ഷംന എന്. കെ\nകേരളം കൈതച്ചക്കകളാല് സമൃദ്ധമാണെങ്കിലും അതു വേണ്ടവിധം ഉപയോഗിക്കുന്നതില് നാം താല്‍പര്യം കാണിക്കാറില്ല. കൊതിപ്പിക്കുന്ന സ്വാദും മനംമയക്കുന്ന സുഗന്ധവും മുള്ളുകള്‍ക്കുള്ളിലെ മധുരവിരുന്നും കൈതച്ചക്കയുടെ പ്രത്യേകതയാണ്. കേരളത്തില് എറണാകുളം ജില്ലയിലെ വാഴക്കുളത്താണ് കൈതച്ചക്ക കൃഷി ഇപ്പോള് വാണിജ്യാടിസ്ഥാനത്തില് വ്യാപകമായിട്ടുള്ളത്.\nക്യൂ, ക്വീന്, മൗറീഷ്യസ് എന്നിങ്ങനെ മൂന്ന് ഇനങ്ങളാണ് നമ്മുടെ നാട്ടില് പ്രചാരത്തിലുള്ളത്. മുള്ളില്ലാത്ത ഇനമാണ് ക്യൂ. ഇതിന് മധുരം കുറവാണ്. 20-24 മാസമാണ് ഇതിന്റെ വിളവെടുപ്പുകാലം.\nമൗറീഷ്യ എന്ന ഇനം നട്ട് 10-12 മാസംകൊണ്ട് വിളവെടുപ്പ് നടത്താം. ഇലയില് മുള്ളും കടുംമഞ്ഞ നിറവുമാണ് കായ്കള്‍ക്ക്. നല്ല സ്വാദും കേടുകൂടാതെ രണ്ടാഴ്ച വരെ സൂക്ഷിക്കാവുന്നതുമാണ്.\nചെടിയുടെ ചുവട്ടിലെ ഇലകള് തണ്ടുമായി ചേരുന്ന ഭാഗത്തുനിന്ന് പൊട്ടിത്തഴച്ചുവരുന്ന കന്നുകളാണ് നടാനുപയോഗിക്കുന്നത്. ചക്കയുടെ മുകള്‍ഭാഗത്ത് കാണുന്ന മകുടം എന്നിവയും നടാനായി ഉപയോഗിക്കാം.\nനടാനായി ഉപയോഗിക്കുന്ന കന്നുകള് ഒരാഴ്ച തണലത്ത് ഉണക്കുന്നത് നല്ലതാണ്. പിന്നീട് താഴത്തെ രണ്ടോ മൂന്നോ ഉണങ്ങിയ ഇലകള് ഇളക്കി മാറ്റിയതിനുശേഷം നടാവുന്നതാണ്. കേരളത്തില് മെയ്-ജൂണ് മാസമാണ് നടാന്‍പറ്റിയ സമയം. നല്ല മഴ ഉള്ളപ്പോള് നടാതിരിക്കുന്നതാണ് നല്ലത്. അല്ലെങ്കില് ഓഗസ്റ്റ് മാസത്തിലും നടാവുന്നതാണ്. വീട്ടുവളപ്പില് അതിരുകളിലോ മതിലിനോടുചേര്‍ന്നോ തെങ്ങിന്റെ ഇടയില് ഇടവിളയായോ പൈനാപ്പിള് നടാം.\nകൃഷിസ്ഥലം നന്നായി ഉഴുതുമറിച്ചതിനുശേഷം വീതിയുള്ള ചാലുകള് കീറിയോ കുഴി എടുത്തോ തടങ്ങളൊരുക്കാം. 90 സെന്റി മീറ്റര് വീതിയിലും 30 സെന്റി മീറ്റര് വരെ ആഴത്തിലും സൗകര്യപ്രദമായ നീളത്തിലും ചാലുകള് ഉണ്ടാക്കണം.\nതയ്യാറാക്കിയ ഓരോ ചാലിലും രണ്ടുവരിയായിട്ടാണ് കന്നുകള് നടേണ്ടത്. വരികള് തമ്മില് 70 സെന്റി മീറ്ററും ചെടികള് തമ്മില് 30 സെന്റി മീറ്ററും അകലം നല്‍കണം. കുഴികളില് മണ്ണിര കമ്പോസ്റ്റ് അല്ലെങ്കില് കാലിവളം, കടലപിണ്ണാക്ക് എന്നിവ മേല്‍മണ്ണിനോടൊപ്പം ചേര്‍ത്തുനിറക്കുക. കന്നുകള് 10 സെന്റി മീറ്റര് വരെ ആഴത്തിലാണ് നടേണ്ടത്. വേനല്‍കാലത്ത് നനച്ചുകൊടുക്കുന്നത് വിളവ് കൂട്ടും.\nആദ്യവിളവെടുപ്പിനുശേഷം രണ്ടു വിളകള്‍കൂടി എടുക്കാം. ചക്ക മുളക്കുമ്പോള്‍തന്നെ ചെടിയുടെ അടിയില്‍നിന്ന് പുതിയ കന്നുകള് വളര്‍ന്നുവരുന്നത് കാണാം. ചക്ക പറിക്കുന്നതോടെ ഇവ കരുത്തോടെ വളര്‍ന്നുതുടങ്ങും. വിളവെടുത്ത ചെടിയുടെ ചുവട്ടില്‍നിന്ന് ഇലകള് കളഞ്ഞ് രണ്ടു കന്നുകള് നിലനിര്‍ത്തി ബാക്കിയുള്ളത് മാറ്റേണ്ടതാണ്. ആദ്യവിളകള്‍ക്ക് നല്‍കിയ പരിചരണങ്ങള് കുറ്റിവിളക്കും നല്‍കണം.\nകൈതച്ചക്കക്ക് കീട-രോഗബാധ പൊതുവെ കുറവാണ്. മീലിമുട്ടയുടെ ഉപദ്രവം പൊതുവെ കാണാറുണ്ട്. തോട്ടത്തില്‍കാണുന്ന പുല്ലും മറ്റു കളകളും നശിപ്പിച്ചു കളയുകയാണെങ്കില് മീലിയുടെ ശല്യം കുറക്കാം. വെര്‍ട്ടിസീലിയം എന്ന ജീവാണുകീടനാശിനി 20 ഗ്രാം ഒരു ലിറ്റര് വെള്ളത്തിലെന്ന അളവില് തളിച്ച് ഇതിനെ നിയന്ത്രിക്കാം. കൂമ്പുചീയല് കണ്ടാല് ഒരു ശതമാനം വീര്യമുള്ള ബോര്‍ഡോമിശ്രിതം രോഗബാധയുള്ള ചെടിച്ചുവട്ടില് മണ്ണിലേക്ക് ഒഴിച്ചുകൊടുക്കുക. രോഗം വന്ന ചെടികള് തണ്ടോടുകൂടി പിഴുതുമാറ്റേണ്ടതാണ്.\nകൈതച്ചക്കകൊണ്ട് അച്ചാര്, ജാം, സ്‌ക്വാഷ്, ഹല്‍വ, ജ്യൂസ് എന്നിവ ഉണ്ടാക്കാവുന്നതാണ്.\nകൈതച്ചക്ക തൊലിചെത്തി ചെറിയ കഷ്ണങ്ങളാക്കി മിക്‌സിയില് അരച്ചെടുത്തതിനുശേഷം പഞ്ചസാര ചേര്‍ത്ത് ചെറുതീയില് നന്നായി ഇളക്കി പാകപ്പെടുത്തുക. ജാം പരുവമാകുമ്പോള് നാരങ്ങാനീര് അല്ലെങ്കില് സിട്രിക് ആസിഡ് ചേര്‍ത്തിളക്കി അടുപ്പില്‍നിന്ന് മാറ്റിവെക്കുക. ഈര്‍പ്പമില്ലാത്ത കുപ്പിയില് നിറച്ച് സൂക്ഷിക്കാം.\nമൂത്തുപഴുത്ത ചക്ക ചെറിയ കഷ്ണങ്ങളാക്കി വെയിലില് ഉണക്കുക. നീര് വറ്റിയതിനുശേഷം ഭരണിയില് അട്ടിയായി അടുക്കി മീതെ പഞ്ചസാര വിതറുക. വായുകടക്കാതെ അടച്ചുവെച്ചാല് കുറച്ചുനാള് കേടുവരാതെ സൂക്ഷിക്കാം. ഭക്ഷണത്തിനുശേഷം ഇത് കുറച്ചു കഴിച്ചാല് ദഹനം ലഭിക്കും.\nകൊക്കകുര, വില്ലന്‍ചുമ എന്നീ രോഗങ്ങള്‍ക്ക് ഔഷധമായും ചക്ക ഉപയോഗിക്കാവുന്നതാണ്. നല്ലപോലെ മൂത്തുപഴുത്ത കൈതച്ചക്ക തൊലികളഞ്ഞ് ചെറുതായി നുറുക്കി ചതച്ച് നീരെടുക്കുക. ഇതില് 100 ഗ്രാം കല്‍ക്കണ്ടം ചേര്‍ത്ത് തിളപ്പിക്കുക. വെള്ളംവറ്റി കുറുകി വരുമ്പോള് പച്ച കര്‍പ്പൂരം, ഗോരോചനം, ചെറുതിപ്പല്ലി, കൊട്ടം എന്നിവ ചേര്‍ത്തിളക്കി സൂക്ഷിക്കുക. ഇതില്‍നിന്ന് അഞ്ചോ പത്തോ ഗ്രാം വീതം കുട്ടികള്‍ക്ക് തുടര്‍ച്ചയായി രണ്ടാഴ്ച കൊടുത്താല് വില്ലന്‍ചുമക്ക് ആശ്വാസം കിട്ടും. കുളിക്കുകയോ വെയില്‍കൊള്ളുകയോ ചെയ്യരുത്. മോര്, തൈര്, പച്ചവെള്ളം എന്നിവ ഉപയോഗിക്കരുത്.\nകൈതയുടെ ഓല കുത്തി പിഴിഞ്ഞെടുത്ത നീരില് അല്‍പം തേന് ചേര്‍ത്ത് കുട്ടികള്‍ക്ക് കൊടുത്താല് കൃമികളെ അകറ്റാന് പറ്റും.\nകൈതച്ചക്കയില് ബ്രൊമിലിന് എന്ന എന്‍സൈമുണ്ട്. ഇത് ദഹനപ്രക്രിയയെ ത്വരിതപ്പെടുത്താന് സഹായിക്കും. കൈതച്ചക്കയില് പൊട്ടാസ്യം അധികമുള്ളതിനാല് വൃക്കസംബന്ധമായ കുഴപ്പങ്ങള്‍ക്ക് ആശ്വാസമേകും.\nഗര്‍ഭിണികള് പച്ചച്ചക്ക ഉപയോഗിച്ചാല് ഗര്‍ഭം അലസുവാന് സാധ്യതയുണ്ട്. ആയതിനാല് ഗര്‍ഭകാലത്ത് കൈതച്ചക്ക ഉപയോഗിക്കാതിരിക്കാന് പ്രത്യേകം ശ്രദ്ധിക്കേണ്ടതാണ്.\nപുകവലിയുടെ ദൂഷ്യഫലങ്ങള് കുറെയെല്ലാം പരിഹരിക്കുവാന് ഈ മധുരഫലത്തിന് അതുല്യമായ കഴിവുണ്ട്. കൂടാതെ വിറ്റാമിന് സി.യുടെ കുറവ് പരിഹരിക്കുകയും ചെയ്യും.\nഏതായാലും ഇത്രയധികം മധുരവും ഗുണങ്ങളും ഉള്‍ക്കൊള്ളുന്ന ഈ കനി ആസ്വദിക്കുമ്പോള് നാം നന്ദിപൂര്‍വം സ്മരിക്കേണ്ടത് അമേരിക്ക കണ്ടുപിടിച്ച കൊളംബസിനെയാണ്. അദ്ദേഹം തന്റെ മടക്കയാത്രയില് വെസ്റ്റിന്‍ഡീസില് നിന്നാണ് ഇതു കണ്ടെത്തിയത്. ഇത് മറ്റുരാജ്യങ്ങളിലേക്ക് എത്തിക്കുകയും ചെയ്തു.\nഅടുക്കളയിലെ അവശിഷ്ടങ്ങള് ഉപയോഗിച്ച് ജൈവവളം നിര്‍മിക്കുന്നതിന് ഏറ്റവും എളുപ്പമുള്ള വഴിയാണ് പൈപ്പ് കമ്പോസ്റ്റ്. വീടുകളിലെ മാലിന്യങ്ങള് ഇതുമൂലം സംസ്‌കരിച്ച് പരിസരങ്ങള് ശുചിത്വമുള്ളതാക്കുന്നു. ലളിതമായ രീതിയില് കമ്പോസ്റ്റുകള് ഉണ്ടാക്കാം എന്നതാണ് പൈപ്പ് കമ്പോസ്റ്റിന്റെ പ്രത്യേകത.\nഇതിനുവേണ്ടത് 1.20 മീറ്റര് നീളവും എട്ടിഞ്ച് വ്യാസവുമുള്ള രണ്ട് പി.വി.സി പൈപ്പാണ്. പൈപ്പിന്റെ രണ്ടറ്റത്തും നാല് തുളകള്‍വീതം ഇടണം. ഇത് പൈപ്പില് ഉണ്ടാകുന്ന അധികജലം ഒഴിവാക്കുന്നതിനു വേണ്ടിയാണ്. പൈപ്പ് അടുക്കളയുടെ സമീപത്തോ കൃഷിയിടങ്ങളിലോ സ്ഥാപിക്കുക. പൈപ്പിന്റെ അടിഭാഗം ഏകദേശം 30 സെന്റി മീറ്ററോളം മണ്ണില് കുഴിച്ചിടണം. പൈപ്പിന്റെ മുകള്‍ഭാഗം ചട്ടി, ടൈലിന്റെ കഷ്ണം അല്ലെങ്കില് മരക്കഷ്ണം എന്നിവ ഉപയോഗിച്ച് അടക്കണം. ഇനി നിങ്ങള്‍ക്ക് കമ്പോസ്റ്റ് യൂണിറ്റ് പ്രവര്‍ത്തിപ്പിക്കാം.\nഓരോ ദിവസവും ഉണ്ടാക്കുന്ന അടുക്കള മാലിന്യങ്ങള് ഈ പൈപ്പ് കുറ്റിയില് നിക്ഷേപിച്ച് മൂടിവെക്കുക. അതില് ബാക്ടീരിയകള് സ്വയം പെരുകി മാലിന്യത്തെ സംസ്‌കരിച്ച്‌കൊള്ളും. ആഹാര അവശിഷ്ടം, പച്ചക്കറി അവശിഷ്ടം, മത്സ്യം, മാംസം, ഉണക്കയില തുടങ്ങിയവ ചെറുതായി മുറിച്ചിട്ട് പൈപ്പില് നിക്ഷേപിക്കണം. ഇടക്കിടെ ചാണകവെള്ളമോ ചൂടുള്ള കഞ്ഞിവെള്ളമോ പുളിപ്പിച്ച മോരോ ഖരമാലിന്യത്തിന്റെ കൂടെ തളിക്കുന്നത് കമ്പോസ്റ്റിങ് പ്രക്രിയ ത്വരിതപ്പെടുത്തും. ദിവസം ഒരു കിലോഗ്രാം ജൈവമാലിന്യം വീതം 60 ദിവസത്തേക്ക് നിക്ഷേപിക്കാന് ഒരു പൈപ്പ് മതിയാകും. അടുത്ത രണ്ടുമാസം പൈപ്പിനകത്ത് കമ്പോസ്റ്റ് രൂപപ്പെടുത്തുന്നതിനുള്ള സമയമാണ്. ഈ സമയത്തുണ്ടാവുന്ന ജൈവമാലിന്യം രണ്ടാമത്തെ പൈപ്പില് നിക്ഷേപിക്കാം. കമ്പോസ്റ്റിങ് പൂര്‍ത്തീകരിച്ച പൈപ്പ് പുറത്ത് വലിച്ചെടുത്ത് അതിലുള്ള കമ്പോസ്റ്റ് ഒരു കമ്പ് ഉപയോഗിച്ച് പുറത്തേക്കു തള്ളി വളമായി ഉപയോഗിക്കാം. വീണ്ടും ഈ പൈപ്പ് തിരികെ മണ്ണില് നിര്‍ത്തി മാലിന്യം നിക്ഷേപിക്കാം. ഓരോ രണ്ടുമാസം കൂടുമ്പോഴും ഓരോ കുറ്റി ജൈവവളം നിങ്ങള്‍ക്കു ലഭിക്കും. ഇത് ഒന്നാന്തരം വളമാണ്. അടുക്കളത്തോട്ടത്തിലെ പച്ചക്കറികള്‍ക്കും പൂന്തോട്ടത്തിലും ഈ വളം ഉപയോഗിക്കാം.\nഏറ്റവും കുറച്ചു സ്ഥലം മതി എന്നതാണ് ഈ കമ്പോസ്റ്റിന്റെ പ്രത്യേകത. വീട്ടില്‍നിന്ന് പുറംതള്ളുന്ന എല്ലാ മാലിന്യങ്ങളും കമ്പോസ്റ്റാക്കാന് ഈ പൈപ്പ് കമ്പോസ്റ്റിങിലൂടെ കഴിയും. നമുക്ക് ആവശ്യമുള്ള വളം ഇതിലൂടെ ലഭിക്കുന്നതാണ് പൈപ്പ് കമ്പോസ്റ്റിന്റെ ഏറ്റവും വലിയ ആകര്‍ഷണം.


റെഡ്മീ നോട്ട്7എസ് എത്തി; അതിശയിപ്പിക്കുന്ന വിലയിൽ - Rashtrabhoomi\nNo Comments on റെഡ്മീ നോട്ട്7എസ് എത്തി; അതിശയിപ്പിക്കുന്ന വിലയിൽ\nനാളുകളായി അക്ഷമയോടെ ജനങ്ങൾ കാത്തിരുന്ന റെഡ്മീ നോട്ട്7എസ് വിപണിയിൽ , ഷവോമിയുടെ റെഡ്മീ നോട്ട്7സീരിസിലെ പുതിയ ഫോണ് റെഡ്മീ നോട്ട്7എസ് പുറത്തിറങ്ങി. ദില്ലിയില് നടന്ന ചടങ്ങിലാണ് ഫോണ് പുറത്തിറക്കിയത്.\nക്യൂവല്‍കോം സ്നാപ്ഡ്രാഗണ് 660 എഐഇ പ്രോസസ്സറോടെ എത്തുന്ന ഫോണ് 48 എംപി പിന്‍ക്യാമറ എന്ന പ്രത്യേകതയാണ് ഹൈലൈറ്റ് ചെയ്യുന്നത്.\nഈ വര്‍ഷം മാര്‍ച്ചില് റിലീസ് ചെയ്ത ഷവോമി നോട്ട്7സീരിസിലെ മറ്റുഫോണുകളുടെ പ്രത്യേകത തന്നെയാണ് ഡിസൈനിലും മറ്റ് പ്രത്യേകതകളിലും ഈ ഫോണ് നിലനിര്‍ത്തിയിരിക്കുന്നത്.\nറെഡ്മീ നോട്ട്7എസ്ഫോണിന്‍റെ 3ജിബി 32 ജിബി പതിപ്പിന് വില 10,999 രൂപയാണ്. 4ജിബി 64 ജിബി പതിപ്പ് 12,999 രൂപയ്ക്ക് ലഭിക്കും. മെയ് 23 12 മണി മുതല് ഫ്ലിപ്പ്കാര്‍ട്ടും, എംഐ ഹോംസ് വഴിയും ഫോണ് വില്‍പ്പനയ്ക്ക് എത്തും. ഓഫ് ലൈനില് മെയ് 24 മുതലാണ് ഫോണ് വില്‍പ്പനയ്ക്ക് എത്തുക.\nറെഡ്മീ നോട്ട്7എസിൽ പിന്നില് ഇരട്ട ക്യാമറ സംവിധാനമാണ് ഉള്ളത്. 48 എംപി ക്യാമറയ്ക്ക് പുറമേ5എംപി സെന്‍സറും ഉണ്ട്. 6.3 ഇഞ്ചാണ് സ്ക്രീന് വലിപ്പം. ഫുള് എച്ച്ഡി പ്ലസ് സ്ക്രീനിന്‍റെ റെസല്യൂഷന് 2340 × 1080 പിക്സലാണ്.\nഡോട്ട് നോച്ചാണ് ഡിസ്പ്ലേ. 13 എംപിയാണ് ഫ്രണ്ട് ക്യാമറ. ഒക്ടാകോര് 2.2 ജിഗാഹെര്‍ട്സ് ശേഷിയുള്ള ക്യൂവല്‍കോം സ്നാപ്ഡ്രാഗണ് 660 പ്രോസസ്സറാണ് ഇതില് ഉപയോഗിച്ചിരിക്കുന്നത്. 3ജിബി, 4ജിബി റാം പതിപ്പുകള് ഈ ഫോണിനുണ്ട്. 4000 എംഎഎച്ചാണ് ഫോണിന്‍റെ ബാറ്ററി ശേഷി.\nജീവിതത്തെക്കുറിച്ച് വാചാലനായി ലോകസമ്പന്നനും ആമസോണ് മേധാവിയുമായ ജെഫ് ബെസോസ്


Sadio Mane reveals favourite moment at Liverpool\nബാഴ്‌സലോണയെ 4-0ത്തിന് തോല്‍പിച്ചതായിരുന്നു ലിവര്‍പൂളിലെ ഏറ്റവും പ്രിയപ്പെട്ട നിമിഷമെന്ന് സാഡിയോ മാനെ\n2019ല് ആന്‍ഫീല്‍ഡില് നടന്ന ചാംപ്യന്‍സ് ലീഗ് മത്സരത്തില് ബാഴ്‌സലോണയെ 4-0ത്തിന് തകര്‍ത്തതായിരുന്നു ലിവര്‍പൂളിലെ ഏറ്റവും പ്രിയപ്പെട്ട നിമിഷമെന്ന് സാഡിയോ മാനെ. ലിവര്‍പൂള് ഒഫീഷ്യല് മീഡിയക്ക് നല്‍കിയ അഭിമുഖത്തിലാണ് മാനെ ഇക്കാര്യം വ്യക്തമാക്കിയത്.\nക്യാമ്പ് നൗവില് നടന്ന സെമി ഫൈനൽ ആദ്യ പാദത്തില് 3-0 ത്തിന് പരാജയപ്പെട്ട ലിവര്‍പൂള്, ആന്‍ഫീല്‍ഡില് നടന്ന രണ്ടാം പാദത്തിലായിരുന്നു നാലു ഗോളുകള് ബാഴ്‌സലോണയുടെ വലയിലെത്തിച്ചത്.\n"ആദ്യം ഞാൻ പറയുക 2019ൽ ഞങ്ങള് ബാഴ്‌സലോണയെ ഹോം ഗ്രൗണ്ടില് പരാജയപ്പെടുത്തിയതാണ്, അത് അവിശ്വസനീയമായിരുന്നു. അതുപോലെ ഞങ്ങള് ചാംപ്യന്‍സ് ലീഗ് നേടിയതും," ലിവർപൂളിലെ ഏറ്റവും പ്രിയപ്പെട്ട നിമിഷങ്ങളെ കുറിച്ച് മാനെ വ്യക്തമാക്കി.\n"എന്നെ സംബന്ധിച്ചിടത്തോളം അതാണ് ഇതുവരെയുള്ള ഏറ്റവും മികച്ച, മികച്ച നിമിഷം. അല്ലെങ്കില് എന്റെ തലയില് എന്നെന്നും നിലനില്‍ക്കുന്ന നിമിഷം അതാണ്, ഉറപ്പാണ്," മാനെ കൂട്ടിച്ചേർത്തു.\nകഴിഞ്ഞ ദിവസമായിരുന്നു മാനെയെ മൂന്ന് വർഷ കരാറിൽ ടീമിലെത്തിച്ചെന്ന് ബയേൺ പ്രഖ്യാപിച്ചത്. ആറു വര്‍ഷം ലിവര്‍പൂളില് കളിച്ചതിന് ശേഷമാണ് സെനഗല് താരം ആന്‍ഫീല്‍ഡ് വിടുന്നത്. 35 മില്യൺ പൗണ്ടിനാണ് മാനെയെ ബയേൺ സ്വന്തമാക്കിയത്.\n"ആന്‍ഫീല്‍ഡില് ചെലവഴിച്ച ആറ് വർഷങ്ങൾക്ക് ശേഷം ഇനി ലിവര്‍പൂള് കളിക്കാരനാകാതിരിക്കുന്നത് വിചിത്രമാണ്. ശരിക്കും വിചിത്രമാണ്," മാനെ വ്യക്തമാക്കി. 2016 മുതല് ലിവര്‍പൂളിനൊപ്പമുണ്ടായിരുന്ന മാനെ ചെമ്പടയുടെ മുന്നേറ്റത്തിലെ പ്രധാനിയായിരുന്നു. ലിവര്‍പൂളിനായി 269 മത്സരങ്ങളിൽ കളിച്ച മാനെ 120 ഗോളുകളും സ്വന്തം പേരില് എഴുതിച്ചേര്‍ത്തിട്ടുണ്ട്. ലിവര്‍പൂളിനൊപ്പം പ്രീമിയര് ലീഗ്, എഫ്.എ കപ്പ്, ഇ.എഫ്.എല് കപ്പ്, ചാംപ്യന്‍സ് ലീഗ്, സൂപ്പര് കപ്പ്, ക്ലബ് ലോകകപ്പ് തുടങ്ങിയ കിരീടങ്ങളെല്ലാം നേടാനും മാനെക്ക് കഴിഞ്ഞിട്ടുണ്ട്.


F മൂന്നാഴ്ചയ്ക്കിടെ സിമന്റിന് കൂടിയത് 90 രൂപ - PAYYANUR NEWS\nHome KERALA മൂന്നാഴ്ചയ്ക്കിടെ സിമന്റിന് കൂടിയത് 90 രൂപ\nമൂന്നാഴ്ചയ്ക്കിടെ സിമന്റിന് കൂടിയത് 90 രൂപ\nതിരു : കൊവിഡ് മൂലം പ്രതിസന്ധി നേരിടുന്ന നിര്‍മ്മാണമേഖലയില് കൂനിന്‍മേല് കുരുവെന്നോണം സിമന്റിന് മൂന്നാഴ്ചയ്ക്കിടെ കൂടിയത് 90 രൂപ. നിലവില് 50 കിലോയുടെ ഒരു ചാക്ക് സിമന്റിന് 470 രൂപയാണ്. വില്പന കുറഞ്ഞ സാഹചര്യത്തില് ലാഭം കൂട്ടാനുള്ള നീക്കമാണ് അന്യായ വിലവര്‍ദ്ധനവിന് കാരണമെന്ന് നിര്‍മ്മാണ മേഖലയിലുള്ളവര് പറയുന്നു.\nലൈഫ് മിഷന് ഭവന പദ്ധതികള് ഉള്‍പ്പെടെ പാതിവഴിയില് നിറുത്തി വച്ചിരിക്കുകയാണ്. വിലയെച്ചൊല്ലി ഉത്പാദകരുമായുളള ഭിന്നതയെ തുടര്‍ന്ന് ഒരു വിഭാഗം വ്യാപാരികള് സിമന്റ് എടുക്കാതെ രണ്ടാഴ്ചയിലേറെയായി സമരത്തിലായിരുന്നു.കരാറുകാര്‍ക്ക് പുതിയ നിര്‍മ്മാണ പ്രവൃത്തികള് തുടങ്ങാനാകുന്നില്ല. നേരത്തെ 380 രൂപയായിരുന്നു ഒരു ചാക്ക് സിമന്റിന്റെ വിപണി വില. അന്ന് ഡീലര്‍മാരില് നിന്ന് ചാക്കിന് 425 രൂപയാണ് കമ്ബനികള് ഈടാക്കിയിരുന്നത്. അധികം വരുന്ന 45 രൂപ പിന്നീട് ഡിസ്‌കൗണ്ട് ആയി കമ്ബനി നല്‍കിയിരുന്നു.\nഎന്നാല് കൊവിഡ് കാലത്ത് കമ്ബനികള് വില 445 ആക്കി. ഡീലര്‍മാര്‍ക്കുള്ള ഡിസ്‌കൗണ്ട് അവസാനിപ്പിക്കുകയും ചെയ്തു. ഇതോടെ പൊതുവിപണിയില് സിമന്റ് വില കുത്തനെ ഉയര്‍ന്നു.. കേരളത്തിലെ സിമന്റ് വിപണിയില് 70 ശതമാനവും നിയന്ത്രിക്കുന്നത് തമിഴ്നാട് കേന്ദ്രീകരിച്ചാണ്. ഇന്ത്യാസിമന്റ്,എ.സി.സി,രാംകോ,അള്‍ട്രാടെക് കമ്ബനികള് തമിഴ്നാട്ടിലാണ് പ്രവര്‍ത്തിക്കുന്നത്.\nസംസ്ഥാനത്ത് സര്‍ക്കാര് വിലാസത്തിലുള്ള മലബാര് സിമന്റ്സ് മാത്രമാണ് സിമന്റ് നിര്‍മ്മാണ രംഗത്തുള്ളത്. ഇവിടെ നിര്‍മ്മാണവും വില്പനയും കുറവായതിനാല് ഇതര സംസ്ഥാനങ്ങളില് നിന്നുള്ള സിമന്റാണ് ഉപയോഗിക്കുന്നത്. സിമന്റ് കടകളില് നിന്ന് വീടുകളിലും പണിസ്ഥലത്തും എത്തിക്കാനുള്ള വാഹന വാടക ചെലവ് കണക്കാക്കിയാല് ഒരു പായ്ക്കറ്റ് സിമന്റിനു പലേടത്തും പല വില വീഴും. സിമന്റിന് കൃത്രിമ ക്ഷാമം നടത്തിയ ചെറുകിട സ്ഥാപനങ്ങളുണ്ട്.\nലോക്ക്ഡൗണിന് മുമ്ബ്: ₹ 380\nജൂലായ്: ₹ 420\nനിലവില്: ₹ 470-500


മറാത്താ സംവരണം; ബോംബെ ഹൈക്കോടതി അംഗീകരിച്ചു - TVSAMSKARA\nമറാത്താ സംവരണം; ബോംബെ ഹൈക്കോടതി അംഗീകരിച്ചു\nമഹാരാഷ്ട്രയില് വിദ്യാഭ്യാസ മേഖലകളിലും സര്‍ക്കാര് ജോലികളിലും മറാത്താ വിഭാഗങ്ങള്‍ക്ക് സംവരണം ഏര്‍പ്പെടുത്തിയ സർക്കാർ തീരുമാനത്തെ ബോംബെ ഹൈക്കോടതി അംഗീകരിച്ചു. എന്നാൽ 16 ശതമാനം സംവരണം എന്നത് വിദ്യാഭ്യാസത്തിന് 12 ശതമാനവും സര്‍ക്കാര് ജോലിയില് 13 ശതമാനവും ആക്കി കോടതി കുറച്ചിട്ടുമുണ്ട്. കമ്മീഷന് ആദ്യം നിര്‍ദ്ദേശിച്ചത് വിദ്യാഭ്യാസത്തിന് 12 ശതമാനവും, സര്‍ക്കാര് ജോലിയില് 13 ശതമാനവും എന്നായിരുന്നു. എന്നാൽ 16 ശതമാനം സംവരണം നടപ്പിലാക്കിയ മഹാരാഷ്ട്ര സര്‍ക്കാര് തീരുമാനത്തിനെതിരെ നിരവധി ഹര്‍ജികളാണ് കോടതിയിലെത്തിയിരുന്നു. ഇവയെല്ലാം ഒരുമിച്ചാണ് കോടതി പരിഗണിച്ചത്. അതേസമയം സാമ്പത്തികമായും സാമൂഹ്യമായും പിന്നാക്കം നില്‍ക്കുന്നവര്‍ക്കായി പ്രത്യേകം സംവരണം കൊണ്ടുവരാന് സംസ്ഥാന സര്‍ക്കാരിന് നിയമപരമായ അധികാരമുണ്ടെന്നാണ് ബോംബെ ഹൈക്കോടതിയുടെ വിധി.\nജസ്റ്റിസ് രഞ്ജിത് മോറെ, ഭാരതി ദാങ്‌ഗ്രെ എന്നിവരടങ്ങിയ ഡിവിഷന് ബെഞ്ചിന്റേതാണ് വിധി. സര്‍ക്കാരിന് ലഭിച്ചിട്ടുള്ള നിയമപരമായ അധികാരം ഭരണഘടനയുടെ 3429 (എ) അനുഛേദത്തിന്റെ ലംഘനമല്ലെന്നും കോടതി പറഞ്ഞു.\nMAHARASHTRA maharashtra government mumai


ഓടിക്കൊണ്ടിരുന്ന കാറിനുള്ളിൽ യൂണിവേഴ്സിറ്റി വിദ്യാർത്ഥിനിയെ സുഹൃത്ത് പീഡിപ്പിച്ചു - Pravasishabdam\nHome News ഓടിക്കൊണ്ടിരുന്ന കാറിനുള്ളിൽ യൂണിവേഴ്സിറ്റി വിദ്യാർത്ഥിനിയെ സുഹൃത്ത് പീഡിപ്പിച്ചു\nഓടിക്കൊണ്ടിരുന്ന കാറിനുള്ളിൽ യൂണിവേഴ്സിറ്റി വിദ്യാർത്ഥിനിയെ സുഹൃത്ത് പീഡിപ്പിച്ചു\nനോയിഡ: രണ്ടാം വർഷ വിദ്യാർത്ഥിനിയെയാണ് സഹപാഠിയുടെ സഹോദരൻ കാറിനുള്ളിൽ വച്ച് പീഡിപ്പിച്ചത്. ചൊവ്വാഴ്ച ഉച്ചയ്ക്കു ശേഷം ബുദ്ധ ഇന്റർനാഷണൽ സർക്യുട്ടിലാണ് സംഭവം. ലിഫ്ട് നൽകാമെന്ന് പറഞ്ഞ് കാറിൽ കയറ്റിയ ശേഷമാണ് പീഡനം.\nഗ്രേറ്റർ നോയിഡയിൽ മുർഷാദ്പുർ സ്വദേശിയായ ബിടെക് വിദ്യാർത്ഥിയായ 25കാരനാണ് പീഡിപ്പിച്ചത്. ഇയാളുടെ സഹോദരി നോയിഡ യൂണിവേഴ്സിറ്റിയിൽ പഠിക്കുന്നുണ്ട്. സഹോദരിയെ കൊണ്ടുപോകാൻ ഇയാൾ ഇടയ്ക്കിടെ ഇവിടെ എത്തുമായിരുന്നു. കോളജിൽ വച്ച് സുഹൃത്തുക്കളായ ഇവർ സമൂഹ മാധ്യമങ്ങളിലും സജീവമായിരുന്നു. ഒരിക്കൽ പെൺകുട്ടിയോട് പ്രതി വിവാഹ വാഗ്ദാം ചെയ്തിരുന്നുവെങ്കിലും അവൾ അത് നിഷേധിച്ചിരുന്നു.\nസംഭവ ദിവസം ബസ് കാത്തുനിന്ന തന്നെ ഗലോഷ്യസ് യൂണിവേഴ്സിറ്റി വരെ ലിഫ്ട് തരാമെന്ന് പറഞ്ഞ് പ്രതി കാറിൽ കയറ്റിയെന്നും അയാൾക്കൊപ്പം മറ്റു ചിലർ കൂടി ഉണ്ടായിരുന്നുവെന്നും പെൺകുട്ടി വ്യക്തമാക്കി. തനിക്കിറങ്ങേണ്ട സ്ഥലമായപ്പോൾ കാറിറിൻെ.റ ചിലലുകൾ ഉയർത്തി കാർ അതിവേഗം പാഞ്ഞുപോയി. പോലീസിനെ വിളിക്കാൻ ശ്രമിച്ചപ്പോൾ മൊബൈൽ ഫോൺ തട്ടിപ്പറിച്ചു. വിജയമായ സ്ഥലത്തെത്തിച്ച് തന്നെ പീഡിപ്പിച്ചുവെന്നും പിന്നീട് ഗലോഷ്യസ് യൂണിവേഴ്സിറ്റിക്കു മുന്നിൽ ഇറക്കിവിട്ടുവെന്നും ഇവർ നൽകിയ പരാതിയിൽ പറയുന്നു. പിറ്റേന്ന് വീട്ടുകാർക്കൊപ്പം പോലീസ് സ്റ്റേഷനിൽ എത്തി പെൺകുട്ടി പരാതി നൽകിയിട്ടുണ്ട്. എന്നാൽ പ്രതി ഒളിവിലാണെന്നാണ് പോലീസിന്റെ ഭാഷ്യം. പെൺകുട്ടി പറയുന്നപോലെ ഒരു കാർ ബുദ്ധ ഇന്റർനാഷണൽ സർക്യൂട്ടിലൂടെ കടന്നു പോയ ദൃശ്യം സിസിടിവിയിൽ നിന്ന് ലഭിച്ചിട്ടില്ലെന്നും പോലീസ് പറയുന്നു.\nPrevious articleആംആദ്മി പാർട്ടിയിൽ കൂട്ടരാജി\nNext articleമൂന്നേ മൂന്ന് ബോംബ്…ഭൂമി ഞങ്ങൾ തകർക്കും


279 പേര്‍ക്കു കൂടി കോവിഡ് : Deepika.com Nattu Visesham\nതിരുവനന്തപുരം: ജില്ലയിൽ ഇന്ന് 279 പേര്‍ക്കു കൂടി കോവിഡ് 19 സ്ഥിരീകരിച്ചു. 451 പേര് രോഗമുക്തരായി. നിലവില് 4,034 പേരാണു രോഗം സ്ഥിരീകരിച്ചു ചികിത്സയില് കഴിയുന്നത്. ജില്ലയില് ഒരാളുടെ മരണം കോവിഡ് മൂലമാണെന്ന് സ്ഥിരീകരിച്ചു. മണ്ണന്തല സ്വദേശിനി ഷീല ജേക്കബിന്‍റെ(70) മരണമാണു കോവിഡ് മൂലമാണെന്നു സ്ഥിരീകരിച്ചത്.\nഇന്നലെ രോഗം സ്ഥിരീകരിച്ചവരില് 174 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില് എട്ടുപേര് ആരോഗ്യപ്രവര്‍ത്തകരാണ്. രോഗലക്ഷണങ്ങളെത്തുടര്‍ന്നു ജില്ലയില് 2,101 പേരെക്കൂടി നിരീക്ഷണത്തിലാക്കി.\nഇവരടക്കം ആകെ 32,031 പേര് വീടുകളിലും 101 പേര് സ്ഥാപനങ്ങളിലും ക്വാറന്‍റൈനില് കഴിയുന്നുണ്ട്. ഇന്നലെവരെ നിരീക്ഷണത്തിലുണ്ടായിരുന്ന 1,789 പേര് രോഗലക്ഷണങ്ങളില്ലാതെ നിരീക്ഷണകാലം പൂര്‍ത്തിയാക്കി.


ഈ ഓട്ടോ ഓടിക്കാന് ലൈസന്‍സ് വേണ്ട; കൗതുകമുണര്‍ത്തി 'സുന്ദരി'( വീഡിയോ) - Samakalika Malayalam\nഈ ഓട്ടോ ഓടിക്കാന് ലൈസന്‍സ് വേണ്ട; കൗതുകമുണര്‍ത്തി 'സുന്ദരി'( വീഡിയോ)\nBy സമകാലിക മലയാളം ഡെസ്‌ക് | Published: 18th January 2019 08:56 PM |\nLast Updated: 18th January 2019 08:57 PM | A+A A- |\nതൊടുപുഴ: മക്കള്‍ക്കായി ഓലപ്പന്തും മറ്റും ഉണ്ടാക്കി കൊടുത്ത കഥ പറയാനുണ്ടാകും പഴയ തലമുറയ്ക്ക്. എന്നാല് കാലം മാറി. ന്യൂജെന് സ്റ്റെലിലുളള കളിപ്പാട്ടങ്ങള്‍ക്കാണ് ഇന്ന് ഡിമാന്‍ഡ്. കുട്ടികളുടെ അഭിരുചിയിലും മാറ്റം വന്നു എന്നും പറയാം. ഇടുക്കി ജില്ലാ ആശുപത്രിയിലെ നഴ്‌സ് ആയ തൊടുപുഴ സ്വദേശി അരുണ്‍കുമാര് പുരുഷോത്തമന് എന്നാല് ന്യൂജെനിലും വ്യത്യസ്തനായി.\nമക്കള്‍ക്കു കളിക്കാന് ഹൈടെക് ഓട്ടോയാണ് അരുണ്‍കുമാര് നിര്‍മ്മിച്ചുനില്‍കിയത്. മുന്‍പ് മക്കള്‍ക്കു വേണ്ടി മിനി ജീപ്പും ബുള്ളറ്റുമൊക്കെ ഉണ്ടാക്കിയും നവമാധ്യമങ്ങളില് ശ്രദ്ധാകേന്ദ്രമായിരുന്ന അരുണിന്റെ പുതിയ നിര്‍മ്മിതിയും സോഷ്യല്‍മീഡിയ ഏറ്റെടുത്തിരിക്കുകയാണ്.\nഏഴരമാസം കൊണ്ടാണ് അരുണ് ഈ കുട്ടി ഓട്ടോയുടെ നിര്‍മാണം പൂര്‍ത്തിയാക്കിയത്. വീട്ടില് ലഭ്യമായ വസ്തുക്കളുപയോഗിച്ചായിരുന്നു നിര്‍മാണം. ഹൈടെക് ഓട്ടോ കയ്യിലെത്തിയപ്പോള് മക്കളായ മാധവും കേശിനിയും ഡബിള് ഹാപ്പി.\nബാറ്ററിയില് ഓടുന്ന അസല് മിനിയേച്ചര് ഓട്ടോക്ക് 'സുന്ദരി' എന്നാണ് പേരിട്ടിരിക്കുന്നത്. ഡിറ്റിഎച്ചിന്റെ ഡിഷ് ഉപയോഗിച്ചാണ് മുന്‍ഭാഗം നിര്‍മ്മിച്ചിരിക്കുന്നത്. സൈക്കിളിന്റെ ഡിസ്‌ക് ബ്രേക്ക് സംവിധാനവും ഉപയോഗപ്പെടുത്തിയിട്ടുണ്ട്. കിക്കറും, ഇന്റിക്കേറ്ററും, വൈപ്പറും, ഹെഡ് ലൈറ്റും, ഹോണും എന്തിന് ഫസ്റ്റ് എയിഡ് കിറ്റ് വരെയുണ്ട് 'സുന്ദരി' ഓട്ടോയില്. ഇനിയല്‍പം റിലാക്‌സ് ചെയ്യാന് പാട്ടു കേള്‍ക്കണമെങ്കില് അതിനുമുണ്ട് വഴി. പെന്‍ഡ്രൈവ് കുത്താനുള്ള സൗകര്യവും ഓട്ടോയിലുണ്ട്. ആവശ്യമെങ്കില് മൊബൈല് ചാര്‍ജ് ചെയ്യാം.


ഇന്ത്യന് 'റണ്‍മഴ'യില് കുതിര്‍ന്ന് വിന്‍ഡീസ്; പരമ്പര നേടി ഇന്ത്യ | Kairali News | kairalinewsonline.com\nഇന്ത്യന് ‘റണ്‍മഴ’യില് കുതിര്‍ന്ന് വിന്‍ഡീസ്; പരമ്പര നേടി ഇന്ത്യ\nവെസ്റ്റിന്‍ഡീസിനെതിരായ മൂന്നാം ട്വന്റി-20യില് ഇന്ത്യയ്ക്ക് തകര്‍പ്പന് വിജയം. 67 റണ്‍സിനാണ് ഇന്ത്യ വിന്‍ഡീസിനെ തകര്‍ത്തത്. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ നിശ്ചിത 20 ഓവറില് മൂന്നു വിക്കറ്റ് നഷ്ടത്തില് 240 റണ്‍സാണെടുത്തത്. വിന്‍ഡീസിന്റെ മറുപടി നിശ്ചിത 20 ഓവറില് എട്ടു വിക്കറ്റ് നഷ്ടത്തില് 173 റണ്‍സില് അവസാനിച്ചു. ഇതോടെ, മൂന്നു മത്സരങ്ങളടങ്ങിയ പരമ്പരയും ഇന്ത്യയ്ക്ക് സ്വന്തം. മൂന്നു മത്സരങ്ങളടങ്ങിയ ഏകദിന പരമ്പരയ്ക്ക് ഞായറാഴ്ച ചെന്നൈയില് തുടക്കമാകും.\nതുടക്കം മതല് വിന്‍ഡീസ് ബോളര്‍മാര്‍ക്ക് അടിയോടടി ആയിരുന്നു. രോഹിത് ശര്‍മ (34 പന്തില് 71), ലോകേഷ് രാഹുല് (56 പന്തില് 91), വിരാട് കോലി (29 പന്തില് പുറത്താകാതെ 70) എന്നിവരുടെ മികവിലാണ് ഇന്ത്യ കൂറ്റന് സ്‌കോറിലേക്കെത്തിയത്.\nമറുപടി ബാറ്റിങ്ങിന് ഇറങ്ങിയ വിന്‍ഡീസിന്റെ മൂന്നു വിക്കറ്റ് ആദ്യം തന്നെ നഷ്ടപ്പെട്ടിരുന്നു. എന്നാല്, നാലാം വിക്കറ്റില് അര്‍ധസെഞ്ചുറി കൂട്ടുകെട്ട് തീര്‍ത്ത തിരിച്ചടിച്ച ഷിമ്രോണ് ഹെറ്റ്മയര് കീറോണ് പൊള്ളാര്‍ഡ് സഖ്യം മത്സരത്തില് വിന്‍ഡീസിന്റെ ആയുസ് നീട്ടിയെടുത്തു. ഹെറ്റ്മയര് 24 പന്തില് 41 റണ്‍സുമായി പുറത്തായെങ്കിലും പോരാട്ടം തുടര്‍ന്ന പൊള്ളാര്‍ഡ്, അര്‍ധസെഞ്ചുറി നേടി.\nഓപ്പണര്‍മാരായ ബ്രണ്ടന് കിങ് (നാലു പന്തില് അഞ്ച്), ലെന്‍ഡ്ല് സിമ്മണ്‍സ് (11 പന്തില് ഏഴ്), നിക്കോളാസ് പുരാന് (0), ഷിമ്രോണ് ഹെറ്റ്മയര് (24 പന്തില് 41), ജെയ്‌സന് ഹോള്‍ഡര് (8), ഹെയ്ഡന് വാല്‍ഷ് (13 പന്തില് 11), ഖാരി പിയറി (12 പന്തില് ആറ്) എന്നിവരാണ് പുറത്തായ മറ്റുള്ളവര്. കെസറിക് വില്യംസ് ഏഴു പന്തില് 13 റണ്‍സോടെയും ഷെല്‍ഡണ് കോട്രല് നാലു പന്തില് നാലു റണ്‍സോടെയും പുറത്താകാതെ നിന്നു.


'ഒരു ദേശത്തിന്റെ താളം' അറിഞ്ഞ് 'ആരവ'ത്തിനൊരുങ്ങി ടോവിനോ... -\n‘ഒരു ദേശത്തിന്റെ താളം’ അറിഞ്ഞ് ‘ആരവ’ത്തിനൊരുങ്ങി ടോവിനോ…\nആരവത്തിനൊരുങ്ങി ടോവിനോ തോമസ്. നിരവധി ശ്രദ്ധേയമായ കഥാപാത്രങ്ങളിലൂടെ മലയാളത്തിന്റെ പ്രിയനടനായി മാറിയ ടൊവിനോ നായകനായി എത്തുന്ന ഏറ്റവും പുതിയ ചിത്രമാണ് ആരവം. ചിത്രത്തിന്റെ ടൈറ്റില് റിലീസ് ചെയ്തു. ‘ആരവം’ എന്ന പേരിട്ടിരിക്കുന്ന ചിത്രം നവാഗതനായ ജിത്തു അഷറഫാണ് സംവിധാനം ചെയ്യുന്നത്.\nഷാഹി കബീര് തിരക്കഥ ഒരുക്കുന്ന ചിത്രം വള്ളം കളിയെ ആസ്പദമാക്കിയാണ് ഒരുങ്ങുന്നത്. ‘ഒരു ദേശത്തിന്റെ താളം’ എന്ന ടാഗ് ലൈനോടു കൂടിയാണ് എത്തുന്ന ചിത്രത്തിന്റെ ടൈറ്റില് പോസ്റ്റര് ടൊവീനോ കഴിഞ്ഞ ദിവസം തന്‍റെ ഒഫീഷ്യല് ഫേസ്ബുക്ക് പേജിലൂടെ പങ്കുവെച്ചിരുന്നു.\nഅര്‍ച്ചന സിനിമാസ് ആന്‍ഡ് മലയാളം മൂവി മേക്കേഴ്‌സിന്റെ ബാനറില് ഹസീബ് ഹനീഫ്, അജി മേടയില്, നൗഷാദ് ആലത്തൂര് എന്നിവര് ചേര്‍ന്നാണ് ഈ ചിത്രം നിര്‍മ്മിക്കുന്നത്. അഭിനന്ദം രാമാനുജന് ഛായാഗ്രഹണം നിര്‍വ്വഹിക്കുന്ന ചിത്രം രഹ ഇന്റര്‍നാഷണല് ആയിരിക്കും വിതരണത്തിനെത്തിക്കുക. ചിത്രത്തെ കുറിച്ചുള്ള കൂടുതല് വിവരങ്ങള് അധികം വൈകാതെ തന്നെ പുറത്തുവിടുമെന്നാണ് അണിയറപ്രവർത്തകർ അറിയിക്കുന്നത്.\nസലിം അഹമ്മദിന്റെ ‘ആന്‍ഡ് ദി ഓസ്‌കാര് ഗോസ് റ്റു’, ജിയോ ബേബിയുടെ ‘കിലോമീറ്റര്‍സ് ആന്‍ഡ് കിലോമീറ്റര്‍സ്’, ആഷിക് അബു ഒരുക്കുന്ന ‘വൈറസ്’, പ്രവീണ് പ്രഭാറാം സംവിധാനം ചെയ്യാന് പോകുന്ന ‘കല്‍ക്കി’, മനു അശോകന് ഒരുക്കുന്ന ‘ഉയരെ’, ബേസില് ജോസഫിന്റെ ‘മിന്നല് മുരളി’ തുടങ്ങിയ ചിത്രങ്ങള് ടൊവീനോയുടേതായി ഒരുങ്ങുന്നുണ്ട്.


Tetralab in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Tetralab upayogangal, dossge, parswafalangal, prayojanangal, prathipravarthanangal, munnariyippu\nmember can buy this for ₹8.14\nTetralab നേട്ടങ്ങളും ഉപയോഗങ്ങളും- Tetralab Benefits & Uses in Malayalam- Tetralab nettangalum upayogangalum\nTetralab ഡോസേജും കഴിക്കേണ്ട വിധവും- Tetralab Dosage & How to Take in Malayalam - Tetralab dosagum kazhikkenda vidavum\nTetralab പാർശ്വഫലങ്ങൾ- Tetralab Side Effects in Malayalam- Tetralab paarswafalangal\nTetralab ബന്ധപ്പെട്ട മുന്നറിയിപ്പുകൾ- Tetralab Related Warnings in Malayalam- Tetralab bandhappeṭṭa munnaṟiyippukaḷ\nTetralab-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Tetralab with Other Drugs in Malayalam- Tetralab-nu marunnukaḷumāyulla theevra pravarthanam\nTetralab വൈരുദ്ധ്യങ്ങൾ- Tetralab Contraindications in Malayalam- Tetralab vairudyangal\nTetralab സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Tetralab in Malayalam- Tetralab sambandhichu pothuveyulla chodyangal\nTetralab ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Tetralab Interactions with Food and Alcohol in Malayalam- Tetralab bhakshnavum madyavumaayulla prathipravarthanangal\nTetralab നേട്ടങ്ങളും ഉപയോഗങ്ങളും - Tetralab Benefits & Uses in Malayalam - Tetralab nettangalum upayogangalum\nTetralab പിൻവരുന്നവ ചികിത്സിക്കാൻ ഉപയോഗിക്കുന്നു\nTetralab ഡോസേജും കഴിക്കേണ്ട വിധവും - Tetralab Dosage & How to Take in Malayalam - Tetralab dosagum kazhikkenda vidavum\nTetralab-ന്റെ ചേരുവകൾ - Tetralab Active Ingredients in Malayalam - Tetralab-nte cheruvakal\nTetralab പാർശ്വഫലങ്ങൾ - Tetralab Side Effects in Malayalam - Tetralab paarswafalangal\nTetralab ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nTetralab ബന്ധപ്പെട്ട മുന്നറിയിപ്പുകൾ - Tetralab Related Warnings in Malayalam - Tetralab bandhappeṭṭa munnaṟiyippukaḷ\nTetralab-ന്റെ ഉപയോഗം ഗർഭിണികൾക്കു സുരക്ഷിതമാണോ?\nTetralab കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nTetralab-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Tetralab കഴിച്ചശേഷം ഗുരുതരമായ അനന്തരഫലങ്ങൾ ഉണ്ടായേക്കാം. അതിനാൽ, ഡോക്ടറെ കാണുന്നതിന് മുമ്പ് ഈ മരുന്ന് കഴിക്കരുത്. അല്ലാത്തപക്ഷം അത് നിങ്ങൾക്ക് അപകടം ചെയ്തേക്കാം.\nTetralab വൃക്കകളെ എങ്ങനെയാണ് ബാധിക്കുന്നത്?\nTetralab-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nTetralab കരളിനെ എങ്ങനെ ബാധിക്കുന്നു?\nTetralab കരൾ-ന് അപൂർവമായേ ഹാനികരമായിരിക്കുന്നുള്ളൂ.\nTetralab ഹൃദയത്തെ എങ്ങനെ ബാധിക്കുന്നു?\nTetralab ഹൃദയം-നു തികച്ചും സുരക്ഷിതമാണ്.\nTetralab-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Tetralab with Other Drugs in Malayalam - Tetralab-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Tetralab പിൻവരുന്ന മരുന്നുകളോടൊപ്പം ഉപയോഗിക്കരുത് -\nTetralab വൈരുദ്ധ്യങ്ങൾ - Tetralab Contraindications in Malayalam - Tetralab vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Tetralab കഴിക്കരുത് -നിങ്ങളോട്\nTetralab സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Tetralab in Malayalam - Tetralab sambandhichu pothuveyulla chodyangal\nTetralab ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Tetralab-നോട് ആസക്തി ഉണ്ടാകുന്നില്ല.\nഇല്ല, Tetralab കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, ഡോക്ടറുടെ നിർദേശപ്രകാരം മാത്രം Tetralab കഴിക്കുക.\nTetralab കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nTetralab ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Tetralab Interactions with Food and Alcohol in Malayalam - Tetralab bhakshnavum madyavumaayulla prathipravarthanangal\nആഹാരവും Tetralab-ഉം തമ്മിലുള്ള പ്രതിപ്രവർത്തനം\nTetralab-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Tetralab-ഉം തമ്മിലുള്ള പ്രതിപ്രവർത്തനം\nTetralab-ന്റെയും മദ്യത്തിന്റെയും ഫലത്തെ കുറിച്ച് എന്തെങ്കിലും പറയുക ദുഷ്ടകരമാണ്. ഇക്കാര്യത്തിൽ ഗവേഷണമൊന്നും നടന്നിട്ടില്ല.\nTetralab ന് പകരമുള്ള മറ്റു മരുന്നുകൾ എല്ലാം കാണുക - Substitutes for Tetralab in Malayalam\nTetralab വിലയും പാക്ക് സൈസും - Tetralab Price and Pack Size in Malayalam - Tetralab vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Tetralab കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Tetralab കഴിച്ചുവോ ?\nനിങ്ങൾ എത്രമാത്രം Tetralab ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Tetralab കഴിച്ചത്?\nനിങ്ങൾ എപ്പോഴാണ് Tetralab ഉപയോഗിക്കുന്നത് ?


India ൽചെലവേറിയ മിനിസ് പവർ ബാങ്ക്സ് | PriceDekho.com\nExpensive മിനിസ് പവർ ബാങ്ക്സ് ൽ _ചൊഉംത്ര്യ്_നമെ_വില\nExpensive മിനിസ് പവർ ബാങ്ക്സ്India 2018 ൽ\nവാങ്ങുക ചെലവേറിയ India ൽ പവർ ബാങ്ക്സ് ന് 17 Aug 2018 പോലെ Rs. 1,125 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ മിനിസ് പവർ ബാങ്ക്സ് മിനിസ് സ്റ൨ ൩൦൦൦? പൗർബാങ്ക് ഗ്രീൻ Rs. 472 വിലയുള്ള.\nവില മിനിസ് പവർ ബാങ്ക്സ്\n3 രൂപ അധികമായി ലഭിക്കില്ല മിനിസ് പവർ ബാങ്ക്സ് ഉണ്ട്. 675. ഉയർന്ന നിരക്കുള്ള ഉൽപ്പന്നം India ൽ Rs. 1,125 ലഭ്യമായ മിനിസ് സ്റ൩ പൗർബാങ്ക് ബ്ലാക്ക് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nടോപ്പ്മിനിസ് പവർ ബാങ്ക്സ്\nപുതിയമിനിസ് പവർ ബാങ്ക്സ്


പത്‌മരാജന്‍റെ ‘സീസണ്’ - ജീവിതവും മരണവും കൂടിക്കുഴഞ്ഞ ചിത്രം! | Webdunia Malayalam\nപരിധിയില്ലാത്ത യാത്ര വാഗ്‌ദാനം ചെയ്ത് കെഎസ്‌ആര്‍ടിസി; 1500 രൂപ മുടക്കിയാല് എവിടെ വേണമെങ്കിലും പോകാം\nഇതിന് മമ്മൂട്ടി തന്നെ വേണം, മമ്മൂട്ടിക്കേ ഇത് പറ്റൂ !\nവളരെ ലളിതമായ നരേറഷനായിരുന്നു ഈ ചിത്രത്തിന്‍റേത്. എന്നാല് ഏറെ സങ്കീര്‍ണമായ ഒരു വിഷയമാണ് ഇത്ര ലളിതമായി പത്മരാജന് പറഞ്ഞുവയ്ക്കുന്നത് ആദ്യത്തെ ചില രംഗങ്ങള് കൊണ്ടുതന്നെ മനസിലാകും. പത്മരാജന് മാത്രം സാധ്യമാകുന്ന ശൈലിയില് തുടങ്ങുകയും അതേ അനായാസ ശൈലി പിന്തുടര്‍ന്ന് ഒടുങ്ങുകയും ചെയ്യുകയാണ് സീസണ്.\nപത്മരാജന്‍റെ സിനിമാ കരിയറില് ഏറ്റവും പരുക്കന് ചിത്രങ്ങളിലൊന്നായിരുന്നു സീസണ്. ആ ചിത്രത്തില് പ്രണയവും രതിയും ചതിയും ദുരന്തവും കൊലപാതകവും പ്രതികാരവുമെല്ലാമുണ്ടായിരുന്നു. കോവളം ബീച്ചിന്‍റെ പശ്ചാത്തലത്തില് ഒരു അസാധാരണ ത്രില്ലര്.\nപത്മരാജസ്മൃതിയുടെ ഈ സമയത്ത് ഓര്‍ക്കാന് ഒട്ടേറെ സിനിമകളുണ്ടെങ്കിലും സീസണ് അതില് ഏറ്റവും അര്‍ഹം എന്നാണ് കരുതുന്നത്. കാരണം ഇതില് പത്മരാജന് പ്രദര്‍ശിപ്പിച്ച പരുക്കന് സമീപനം അതിന് മുമ്പ് കണ്ടിട്ടുള്ളത് പത്മരാജന്‍റെ തന്നെ അരപ്പട്ട കെട്ടിയ ഗ്രാമത്തിലില് മാത്രമായിരുന്നു.\nലിജോ ജോസ് പെല്ലിശ്ശേരിയുടെ പുതിയ സിനിമ അങ്കമാലി ഡയറീസ് പ്രദര്‍ശനസജ്ജമായി. ചിത്രത്തിന്‍റെ ...


Female criminality കുറ്റകൃത്യങ്ങളുടെ പെൺ വർഷം\nHome Cover Page 2016 കുറ്റകൃത്യങ്ങളുടെ പെൺ വർഷം\nകുറ്റകൃത്യങ്ങളിൽ പുരുഷൻമാർ മാത്രമല്ല സ്ത്രീകളും ഒട്ടും പുറകിലല്ലെന്ന് തെളിയിക്കുന്ന വർഷം കൂടിയായിരുന്നു 2016. നിരവധി പേരാണ് തട്ടിപ്പിന്റെയും ചതിയുടെയും പേരിൽ പിടിക്കപ്പെട്ടത്.\nലോകത്തെ വിവിധ രാജ്യങ്ങളിലെ ജയിലുകളിലായി ഏഴ് ലക്ഷത്തോളം സ്ത്രീകൾ ശിക്ഷ അനുഭവിക്കുന്നുവെന്നാണ് കണക്കുകൾ. സെന്റ്രൽ ഇന്റസ്ട്രിയൽ സെക്യൂരിറ്റി ഫോഴ്‌സിന്റെ ഏറ്റവും പുതിയ കണക്കുകൾ പ്രകാരം രാജ്യ തലസ്ഥാനമായ ഡൽഹിയിൽ ഏറ്റവും കൂടുതൽ പോക്കറ്റടിക്കാരായുള്ളത് സ്ത്രീകളാണ്. ആകെയുള്ളതിൽ 91 ശതമാനമാണ് മോഷണത്തിൽ സ്ത്രീകളുടെ പങ്കെന്നാണ് കണക്കുകൾ സൂചിപ്പിക്കുന്നത്.\nഡിസംബറിനൊടുവിൽ പുറത്തുവന്ന ചതിയുടെ കഥ സ്ത്രീകളിലെ കുറ്റകൃത്യവാസനയ്ക്ക് ഉദാഹരണമാണ്. പണമുണ്ടാക്കാൻ മധ്യപ്രദേശിലെ ഇൻഡോർ സ്വദേശിയായ മേഘ ഭാർഗവും സഹോദരിയും കണ്ടെത്തിയത് വിവാഹമെന്ന ഉപാധിയായിരുന്നു. ഒന്നല്ല, അഞ്ച് പേരെയാണ് വിവിധ ഇടങ്ങളിൽനിന്നായി മേഘ വിവാഹം ചെയ്തത്. വിവാഹം കഴിഞ്ഞ് ദിവസങ്ങൾക്കുള്ളിൽ വീട്ടിൽ നിന്ന് ലഭിക്കാവുന്ന പണവും മറ്റ് വസ്തുക്കളുമായി മേഘ മുങ്ങും. കൂട്ട് സഹോദരി പ്രാചി ഭാർഗവയും സഹോദരീ ഭർത്താവ് ദേവേന്ദ്ര ശർമ്മയും. ഈ വേലകളെല്ലാം ഇവർ ചെയ്യുന്നതാകട്ടെ ആഡംബര ജീവിതം നയിക്കാനാണ്. കൊച്ചിയിൽ സ്ഥിരതാമസക്കാരായ ഗുജ്‌റാത്തി കുടുംബത്തിൽ മരുമകളായി വന്ന് കയറി മേഘ കൈക്കലാക്കിയത് 15 ലക്ഷം രൂപയും 25 പവനുമാണ്.\nവിവാഹം കഴിഞ്ഞ് നാളുകൾക്ക് ശേഷം കൊച്ചിയിൽനിന്ന് സഹോദരിയ്‌ക്കൊപ്പം സ്വന്തം വീട്ടിലേക്ക് പോയ മേഘ തിരിച്ച് വരാൻ കൂട്ടാക്കിയില്ല. തിരിച്ച് വിളിച്ചപ്പോൾ ഗാർഹിക പീഢനക്കേസ് ഫയൽ ചെയ്യുമെന്നായിരുന്നു ഭീഷണി. ഇതേ രീതിയിൽ ചത്തീസ്ഗഡ്, ഗുജറാത്ത്, രാജസ്ഥാൻ എന്നിവിടങ്ങളിൽനിന്നും വിവാഹം ചെയ്ത് തട്ടിപ്പ് നടത്തിയ ഇവർ കോടികളാണ് സ്വന്തമാക്കിയത്. കൊച്ചിയിലെ ഗുജ്‌റാത്തി കുടുംബം നൽകിയ പരാതിയിൽ ഡിസംബറിൽ പോലീസ് പിടിയിലായപ്പോഴാണ് ഇവർ നടത്തിയ ചതിയുടെ കഥ വ്യക്തമാകുന്നത്.\nആലുക്കാസ് ഷോറൂമിൽനിന്ന് സ്വർണ്ണം കടത്തിയ കേസിൽ പിടിക്കപ്പെട്ടത് ഷർമിള എന്ന യുവതിയാണ്. രണ്ട് കോടി മുപ്പത്തിയഞ്ച് ലക്ഷം രൂപയുടെ സ്വർണ്ണമാണ് (900 പവനോളം) ഷർമിള ജ്വല്ലറിയിൽനിന്ന് കടത്തിയത്. 2016 മെയ് മുതൽ സെപ്തംബർ വരെയുള്ള അഞ്ച് മാസത്തിൽ ആലുക്കാസിലെ ജീവനക്കാരുടെയും സഹായത്തോടെ യാണ് തട്ടിപ്പ് നടത്തിയത്. ഷർമ്മിള ജുവലറിയിലെത്തി സ്വർണ്ണം വാങ്ങുമ്പോൾ ചെക്ക് നൽകുകയായിരുന്നു പതിവ്. ദിവസേനെ സ്റ്റോക്ക് ക്ലിയർ ചെയ്തിരുന്നത് ഷാർമ്മിളയെ സ്വർണ്ണം കടത്താൻ സഹായിച്ച ജ്വല്ലറി ജീവനക്കാരായിരുന്നു. ഈ തുക ഇവർ പങ്കിട്ടെടുക്കുകയും ചെയ്യും.\n2016 ഏപ്രിൽ 19 നാണ് കോഴിക്കോട് ബിലാത്തിക്കുളത്ത് അച്ഛന്റെയും രണ്ടാനമ്മയുടെയും ക്രൂര പീഢനങ്ങൾക്കൊടുവിൽ ആറ് വയസ്സുകാരി അദിഥി കൊല്ലപ്പെട്ടത്. രണ്ടാനമ്മ പലതവണയായി കുഞ്ഞിന്റെ ശരീരത്തിൽ തിളച്ചവെള്ളം ഒഴിക്കാറുണ്ടായിരുന്നുവെന്ന് അദിഥിയുടെ സഹോദരൻ പോലീസിന് മൊഴികൊടുത്തു. അച്ഛൻ സുബ്രഹ്മണ്യം നമ്പൂതിരിയ്ക്കും രണ്ടാനമ്മ റംല എന്ന ദേവകി അന്തർജനത്തിനും കോഴിക്കോട് അഡീഷണൽ സെഷൻസ് കോടതി മൂന്ന് വർഷം കഠിന തടവിന് വിധിക്കുകയും ചെയ്തു.\nകാമുകനൊപ്പം ജീവിക്കാൻ വേണ്ടി മൂന്ന് വയസ്സ് മാത്രം പ്രായമുള്ള സ്വന്തം കുഞ്ഞിനെയും ഭർതൃമാതാവിനെയും ക്രൂരമായി കൊലപ്പെടുത്താൻ കൂട്ട് നിന്ന അനുശാന്തിയ്ക്കും കാമുകൻ നിനോ മാത്യുവിനും ശിക്ഷ വിധിച്ചത് 2016ലായിരുന്നു. 2014 ഏപ്രിൽ 16 ന് നടന്ന സംഭവം അതിക്രൂരമായ കൊലപാതകമെന്ന് നിരീക്ഷിച്ച തിരുവനന്തപുരം പ്രിൻസിപ്പൽ സെഷൻസ് കോടതി ഒന്നാം പ്രതി നിനോ മാത്യുവിന് വധശിക്ഷയും അനുശാന്തിയ്ക്ക് ഇരട്ട ജീവപര്യന്തം തടവ് ശിക്ഷയും വിധിക്കുകയായിരുന്നു. അപൂർവ്വങ്ങളിലപൂർവ്വമായ കേസ് എന്ന് നിരീക്ഷിച്ച കോടതി സമാനതകളില്ലാത്ത ക്രൂരതയെന്നും അനുശാന്തി മാതൃത്വത്തിന് അപമാനമെന്നുമാണ് അന്ന് വിധി പ്രസ്താവത്തിൽ പറഞ്ഞത്.\nഇത് ചിലർ മാത്രം. ഇനിയും പിടിക്കപ്പെടാത്തതും പുറത്തുവരാത്തതും കണക്കിൽപ്പെടാത്തതുമായ കേസുകൾ അനവധി. ഇതിൽ ചിലരെല്ലാം ബിനാമികൾ. ചിലരാകട്ടെ അസാമാന്യ കുറ്റകൃത്യ വാസനയുള്ളവർ. പിടിക്കപ്പെടില്ലെന്ന തെറ്റിദ്ധാരണയോ സമൂഹം നൽകുന്ന പരിഗണനയുടെ ചൂണഷമോ ആണ് സ്വർണ്ണക്കടത്ത്, കള്ളക്കടത്ത്, നിക്ഷേപ തട്ടിപ്പ്, ബ്ലാക്ക് മെയിൽ എന്നിങ്ങനെയുള്ള കുറ്റകൃത്യങ്ങൾക്കെല്ലാം സ്ത്രീകളെ ഉപയോഗിക്കുന്നതിന്റെ പ്രധാന കാരണം. അല്ലെങ്കിൽ സ്വയം ഇറങ്ങിപ്പുറപ്പെടാൻ ഇവർക്ക് ധൈര്യം നൽകുന്ന ചില കാരണങ്ങൾ.\nFemale Criminality, 2016\nPrevious articleപുതുവര്‍ഷത്തെ വരവേല്‍ക്കാന് പ്രതിജ്ഞകളുമായി താരങ്ങള്\nNext articleവീട് നവീകരിക്കാനുള്ള വായ്പയ്ക്ക് പലിശയിളവ്; പദ്ധതികള് പ്രഖ്യാപിച്ച് പ്രധാനമന്ത്രി


സമ്പര്‍ക്കവ്യാപനത്തില് കുറവില്ല, 263 പേര്‍ക്ക് കൂടി കോവിഡ് : Deepika.com Nattu Visesham\nപത്തനംതിട്ട: ജില്ലയില് ഇന്നലെ 263 പേര്‍ക്ക് കൂടി കോവിഡ്-19 സ്ഥിരീകരിച്ചു. 201 പേരും സമ്പര്‍ക്കത്തിലൂടെ രോഗം ബാധിച്ചവരാണ്.\nരോഗം സ്ഥിരീകരിച്ചവരില് 15 പേര് വിദേശ രാജ്യങ്ങളില് നിന്നും 47 പേര് ഇതര സംസ്ഥാനങ്ങളില് നിന്നെത്തിയവരുമാണ്. ജില്ലയില് ഇതേവരെ 7254 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 5077 പേര് സമ്പര്‍ക്കം മൂലം രോഗം സ്ഥിരീകരിച്ചവരാണ്. കോവിഡ്-19 മൂലം ഇതേവരെ 39 പേര് മരണമടഞ്ഞു.\nഇന്നലെ 150 പേര്‍ക്ക് കൂടി രോഗമുക്തി ലഭിച്ചു. ഇതോടെരോഗമുക്തരായവരുടെ എണ്ണം 5385 ആയി. നിലവില് 1827 പേര് രോഗികളായിട്ടുണ്ട്. ജില്ലയില് കോവിഡ് മൂലമുളള മരണനിരക്ക് 0.54 ശതമാനവും ഇന്നലത്തെ ടെസ്റ്റ് പോസിറ്റീവിറ്റി നിരക്ക് 6.12 ശതമാനമാണ്. ഇതാദ്യമായാണ് ജില്ലയിലെ പോസിറ്റീവിറ്റി നിരക്ക് ആറു ശതമാനത്തിനു മുകളിലെത്തുന്നത്.\n13 ആരോഗ്യ പ്രവര്‍ത്തകരില് കൂടി രോഗം\nപത്തനംതിട്ട ജില്ലയില് ഇന്നലെ കോവിഡ് പോസിറ്റീവായവരില് 13 ആരോഗ്യപ്രവര്‍ത്തകര് കൂടിയുണ്ട്.\nതിരുവല്ലയിലെ രണ്ട് സ്വകാര്യ ആശുപത്രികളിലെ മൂന്നുപേര്‍ക്കും സമ്പര്‍ക്കപ്പട്ടികയില്‍പെട്ട 10 പേര്‍ക്കും രോഗം ബാധിച്ചിട്ടുണ്ട്. ഇവരില് ആറുപേരും പന്തളത്തെ സ്വകാര്യ ആശുപത്രിയിലെ ജീവനക്കാരാണ്.\nഇന്നലെ സമ്പര്‍ക്കത്തിലൂടെ രോഗം സ്ഥിരീകരിച്ചവരില് 160 പേരും നേരത്തെയുള്ള വിവിധ കേസുകളിലെ സമ്പര്‍ക്കപ്പട്ടികയില്‍പെട്ടവരാണ്.\n24 പേരുടെ സമ്പര്‍ക്കപ്പശ്ചാത്തലവും വ്യക്തമല്ല. നിലവിലുള്ള ക്ലസ്റ്ററുകളില് കല്ലിപ്പാറ ക്വാറിയില് മൂന്നുപേര്‍ക്കു കൂടി രോഗം ബാധിച്ചു. കല്ലേലി എസ്‌റ്റേറ്റില് രണ്ടുപേരില് രോഗബാധ കണ്ടെത്തിയിട്ടുണ്ട്. ജില്ലയുടെ വിവിധ പ്രദേശങ്ങളില് രോഗബാധ ഏറുന്ന സൂചനകള് ഇന്നലെ ലഭിച്ചു.\nഒരേ പ്രദേശത്തു താമസിക്കുന്ന ഒന്നിലധികം ആളുകള്‍ക്ക് പോസിറ്റീവ് ഫലം ലഭിച്ചിട്ടുണ്ട്. അടൂര് കോട്ടമുകള്, മണ്ണടി, തുവയൂര്, കുന്നിട, കൊന്നമങ്കര, ആനയടി, കൈതപ്പറമ്പ്, വയല പ്രദേശങ്ങളില് രോഗബാധ റിപ്പോര്‍ട്ട് ചെയ്തു.\nനാരങ്ങാനം, തെക്കേമല, ഇളപ്പുപാറ, മങ്ങാരം, മൈലപ്ര, പെരിങ്ങര, വെണ്‍പാല, വെണ്ണിക്കുളം, താഴം, വള്ളിക്കോട്, വയല, പരുമല, വള്ളംകുളം, തുകലശേരി, ഓതറ, പന്തളം, മുത്തൂര്, നെല്ലിമല, പുല്ലാട്, കുന്നന്താനം, കുരമ്പാല, കുറ്റപ്പുഴ, ചാത്തങ്കേരി, പെരിങ്ങര, കൊറ്റനാട്, കോട്ടാങ്ങല്, വെണ്ണിക്കുളം, കുമ്പഴ, വള്ളിക്കോട്, മന്ദിരം, മാന്നാര് പ്രദേശങ്ങളില് ഇന്നലെ രോഗബാധിതരുണ്ട്.\nഉറവിടം വ്യക്തമാകാത്ത കേസുകളില് അടൂര്, ഇരവിപേരൂര്, ഏഴംകുളം, കടമ്പനാട്, കോന്നി, കോഴഞ്ചേരി, കുന്നന്താനം, കുറ്റൂര്, മലയാലപ്പുഴ, നാരങ്ങാനം, ഓമല്ലൂര്, പള്ളിക്കല്, പെരിങ്ങര, തിരുവല്ല പ്രദേശങ്ങളിലുള്ളവരുണ്ട്.\nവീടുകളില് ചികിത്സയിലുള്ളത് 469 പേര്\nപത്തനംതിട്ട: കോവിഡ് ലക്ഷണങ്ങളില്ലാതെ പോസിറ്റീവായ 469 പേരെ വീടുകളില് ചികിത്സിച്ചുവരുന്നതായി ആരോഗ്യവകുപ്പ്. ആരോഗ്യപ്രവര്‍ത്തകരടക്കമാണിത്.\nസ്വകാര്യ ആശുപത്രികളില് 100 പേര് ഐസൊലേഷനിലുണ്ട്. 1593 പേരാണ് വിവിധ ആശുപത്രികളില് ഐസോലേഷനിലുള്ളത്. നിരീക്ഷണത്തിലുള്ളത് 18629 പേരാണ്.\nസമ്പര്‍ക്കപ്പട്ടികയിലെ 13399 ആളുകളാണ് നിരീക്ഷണത്തിലുള്ളത്. വിദേശത്തുനിന്നും തിരിച്ചെത്തിയ 2161 പേരും ഇതര സംസ്ഥാനങ്ങളില് നിന്നും തിരിച്ചെത്തിയ 3068 പേരും നിലവില് നിരീക്ഷണത്തിലാണ്.\nഞായറാഴ്ചദിനം സര്‍ക്കാര് ലാബുകള് അടച്ചിട്ടതു കാരണം ഇന്നലെ മൂന്ന് അടിയന്തര കേസുകളില് മാത്രമാണ് ആന്‍റിജന് പരിശോധന നടത്തിയത്. ആര്‍ടിപിസിആര് പരിശോധനയ്ക്ക് സ്രവശേഖരണം ഉണ്ടായിരുന്നില്ല.\nസ്വകാര്യ ലാബുകളില് 322 സ്ര ശേഖരണം നടത്തി. ജില്ലയില് ഇന്നലെ 112117 സ്രവ ശേഖരണാണ് നടന്നിട്ടുള്ളത്. ഇന്നലെ വരെ 1499 പരിശോധനാഫലങ്ങള് ലഭിക്കാനുണ്ട്.\nകുന്നന്താനം, കോട്ടാങ്ങല്, പ്രമാടം പഞ്ചായത്തുകളില് നിയന്ത്രിത മേഖലകള്\nപത്തനംതിട്ട: കുന്നന്താനം ഗ്രാമപഞ്ചായത്തിലെ വാര്‍ഡ് രണ്ട് (മഠത്തില്‍കാവ് പുളിന്താനം - കനകക്കുന്ന് മഠത്തില്‍കാവ് ഭാഗവും, മറ്റക്കാട്ടുകുഴി ഭാഗവും), കോട്ടാങ്ങല് ഗ്രാമപഞ്ചായത്തിലെ വാര്‍ഡ് 10 (കാടിക്കാവ് ജംഗ്ഷന് മുതല് കല്ലമാക്കല് ജംഗ്ഷന് വരെയുള്ള ഭാഗം), പ്രമാടം ഗ്രാമപഞ്ചായത്തിലെ വാര്‍ഡ് 15 എന്നീ സ്ഥലങ്ങളില് ഇന്നലെ മുതല് ഏഴു ദിവസത്തേക്ക് കണ്ടെയ്ന്‍മെന്‍റ്് സോണ് നിയന്ത്രണം ഏര്‍പ്പെടുത്തി ജില്ലാ കളക്ടര് ഉത്തരവായി.


ഇന്ത്യയുടെ വടക്കേയറ്റത്തെ ഗ്രാമത്തിലേക്ക് ഒറ്റയ്ക്കൊരു ലോക്കൽ ബസ്സ് യാത്ര.. •Technology & Travel Blog from India\nHome Aanavandi ഇന്ത്യയുടെ വടക്കേയറ്റത്തെ ഗ്രാമത്തിലേക്ക് ഒറ്റയ്ക്കൊരു ലോക്കൽ ബസ്സ് യാത്ര..\nഇന്ത്യയുടെ വടക്കേയറ്റത്തെ ഗ്രാമത്തിലേക്ക് ഒറ്റയ്ക്കൊരു ലോക്കൽ ബസ്സ് യാത്ര..\nവിവരണം – Shaheer Athimannil.\n“വരൂ പ്രിയേ…. നമ്മുക്ക് ഗ്രാമങ്ങളിൽ ചെന്ന് രാപാർക്കാം. അതികാലത്തെഴുന്നേറ്റ് ആപ്രിക്കോട്ട് തോട്ടങ്ങളിൽ പോയി ആപ്രിക്കോട്ട് തളിർത്ത് പൂവിടുകയും ആപ്പിൾ പഴങ്ങൾ പഴുക്കുകയും ചെയ്തോയെന്ന് നോക്കാം. അവിടെ വെച്ചു ഞാൻ നിനക്കെന്റെ പ്രേമം തരും…..” ‘നമുക്കു പാർക്കാൻ മുന്തിരിത്തോപ്പുകൾ ‘ എന്ന സിനിമയിൽ സോളമൻ സോഫിയയോട് പറഞ്ഞതു പോലെ. ഈ ഗ്രാമം കണ്ടാൽ നിങ്ങളും ഇങ്ങനെ പറഞ്ഞു പോകും. ലഡാക്കിൽ എത്തിയതിന്റെ മൂന്നാമത്തെ ദിവസം ഞാൻ തുർത്തുക്ക് കാണാൻ തിരിച്ചു. എല്ലാ ശനിയാഴ്ച്ചയും ലേ ബസ്സ് സ്റ്റാൻഡിൽ നിന്നുമൊരു ബസ്സ് തുർത്തുക്കിലേക്ക് പോകുന്നുണ്ട്. ബസ്ചാർജ് 316 രൂപയാണ്. ഞായറാഴ്ച്ച ബസ്സ് അവിടെനിന്നും തിരിച്ചുവരികയും ചെയ്യും.\nവെള്ളിയാഴ്ച്ച തന്നെ ലേ DC ഓഫീസിൽ നിന്ന് Inland permit സംഘടിപ്പിച്ചിരുന്നു. Inland permit ന് 400 രൂപ enviorenmental ഫീയും, ഓരോ ദിവസത്തിനും 20 രൂപ വീതം wildlife ഫീയും വേണം. എനിക്ക് അഞ്ച് ദിവസത്തിന് പെർമിറ്റെടുക്കാൻ 500 രൂപയായി. ആവശ്യത്തിന് പെർമിറ്റിന്റെ ഫോട്ടോസ്റ്റാറ്റ് കയ്യിൽ കരുതുക. തുർത്തുക്ക് വരെ എത്താൻ മൂന്നിടത്ത് ഫോട്ടോസ്റ്റാറ്റ് നൽകണം. ഈ ബസ്സിന് വെള്ളിയാഴ്ച്ച ലേ ബസ്സ് സ്റ്റാൻഡിൽ പോയി ബുക്ക് ചെയ്താൽ മുന്നിലെ സീറ്റ് ലഭിക്കും. അല്ലെങ്കിൽ പിറകിൽ ഇരിക്കേണ്ടിവരും. രാവിലെ 5:30 ന് ബസ്സ് സ്റ്റാൻഡിൽ എത്തണം.6മണിക്ക് ബസ്സ് യാത്ര ആരംഭിക്കും. Inland permit താമസിക്കുന്ന ഹോട്ടലിൽ പറഞ്ഞാൽ അവർ സംഘടിപ്പിച്ചു തരും. പക്ഷേ 300 രൂപ അധികം വാങ്ങിക്കും. ഒരു പ്രശ്നവുമില്ലാതെ നമുക്ക് തന്നെ inland പെർമിറ്റ് DC ഓഫീസിൽ നിന്നും സംഘടിപ്പിക്കാവുന്നതാണ്. ഒരു ഒർജിനൽ ഐഡി കാർഡ് മാത്രം കയ്യിൽ കരുതിയാൽ മതി.\nലഡാക്കിൽ നിന്ന് 214 കിലോമീറ്റർ അകലെയായി ശ്യോക്ക് നദിയുടെ കരയിലാണ് തുർത്തുക്ക് എന്ന ചെറിയ ഗ്രാമം. 1971 വരെ ഈ ഗ്രാമം മുസാഫറാബാദ് തലസ്ഥാനമാക്കി ഭരിക്കുന്ന പാക്ക് അധിനിവേശ കാശ്മീരിന്റെ ഭാഗമായിരുന്നു. 1971 ലെ ഇന്ത്യ-പാക്ക് യുദ്ധത്തിൽ തുർത്തുക്ക് അടക്കം5ഗ്രാമങ്ങൾ ഇന്ത്യ പാക്കിസ്ഥാനിൽ നിന്നും പിടിച്ചടക്കി. 2010 മുതൽ തുർത്തുക്ക് സഞ്ചാരികൾക്ക് തുറന്നുകൊടുക്കുകയും ചെയ്തു. ശരിക്കും തുർത്തുക്ക് അല്ല ഇന്ത്യയുടെ വടക്കേയറ്റത്തെ ഗ്രാമം, അത് ത്യാഗ്ഷിയാണ്. പക്ഷേ അവിടേക്ക് ടൂറിസ്റ്റുകൾക്ക് പ്രവേശനമില്ലെന്ന് മാത്രം. തുർത്തുക്കിലേക്ക് പോകുന്ന വഴിയിലാണ് ലോകത്തിലെ ഏറ്റവും ഉയരത്തിലുള്ള വാഹന പ്രവേശന യോഗ്യമായ റോഡ് എന്നറിയപ്പെടുന്ന ഖാർതുങ്ലാ ചുരം കാണപ്പെടുന്നത്. അവിടെ കുറച്ചുനേരം ഫോട്ടോയെടുക്കാൻ ബസ്സ് നിർത്തിത്തരും.\nഉച്ചക്ക് ഭക്ഷണം കഴിക്കാൻ ബസ്സ് നിർത്തിയത് ദിസ്കിറ്റിലാണ്. നുബ്രാ താഴ്‌വരയിൽ ഒരു ദിവസം രാത്രി താമസിക്കാൻ സഞ്ചാരികൾ അധികവും വരുന്നത് ദിസ്കിറ്റിലാണ്. അവിടെ കുറഞ്ഞ രീതിയിൽ ഹോം സ്റ്റേകൾ ലഭിക്കും. ദിസ്കിറ്റിൽ നിന്നും7കിലോമീറ്റർ അകലെയാണ് സാൻഡ് ഡ്യൂൺസ് കാണപ്പെടുന്ന ഹുന്ദർ എന്ന സ്ഥലം. ഹുന്ദറിൽ മാത്രമാണ് ഇന്ത്യയിൽ രണ്ട് മുതുകുകളുള്ള ബാക്ട്രിയൻ ഒട്ടകങ്ങൾ കാണപ്പെടുന്നത്. ഈ ലോക്കൽ ബസ്സിൽ കൂടുതലും ടൂറിസ്റ്റുകളാണ്. ബസ്സിൽ കുറച്ച് തുർത്തുക്ക് നിവാസികളുമുണ്ട്. ബസ്സിലെ തദ്ദേശവാസികൾ അങ്ങോട്ടും ഇങ്ങോട്ടും പരസ്പരം സംസാരിക്കുന്നുണ്ട്.അവരെല്ലാം പരസ്പരം അറിയുന്നവരാണ്. വെറും 150 വീടുകളെയുള്ളൂ തുർത്തുക്കിൽ. പിന്നെ കുറെ ആപ്രിക്കോട്ട് മരങ്ങളും ആപ്പിളുകളും കുറച്ചു കൃഷിഭൂമിയുമാണ് അവിടെയുള്ളത്.\nലഡാക്കിൽ സംസാരിക്കുന്നത് ലഡാക്കി ഭാഷയാണ്, അത് ടിബറ്റൻ ലിപിയിലാണ്. പക്ഷേ ഈ ഗ്രാമം ശെരിക്കുമൊരു വ്യത്യസ്തമായൊരു പ്രദേശമാണ്. ഇവർ സംസാരിക്കുന്നത് ബാൾട്ടി ഭാഷയാണ്, ഇത് ഉറുദു ലിപിയിലാണ്. ഇന്ത്യയിൽ ആകെ ബാൾട്ടി ഭാഷ സംസാരിക്കുന്നത് ഈ അഞ്ച് ഗ്രാമങ്ങളിലാണ്. പിന്നെ ബാൾട്ടി സംസാരിക്കുന്നവർ അങ്ങ് പാക്കിസ്ഥാനിൽ ആണുള്ളത്. വൈകുന്നേരം 4:30നാണ് ബസ്സ് തുർത്തുക്കിലെത്തിയത്. റോഡിന്റെ സൈഡിൽ നിന്നും ഗ്രാമത്തിലേക്ക് കടന്നാൽ ചെറിയ രീതിയിൽ താമസിക്കാൻ ഹോം സ്റ്റേകൾ ലഭിക്കും. അധിക ഹോം സ്റ്റേകളും 250 മുതൽ 400 രൂപ വരെയാണ് സിംഗിൾ റൂമിന്റെ ചാർജ്ജ്. രാത്രി ഭക്ഷണവും പ്രഭാതഭക്ഷണവും വാടകയിൽ അടങ്ങിയിരിക്കും. ആദ്യം വാടക കൂട്ടി പറയുമെങ്കിലും ഒന്നു തർക്കിച്ചാൽ കുറയാവുന്നതേയുള്ളൂ. അവിടെ ഗസ്റ്റ് ഹൗസുകളും സുലഭമാണ്. കാശ്മീരി ഹോംസ്റ്റേ, ഖാൻ ഹോംസ്റ്റേ, sang sang ഹോംസ്റ്റേ എന്നിവയെല്ലാം കുറഞ്ഞ രീതിയിൽ തുർത്തുക്കിൽ താമസം ഒരുക്കുന്നുണ്ട്.\nതുർത്തുക്കിൽ എല്ലാവിധ പച്ചക്കറികളും കൃഷി ചെയ്യുന്നുണ്ട്. തക്കാളി, മുളക്, കാബേജ്, ഗോതമ്പ്, ബാർലി, etc….. എന്നിങ്ങനെ പലതും. പക്ഷേ വേനൽക്കാലത്ത് മാത്രമേ അവർക്ക് പച്ചക്കറി കൃഷി ചെയ്യാൻ സാധിക്കുകയുള്ളൂ. തണുപ്പുകാലത്ത് കുറച്ച് ഉണക്ക പച്ചക്കറികളും മാംസവുമാണ് ഭക്ഷിക്കുക. അതുപോലെ ബാർലിയിൽ നിന്നുണ്ടാക്കുന്ന ഒരു തരം വൈനും അവർ തണുപ്പുകാലത്ത് സേവിക്കും. തുർത്തുക്ക് എന്നു പറയുന്നത് രണ്ട് ചെറിയ ഗ്രാമങ്ങൾ ചേർന്നതാണ്, തുർത്തുക്ക് ഫറോളും തുർത്തുക്ക് യൂളും. ഈ രണ്ട് ചെറിയ ഗ്രാമത്തിന്റെ ഇടയിലൂടെ ഒരു നീരുറവ ഒഴുകി പോകുന്നുണ്ട്. അവയെ തമ്മിൽ ബന്ധിപ്പിച്ചുകൊണ്ട് മരംകൊണ്ടുള്ളൊരു തൂക്കു പാലമുണ്ട് ആ നീരുറവക്ക് മുകളിലൂടെ. വൈകുന്നേരം തൂക്കുപാലത്തിന്റെ അടുത്ത് പോയിരുന്നാൽ ആപ്രിക്കോട്ട് പഴങ്ങൾ കൊട്ടയിലാക്കി വരുന്ന സ്ത്രീകളെയും, വൈക്കോൽ തോളിൽ കെട്ടി നടന്നു വരുന്ന പുരുഷന്മാരെയും കാണാം. പക്ഷേ അവരൊന്നും ഫോട്ടോയെടുക്കാൻ സമ്മതിക്കില്ലെന്നു മാത്രം.\nതുർത്തുക്ക് ഫറോളിൽ ഒരു ബുദ്ധിസ്റ്റ് മൊണാസ്റ്ററിയുണ്ട്. അവിടെനിന്നും നോക്കിയാൽ ആ ഗ്രാമത്തിന്റെ മുഴുവനായ് ദൃശ്യവും ശ്യോക്ക് നദിയുടെ ഭീകരതയും കാണാം. അവിടെനിന്നും കുറച്ചു മാറിയൊരു മല കയറിയാൽ ചെറിയൊരു വെള്ളച്ചാട്ടമുണ്ട്. അതു കാണാൻ കുറച്ച് ദുർഘടമായ മല കയറണമെന്ന് മാത്രം. ആ ഗ്രാമത്തിലൂടെ എവിടെപ്പോയാലും വഴിയിലെല്ലാം ആപ്രിക്കോട്ട് പഴുത്തു നിൽക്കുകയാണ്. ആരും കാണാതെ കുറേ പറിച്ചു തിന്നാം. പണ്ടുതൊട്ടേ കട്ടു തിന്നുന്നതിനു ഒരു പ്രത്യേക രുചിയാണല്ലോ. പഴയ പോളോ ഗ്രൗണ്ടും ഉള്ളിൽ ചൂട് ലഭിക്കാൻ പാകത്തിൽ ഉണ്ടാക്കിയ natural freezer വീടുകളുമെല്ലാമാണ് ആ ഗ്രാമത്തിൽ വേറേ കാണാനുള്ളത്. തുർത്തുക്ക് യൂൾ ഗ്രാമത്തിലാണ് ഒരു രാജാവും അയാളുടെ മ്യൂസിയവുമുള്ളത്.\nബസ്സിൽ തുർത്തുക്കിലേക്ക് വന്നപ്പോൾ എന്റെ കൂടെ യാത്ര ചെയ്തിരുന്നത് ആ ഗ്രാമത്തിലെ സ്കൂളിലെ ഹെഡ് മാഷാണ്. കക്ഷി എനിക്ക് തുർത്തുക്കിന്റെ എല്ലാ ചരിത്രവും വിവരിച്ചു തന്നിരുന്നു. ഞാൻ ഇടയ്ക്ക് അയാളോട് ചോദിച്ചു. “അവിടെ രാജാവ് ഉണ്ടോയെന്ന്?” അവിടെ ഒരു രാജാവ് ഉണ്ടെന്ന വിവരം എന്റെ സുഹൃത്തിൽനിന്നും അറിഞ്ഞിരുന്നു. എന്റെ ചോദ്യം കേട്ട് മാഷ് കുറേ ചിരിച്ചു. അയാൾ പറഞ്ഞു.” നാട്ടുകാർക്ക് അയാളൊരു കോമാളിയാണ്. അയാൾ സ്വയം അവകാശപ്പെടുകയാണ് രാജാവാണെന്ന്.” രാജാവിനെ സന്ദർശിച്ചപ്പോൾ രാജാവ് പറഞ്ഞത്. “അയാളുടെ അച്ഛൻ ബാൾട്ടിസ്ഥാൻ എന്ന നാട്ടുരാജ്യത്തിന്റെ രാജാവായിരുന്നു. ഇന്ത്യയ്ക്ക് സ്വാതന്ത്ര്യം കിട്ടിയപ്പോൾ രാജഭരണം പോയി”. നാട്ടുകാരിൽ ചിലർക്ക് ഇങ്ങനെയും അഭിപ്രായമുണ്ട്.. ” അയാൾ രാജകുടുംബാംഗമാണ്. ചിലപ്പോൾ അയാളുടെ അച്ഛന്റെ അച്ഛന്റെ അച്ഛന്റെ അച്ഛൻ രാജാവായിരിക്കാം. പക്ഷേ അയാളുടെ അച്ഛൻ ഒരിക്കലും രാജാവായിരുന്നില്ല എന്നാണ് “. എന്തായാലും ആളുടെ കോലം കണ്ടാൽ ഒരിക്കലും രാജകുടുംബാംഗം ആണെന്ന് തോന്നുകയേയില്ല. അയാൾ നമ്മെ വീടിനകത്തോട്ടു വിളിച്ചു കാര്യങ്ങൾ വിവരിച്ച് തരികയും, ഡോണേഷൻ ബോക്സിൽ പൈസ ഇടാൻ പറയുകയും ചെയ്യും.\nതുർത്തുക്ക് യൂളിൽ തന്നെയാണ് കാശ്മീരി കമ്പിളി കൈ കൊണ്ടുണ്ടാക്കുന്ന രണ്ട് ചെറിയ വീടുകളും, പതിനാറാം നൂറ്റാണ്ടിൽ നിർമിച്ചൊരു മുസ്ലിം പള്ളിയുമുള്ളത്. ഉണങ്ങിയ ആപ്രിക്കോട്ട് അവിടുത്തെ വീടുകളിൽ ചോദിച്ചാൽ നമുക്ക് പൈസക്ക് തരികയും ചെയ്യും. നക്ഷത്രങ്ങളെ നിരീക്ഷിക്കുന്നവർക്ക് നല്ലൊരു പറുദീസയാണ് ഈ ഗ്രാമം. ആകാശം മേഘാവൃതം അല്ലെങ്കിൽ പല നക്ഷത്ര പ്രതിഭാസങ്ങളും രാത്രി നമുക്ക് അവിടെ ദർശിക്കാൻ കഴിയും. ഗ്രാമത്തിൽ വെറും നാലു മണിക്കൂർ മാത്രമേ വൈദ്യുതിയുള്ളൂ, രാത്രി7മണിമുതൽ 11 മണിവരെ മാത്രം. അപ്പോൾ ഇന്റർനെറ്റിന്റെ കാര്യം പറയുകയേ വേണ്ട. എവിടെയും TV കാണില്ല, വൈദ്യുതിയില്ലെങ്കിൽ പിന്നെന്തിനാ TV അല്ലേ. BSNL പോസ്റ്റ്പെയ്ഡ് മൊബൈൽ കണക്ഷൻ മാത്രമേ അവിടെ ഉപയോഗത്തിലുള്ളൂ. ലേ ടൗണിൽ നമുക്ക് എയർടെൽ, എയർസെൽ എന്നിവയുടെ പോസ്റ്റ്പെയ്ഡ് കണക്ഷൻ ഉപയോഗിക്കാം.\nവിദേശികളാണ് തുർത്തുക്ക് കൂടുതലും സന്ദർശിക്കുന്നത്. ഇന്ത്യൻ ടൂറിസ്റ്റുകൾക്ക് ലഡാക്കിൽ നുബ്രാ താഴ്വരയും, ത്രീ ഇഡിയറ്റ് സിനിമയുടെ അവസാനരംഗം ചിത്രീകരിച്ച പാങ്കോങ് ടിസോ തടാകവും കണ്ടാൽ പിന്നെ വേറൊന്നുമില്ല. ലേ ടൗണിന്റെ തിരക്കൊന്നും ഇല്ലാത്തതിനാൽ വിദേശ സഞ്ചാരികൾ ഇവിടെ ആഴ്ച്ചകളോളം താമസിച്ചിട്ടാണ് മടങ്ങുന്നത്. തുർത്തുക്ക് ഇപ്പോൾ സഞ്ചാരികൾക്ക് തുറന്നു കൊടുത്തിട്ട് ഏഴ് വർഷമേ ആയിട്ടുള്ളൂ. പക്ഷേ അതിനകം തന്നെ ഈ ഗ്രാമം കുറെ മാറിയിട്ടുണ്ട്. ഇപ്പോൾ ആ ഗ്രാമം നശിക്കുന്ന രീതിയിൽ ഗസ്റ്റ് ഹൗസുകൾ വന്നുകൊണ്ടിരിക്കുകയാണ്. പഴയ ചില സഞ്ചാരികളുടെ സംഭാവനയാണെന്ന് തോന്നുന്നു, ചെറിയ കുട്ടികളുടെ ഫോട്ടോ എടുക്കണമെങ്കിൽ അവർ ഇപ്പോൾ ചോക്ലേറ്റോ പൈസയോ ചോദിക്കും.\nഈ ഗ്രാമം കാണണമെന്നാഗ്രഹമുണ്ടെങ്കിൽ ഇപ്പോൾ തന്നെ കാണണം കുറച്ചുകഴിഞ്ഞാൽ അത് നശിക്കും. ശനിയാഴ്ച്ചയുള്ള ബസ്സിന് പോയി ഞായറാഴ്ച്ചയുള്ള ബസ്സിന് തിരിച്ചുവന്നാൽ നിങ്ങൾക്ക് തുർത്തുക്കിൽ ഒന്നും കാണാൻ സാധിക്കില്ല. ഏറ്റവും നല്ലത് ഒരു ദിവസം കൂടെ തുർത്തുക്കിൽ താമസിക്കുന്നതാണ്. ഞായറാഴ്ച്ചയുള്ള ബസ്സ് പോയാലും എല്ലാദിവസവും രാവിലെ5മണിക്ക് എണീറ്റ് ഗ്രാമത്തിന് താഴെയുള്ള റോഡിൽ പോയി നിന്നാൽ 200 രൂപക്ക് ഷെയർ ടാക്സി ദിസ്കിറ്റ് വരെ ലഭിക്കും. ദിസ്കിറ്റിൽ നിന്നും 400 രൂപ കൊടുത്താൽ ലേ ടൗണിലേക്ക് ഷെയർ ടാക്സി ലഭിക്കും. ആ ഗ്രാമത്തിന്റെ ഭംഗി മനസ്സിൽ സൂക്ഷിച്ചുകൊണ്ട് ലഡാക്ക് ടൗണിലേക്ക് മടങ്ങാം.\nPrevious articleകണ്ണൂരിൽ നിന്നും കോഴിക്കോട്ടേക്കും കൊച്ചിയിലേക്കും മിതമായ നിരക്കിൽ പറക്കാം…\nNext articleകലാഭവൻ മണിയുടെ ഓർമ്മകളുമായി ചാലക്കുടിയിലെ ഒരേയൊരു സൂപ്പർഫാസ്റ്റ്..


Story Dated: Tuesday, August 11, 2015 3:49 pm IST\nന്യൂഡല്‍ഹി: ചാലക്കുടി അതിരപ്പിള്ളി വൈദ്യുതി പദ്ദതിക്ക് പരിസ്ഥിതി മന്ത്രാലയത്തിന്റെ അനുമതി. പദ്ധതിക്കെതിരെ ചാലക്കുടി പുഴ സംരക്ഷണ സമിതിയും പരിസ്ഥിതി പ്രവര്‍ത്തകരും നീണ്ടകാലമായി സമരത്തിലായിരുന്നു. കേന്ദ്ര പരിസ്ഥിതി മന്ത്രാലയത്തിന്റെ വിദഗ്ധ സമിതിയാണ് അനുമതിക്ക് ശിപാര്‍ശ ചെയ്തത്. പദ്ധതിക്കെതിരെ പരിസ്ഥിതി സംഘടനകള് നല്‍കിയ പരാതി വിദഗ്ധ സമിതി തള്ളി. ഇതോടെ പദ്ധതി ഉടന് നടപ്പിലാവും. അതിരപ്പള്ളിയില് 163 മെഗാവാട്ട് ശേഷിയുള്ള ജലവൈദ്യുത പദ്ധതി സ്ഥാപിക്കാനാണ് കെ.എസ്.ഇ.ബി തീരുമാനിച്ചിരുന്നത്. എന്നാല്, അതിരപ്പിള്ളി മേഖല അതീവ പരിസ്ഥിതി ദുര്‍ബല പ്രദേശമാണെന്ന് വ്യക്തമാക്കി ഡോ. മാധവ് ഗാഡ്ഗില് സമിതി നല്‍കിയ റിപ്പോര്‍ട്ട് പരിഗണിച്ച് കേന്ദ്ര വനം, പരിസ്ഥിതി മന്ത്രാലയം രണ്ടു തവണ പദ്ധതിക്ക് അനുമതി നിഷേധിച്ചിരുന്നു. എന്നാല്, വേനല്‍ക്കാലത്തെ ജലലഭ്യത കണക്കാക്കി പദ്ധതികള്‍ക്ക് അനുമതി നല്‍കാമെന്ന നിലപാടാണ് കസ്തൂരിരംഗന് സമിതി സ്വീകരിച്ചത്. ഇതിനുശേഷം സമാനമായ പരിസ്ഥിതി സവിശേഷതകളുള്ള ഗൂണ്ടിയ പദ്ധതിക്ക് കേന്ദ്ര സര്‍ക്കാര് അനുമതി നല്‍കിയ സാഹചര്യത്തിലാണ് അതിരപ്പിള്ളിക്ക് കേരളം വീണ്ടും അനുമതി തേടിയത്. നിശ്ചിത അളവില് മാത്രമേ പദ്ധതിക്കായി വെള്ളം എടുക്കാവൂ, പദ്ധതി നടപ്പാക്കുന്നത് വഴി വെള്ളച്ചാട്ടത്തിന്റെ ഭംഗി നശിക്കുന്നില്ല, രാത്രി ഏഴു മണിക്ക് ശേഷമെ പദ്ധതിക്ക് ആവശ്യമായ വെള്ളം എടുക്കാവൂ തുടങ്ങിയ നിബന്ധനകളാണ് റിപ്പോര്‍ട്ടില് വിദഗ്ധ സമിതി ശിപാര്‍ശ ചെയ്തിട്ടുള്ളത്. കൂടാതെ, 2010ല് കെ.എസ്.ഇ.ബിക്ക് നല്‍കിയ കാരണം കാണിക്കല് നോട്ടീസ് പിന്‍വലിക്കാന് സമിതി ശിപാര്‍ശ ചെയ്തിട്ടുണ്ട്. പദ്ധതിക്കുവേണ്ട ജലലഭ്യതയും നീരൊഴുക്കും ചാലക്കുടിപ്പുഴയിലുണ്ടെന്ന് ചൂണ്ടിക്കാട്ടി ജൂലൈ 21ന് കേന്ദ്ര ജല കമീഷന് അനുകൂല റിപ്പോര്‍ട്ട് കേന്ദ്ര വനം, പരിസ്ഥിതി മന്ത്രാലയത്തിന് നല്‍കിയിരുന്നു. 2013 വരെയുള്ള ജലലഭ്യതയുടെയും നീരൊഴുക്കിന്റെയും കണക്കാണ് ജല കമീഷന് റിപ്പോര്‍ട്ടിലുള്ളത്. ചാലക്കുടിപ്പുഴയില് 1055 ദശലക്ഷം ഘനയടി ജലലഭ്യതയുണ്ട്. വേനലിലും ആവശ്യത്തിന് ജലം ലഭിക്കുകയും ആവശ്യം കഴിഞ്ഞ് നീരൊഴുക്ക് ഉണ്ടാകുകയും ചെയ്യും. ജലകമീഷന്റെ റിപ്പോര്‍ട്ട് പ്രകാരം 7.56 ക്യുബിക് മീറ്റര് ജലം അതിരപ്പിള്ളിയില് ഒഴുകിയെ ത്തുന്നുണ്ട്. വൈദ്യുതി ഉല്‍പാദനത്തിന് 6.25 ക്യുബിക് മീറ്റര് ജലം മതിയെന്നാണ് റിപ്പോര്‍ട്ട്.


925 രൂപയ്ക്ക് വിലപേശി വാങ്ങിയ മോതിരം വിറ്റപ്പോള് കിട്ടിയത് ആറു കോടി! അമ്പരപ്പിൽ ബ്രിട്ടീഷ് യുവതി | old ring sold | get highest price\nTuesday 12 February 2019 02:36 PM IST : By സ്വന്തം ലേഖകൻ\n925 രൂപയ്ക്ക് വിലപേശി വാങ്ങിയ മോതിരം വിറ്റപ്പോള് കിട്ടിയത് ആറു കോടി! അമ്പരപ്പിൽ ബ്രിട്ടീഷ് യുവതി\nTuesday 12 February 2019 02:36 PM IST\nജീവിതത്തിൽ ചിലപ്പോൾ വിസ്മയങ്ങൾ വന്നുകേറുന്നത് എപ്പോഴാണെന്ന് പറയാൻ പറ്റില്ല. 33 വർഷങ്ങൾക്ക് മുൻപ് ചന്തയിൽ നിന്നും വില പേശി നിസാര വിലയ്ക്ക് സ്വന്തമാക്കിയ ഒരു മോതിരം ഇന്ന് വിൽക്കാനെത്തിയ യുവതി ഞെട്ടിപ്പോയി. 925 രൂപയ്ക്ക് വാങ്ങിയ മോതിരത്തിന് ഇന്നത്തെ മതിപ്പ് വില 6.08 കോടി രൂപ. ഡെബ്ര ഗോര്‍ഡ എന്ന ബ്രിട്ടീഷ് യുവതിയെയാണ് ഭാഗ്യം ഇങ്ങനെ തേടിയെത്തിയത്.\nമോതിരത്തിലെ വജ്രത്തിന്റെ തിളക്കം കണ്ടാണ് പഴയ സാധനങ്ങൾ വിൽക്കുന്ന ചന്തയിൽ നിന്നു ഡെബ്ര ഗോര്‍ഡ വില പേശി വാങ്ങുന്നത്. അന്ന് 10 പൗണ്ട് അമ്മയാണു നൽകിയത്. അടുത്തിടെ സാമ്പത്തിക പ്രതിസന്ധി രൂക്ഷമായപ്പോൾ ആഭരണങ്ങൾ വിൽക്കാൻ തീരുമാനിച്ചു.\nജ്വല്ലറിയിൽ എത്തി പരിശോധിച്ചപ്പോൾ അത് 25.27 കാരറ്റ് വജ്ര മോതിരമാണെന്നു മനസ്സിലാകുന്നത്. ഒടുവിൽ ലേലത്തിലൂടെ മോതിരം വിറ്റുപോയി. ഒരു വാശിപ്പുറത്ത് കൈപ്പിടിച്ച ഭാഗ്യത്തിന്റെ അമ്പരപ്പിലാണ് ഈ യുവതി. എന്നാൽ ഇത്ര വിലയുന്ന മോതിരം എങ്ങനെ പഴയ സാധനങ്ങളുടെ കൂട്ടത്തിലെത്തി എന്നുമാത്രം ഇപ്പോഴും വ്യക്തമല്ല.


സോനം കപൂറിന്റെ അടുത്ത ചിത്രത്തിൽ നായകൻ ദുൽഖർ സൽമാൻ - Vertikal media\nസോനം കപൂറിന്റെ അടുത്ത ചിത്രത്തിൽ നായകൻ ദുൽഖർ സൽമാൻ\nin Bollywood, LATEST NEWS, SLIDER 923 Views\nആദ്യ ബോളിവുഡ് ചിത്രം റിലീസ് ആകുന്നതിനു മുൻപ് തന്നെ അടുത്ത ചിത്രത്തിൽ ഒപ്പുവെക്കാൻ ഒരുങ്ങി ദുൽഖർ സൽമാൻ. ‘ദി സോയ ഫാക്ടർ’ എന്ന ചിത്രത്തിലാണ് മലയാളികളുടെ കുഞ്ഞിക്ക സോനം കപൂറുമായി ഒന്നിക്കുന്നത്. ചിത്രത്തിന്റെ തിരക്കഥ ദുൽഖറിന് വളരെയധികം ഇഷ്ടപ്പെട്ടു. ചിത്രം ചെയ്യാമെന്ന് സമ്മതിക്കുകയും ചെയ്തു. കരാർ ഇതുവരെ ഒപ്പു വെച്ചിട്ടില്ല എന്ന് ചിത്രത്തിന്റെ അണിയറ പ്രവർത്തകർ വ്യക്തമാക്കി.\nചിത്രത്തിലെ കേന്ദ്ര കഥാപാത്രമായ സോയ സോളങ്കി എന്ന കഥാപാത്രത്തെയാണ് സോനം കപൂർ അവതരിപ്പിക്കുന്നത്. പി.ആർ. എക്സിക്യൂട്ടീവ് ആയ സോയ 1983ൽ ഇന്ത്യ ക്രിക്കറ്റ് വേൾഡ് കപ്പ് ഉയർത്തിയ അതെ നിമിഷത്തിലാണ് ജനിക്കുന്നത്. ഒരിക്കൽ സോയ്ക്ക് ഇന്ത്യൻ ടീം അംഗങ്ങളോടൊപ്പം ഭക്ഷണം കഴിക്കാൻ അവസരം കിട്ടി. സോയയോടൊപ്പം ഭക്ഷണം കഴിച്ച ശേഷം കളിയ്ക്കാൻ ഇറങ്ങിയ ഇന്ത്യൻ ടീം വിജയിക്കുകയും, മാധ്യമങ്ങൾ ഉൾപ്പെടെ അവളെ ടീമിന്റെ ഭാഗ്യമായി ചിത്രികരിക്കുകയും ചെയുന്നു. തുടർന്ന് അവളുടെ ജീവിതത്തിൽ സംഭവിക്കുന്ന കാര്യങ്ങളാണ് ചിത്രത്തിന്റെ പ്രമേയം. മാർച്ച്-ഏപ്രിൽ മാസത്തിൽ ചിത്രത്തിന്റെ ഷൂട്ടിംഗ് ആരംഭിക്കും.\nഅനൂജ ചൗഹാന്റെ 2008 ൽ പ്രസിദ്ധികരിച്ച ‘ദി സോയ ഫാക്ടർ’ എന്ന നോവലിനെ അടിസ്ഥാനമാക്കിയുള്ള ചിത്രം അഭിഷേക് ശർമ്മയാണ് സംവിധാനം ചെയ്യുന്നത്. ആരതി, പൂജ ഷെട്ടി സഹോദരികളാണ് നോവലിന്റെ കോപ്പി റൈറ്റ് നേടിയത്. അഭിനേതാക്കളെ വൈകാതെ അനൗൺസ് ചെയ്യുമെന്ന് നിർമാതാവായ ഫോക്സ് സ്റ്റാർ സ്റ്റുഡിയോ പ്രതിനിധി രുച പഥക് അറിയിച്ചു.\nദുൽഖറിന്റെ ആദ്യ ബോളിവുഡ് ചിത്രമായ ‘കർവാൻ’ ഈ വർഷം റിലീസ് ചെയ്യും.\nDQ in Sonam's next\t2018-01-22\nPrevious: ഭാവനയുടെ മൈലാഞ്ചി കല്യാണത്തിന്റ വീഡിയോ ടീസർ പുറത്തെത്തി\nNext: നവീന്റെ വധുവായി ഭാവന; ആശംസകൾ നേർന്ന് സിനിമ ലോകം. ഫോട്ടോയും വിഡിയോയും കാണാം


പ്രതിപക്ഷ നേതാവ് എന്ന സ്ഥാനത്തേക്ക് ആര്? രമേശ് ചെന്നിത്തല പരിഗണനയിലില്ലെന്ന് സൂചന, സാധ്യതാപട്ടികയില് ഇവര് - ഇ വാർത്ത | evartha congress party\nപ്രതിപക്ഷ നേതാവ് എന്ന സ്ഥാനത്തേക്ക് ആര്? രമേശ് ചെന്നിത്തല പരിഗണനയിലില്ലെന്ന് സൂചന, സാധ്യതാപട്ടികയില് ഇവര്\nനിയമസഭാ തെരഞ്ഞെടുപ്പിലെ കനത്ത പരാജയത്തിന്റെ പശ്ചാത്തലത്തില് നേതൃമാറ്റത്തിനൊരുങ്ങി കോണ്‍ഗ്രസ്. പ്രതിപക്ഷനേതാവ് എന്ന സ്ഥാനത്തേക്ക് പുതിയ പേരുകള് ഉയര്‍ന്നുവരുമെന്നും വിവരം. രമേശ് ചെന്നിത്തല പ്രതിപക്ഷ നേതൃസ്ഥാനം ഏറ്റെടുത്തേക്കില്ലെന്നാണ് സൂചന. ഉമ്മന് ചാണ്ടി വരാനും സാധ്യതയില്ല. ആരോഗ്യ നിലയിലെ പ്രശ്‌നങ്ങള് ചൂണ്ടിക്കാട്ടിയാണ് ഉമ്മന് ചാണ്ടിയില്ലെന്ന് വ്യക്തമാക്കിയത്. പ്രതിപക്ഷ നേതൃസ്ഥാനത്തേക്ക് വി ഡി സതീശനാണ് മുന്‍ഗണന. മുതിര്‍ന്ന നേതാക്കളായ പി ടി തോമസ്, തിരുവഞ്ചൂര് രാധാകൃഷ്ണന്, കെ ബാബു എന്നിവരും പരിഗണനയിലുണ്ട്.\nമുല്ലപ്പള്ളി രാമചന്ദ്രന് കെപിസിസി അധ്യക്ഷ സ്ഥാനം ഒഴിഞ്ഞേക്കും. കെ സുധാകരന്റെ പേര് കെപിസിസി അധ്യക്ഷ സ്ഥാനത്തേക്ക് വീണ്ടും ഉയരാന് സാധ്യത. പരാജയത്തിന്റെ ഉത്തരവാദിത്തം ഏറ്റെടുക്കുന്നുവെന്നും ചുമതല ഒഴിയാന് അനുവദിക്കണമെന്നുമാണ് മുല്ലപ്പളളി കേന്ദ്ര നേതൃത്വത്തോട് ആവശ്യപ്പെട്ടത്. എന്നാല് ഏകപക്ഷീയ തീരുമാനം എടുക്കരുതെന്ന് മുല്ലപ്പളളിയോട് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു. പരാജയത്തിന് കൂട്ടുത്തരവാദിത്തമുണ്ട്. അതിനാല് കൂട്ടായ ആലോചനകള്‍ക്ക് ശേഷം മാത്രമേ തീരുമാനമെടുക്കാവൂ എന്നും ചെന്നിത്തല മുല്ലപ്പളളിയോട് ആവശ്യപ്പെട്ടിട്ടുണ്ട്.\nTopics: Congress party


Emmar Kinalur - Boolokam\nHome Tags Emmar Kinalur\nTag: Emmar Kinalur\nഭയപ്പെടുത്തുന്ന സൈറൺ ആയിരുന്നു എന്റെ മനസ്സിൽ ഇതുവരെ അഗ്നിശമന വിഭാഗത്തിന്റെ അടയാളം\nബൂലോകം - April 13, 2020 0\nഉമ്മ ഹൃദ്രോഗിയാണ്. മുടങ്ങാതെ മരുന്ന് കഴിക്കുന്ന ആളാണ്. മാസാന്തം കോഴിക്കോട് നിന്ന് ഹോൾസെയിൽ നിരക്കിൽ മരുന്ന് വാങ്ങിക്കുക ആണു പതിവ്. സ്ഥിരമായി കഴിക്കുന്ന മരുന്ന് മുടങ്ങിയാൽ ബുദ്ധിമുട്ടാണ്. ലോക്ക്‌ഡൗൺ ആരംഭിക്കും\nദില്ലിയിലെ വെസ്റ്റ് നിസാമുദ്ദീനിലുള്ള തബ്‌ലീഗ് ജമാഅത്തിന്റെ കേന്ദ്രം ഇന്ത്യയിൽ കോവിഡ് 19 വൈറസ് വ്യാപനത്തിന്റെ മൊത്ത വിതരണ കേന്ദ്രമായി...\nദില്ലിയിലെ വെസ്റ്റ് നിസാമുദ്ദീനിലുള്ള തബ്‌ലീഗ് ജമാഅത്തിന്റെ കേന്ദ്രം ഇന്ത്യയിൽ കോവിഡ് 19 വൈറസ് വ്യാപനത്തിന്റെ മൊത്ത വിതരണ കേന്ദ്രമായി മാറുകയാണ്. കഴിഞ്ഞ ദിവസം ഒരു വിദേശി അടക്കം 10 പേർ അവിടെ കോവിഡ് 19 ബാധിച്ച് മരിച്ചിരിക്കുന്നു\nസംഘപരിവാരം ഇപ്പോൾ രാജ്യത്ത് നടപ്പാക്കുന്നത് കൃത്യമായ ആസൂത്രണത്തോടെയുള്ള മനശാസ്ത്ര യുദ്ധമാണ്. യുദ്ധങ്ങളുടെയും വംശീയവാദത്തിന്റെയും ചരിത്രത്തിൽ ഇതപര്യന്തം ഉപയോഗിക്കപ്പെട്ട ഏറ്റവും പ്രഹരശേഷിയുള്ള മുറ സൈവാർ (psywar) തന്നെ ആയിരുന്നു.\nഫാഷിസത്തെ നേരിടാനുള്ള രീതിയെ കുറിച്ചുള്ള അവ്യക്തത വലിയ അപകടങ്ങളാകും വരുത്തുക\nതൊണ്ണൂറുകളുടെ ഒടുവിൽ, ബാബരി മസ്ജിദ് പ്രശ്നം കത്തി നിൽക്കുന്ന കാലം. രാമജന്മഭൂമി പ്രസ്ഥാനം അദ്വാനിയുടെ നേതൃത്വത്തിൽ നടത്തുന്ന പ്രക്ഷോഭം അങ്ങേയറ്റം പ്രകോപനമായിരുന്നു


ആറ് പതിറ്റാണ്ടിന്റെ നിറവിൽ കെ.എസ്.ഐ.ഡി.സി. : ‘മെയ്ഡ് ഇൻ കേരള’ ബ്രാൻഡ് പ്രോത്സാഹിപ്പിക്കാൻ പദ്ധതി | 21Jul2021\nആറ് പതിറ്റാണ്ടിന്റെ നിറവിൽ കെ.എസ്.ഐ.ഡി.സി. : ‘മെയ്ഡ് ഇൻ കേരള’ ബ്രാൻഡ് പ്രോത്സാഹിപ്പിക്കാൻ പദ്ധതി\nകൊച്ചി : കേരളത്തിന്റെ വ്യാവസായിക വളർച്ച ലക്ഷ്യമിട്ട് സംസ്ഥാന സർക്കാർ, വ്യവസായ വികസന കോർപ്പറേഷൻ (കെ.എസ്.ഐ.ഡി.സി.) ആരംഭിച്ചിട്ട് 60 വർഷം പൂർത്തിയാകുന്നു. 60-ാം വാർഷികാഘോഷത്തോടനുബന്ധിച്ച് ‘മെയ്ഡ് ഇൻ കേരള’ ബ്രാൻഡെന്ന ആശയത്തിന് പ്രോത്സാഹനം നൽകാനാണ് പദ്ധതിയെന്ന് കെ.എസ്.ഐ.ഡി.സി. മാനേജിങ് ഡയറക്ടർ എം.ജി. രാജമാണിക്യം പറഞ്ഞു.\nരാജ്യത്തിനകത്തും പുറത്തും വിപണി കണ്ടെത്താൻ, വ്യവസായ-വാണിജ്യ സംഘടനകളുമായി ചേർന്ന് സംരംഭകരെ സഹായിക്കുമെന്നും കേരള ബ്രാൻഡഡ് ഉത്പന്നങ്ങൾക്ക് ക്വാളിറ്റി കൺട്രോൾ, ക്വാളിറ്റി അഷ്വറൻസ് സർട്ടിഫിക്കറ്റുകൾ ലഭ്യമാക്കാൻ പിന്തുണ നൽകുമെന്നും അദ്ദേഹം അറിയിച്ചു.\nകോവിഡനന്തരം കാര്യങ്ങൾ തികച്ചും വ്യത്യസ്തമായിരിക്കും. മഹാരാഷ്ട്ര, ഗുജറാത്ത് സംസ്ഥാനങ്ങളെപ്പോലെ വൻ നിക്ഷേപങ്ങളുടെ കേന്ദ്രമാകാനിടയില്ലെങ്കിലും പരമ്പരാഗത വ്യവസായങ്ങളിലൂടെയും സൂക്ഷ്മ-ചെറുകിട-ഇടത്തരം (എം.എസ്.എം.ഇ.) സംരംഭങ്ങളിലൂടെയും ഒരു വ്യവസായ മാതൃക തീർക്കാൻ കേരളത്തിന് സാധിക്കും. വ്യവസായ പ്രവർത്തനങ്ങൾക്ക് പിന്തുണ നൽകുന്നതിനായിരിക്കും കെ.എസ്.ഐ.ഡി.സി. ശ്രദ്ധ ചെലുത്തുക. കോവിഡനന്തരമുള്ള വെല്ലുവിളികൾ നേരിടാൻ കെ.എസ്.ഐ.ഡി.സി. സജ്ജമാണെന്നും രാജമാണിക്യം വ്യക്തമാക്കി.\n1961-ലാണ് കെ.എസ്.ഐ.ഡി.സി. സ്ഥാപിതമായത്. പ്രവർത്തനത്തിന്റെ ആദ്യ ദശകത്തിൽ സംസ്ഥാനത്തിന്റെ വ്യാവസായിക വികസനത്തിന് ശക്തമായ അടിത്തറയൊരുക്കുന്നതിന് നിക്ഷേപ വളർച്ച ലക്ഷ്യമിട്ടുള്ള പ്രവർത്തനങ്ങളിലാണ് കെ.എസ്.ഐ.ഡി.സി. ശ്രദ്ധ കേന്ദ്രീകരിച്ചത്.\nതുടർന്ന്, പൊതു-സ്വകാര്യ പങ്കാളിത്തത്തിൽ നിരവധി വ്യവസായ സംരംഭങ്ങൾ ആരംഭിക്കുന്നതിലും അടിസ്ഥാനസൗകര്യ വികസന പ്രവർത്തനങ്ങളിലും കെ.എസ്.ഐ.ഡി.സി. ശ്രദ്ധ പതിപ്പിച്ചു. 2000-ൽ വ്യവസായ വികസനത്തിന് ധനലഭ്യത ഉറപ്പാക്കുന്ന ഡെവലപ്‌മെന്റ് ബാങ്കിങ് സ്ഥാപനം എന്ന നിലയിലേക്കു കൂടി ചുവടുമാറി. 2019-ലാണ് ക്ലിയറൻസ് നടപടികൾ വേഗത്തിലാക്കുന്നതിനായി കെ-സ്വിഫ്റ്റ് എന്ന ഏകജാലക സംവിധാനം ആരംഭിച്ചത്. തുടക്കം മുതൽ തന്നെ ലാഭത്തിൽ പ്രവർത്തിക്കുന്ന പൊതുമേഖലാ സ്ഥാപനമായ കെ.എസ്.ഐ.ഡി.സി., ആയിരത്തിലധികം യൂണിറ്റുകൾക്കാണ് പിന്തുണ നൽകിയിട്ടുള്ളത്. 22,000 കോടി രൂപയുടെ നേരിട്ടുള്ള നിക്ഷേപത്തിന് അവസരമൊരുക്കുകയും ചെയ്തു. സംസ്ഥാനത്ത് 75,000-ലധികം തൊഴിലവസരങ്ങളാണ് ഇതിലൂടെ സൃഷ്ടിക്കപ്പെട്ടത്.


Sunday, Jun 11, 2017,9:34 IST By സ്വന്തം ലേഖകൻ A A A\nഅശ്വതി : ഐശ്വര്യവും സല്‍കീര്‍ത്തിയും പ്രതാപവും വര്‍ദ്ധിയ്ക്കും. ശാസ്ത്രപരീക്ഷ ണനിരീക്ഷണങ്ങളില് വിജയിയ്ക്കും. കുടുംബസമേതം വിശേഷപ്പെട്ട ദേവാലയദര്‍ശനത്തുവാനിടവരും. വാഹനം മാറ്റിവാങ്ങുവാന് അന്വേഷണമാരംഭിയ്ക്കും.\nഭരണി : മേലധികാരിയുടെ പ്രത്യേകപരിഗണനയില് ഉദ്യോഗം നഷ്ടപ്പെടുവാനുള്ള സാദ്ധ്യത കുറയും. പുതിയ കരാറു ജോലിയില് ഒപ്പുവെയ്ക്കും. ആദ്ധ്യാത്മികആത്മീയപ്രഭാഷണങ്ങള് കേള്‍ക്കുവാനിടവരും.\nകാര്‍ത്തിക : മേലധികാരിയുടെ പ്രതിനിധിയായി പ്രവര്‍ത്തിയ്ക്കുവാനിടവരും. ആത്മാര്‍ത്ഥ സുഹൃത്തിനെ അബദ്ധങ്ങളില് നിന്ന് രക്ഷിയ്ക്കുവാന് സാധിയ്ക്കും. ധനകാര്യസ്ഥാപനത്തിന്‍റെ സഹായത്തോടെ വാഹനം വാങ്ങും.\nരോഹിണി : ആരോഗ്യസംരക്ഷണത്തിന്‍റെ ഭാഗമായി വ്യായാമവും ഭക്ഷണക്രമീകരണവും ശീലിയ്ക്കും. വിദഗ്ദ്ധോപദേശം സ്വീകരിയ്ക്കാതെ ഒരുമേഖലകളിലും പണം മുടക്കരുത്. വാഹനം വാങ്ങുവാനുള്ള തീരുമാനം തല്കാലം ഉപേക്ഷിയ്ക്കും.\nമകയിരം : അദ്ധ്വാനഭാരത്താല് അവധിയെടുക്കും. ചെലവിനങ്ങള്‍ക്ക് നിയന്ത്രണങ്ങളേര്‍പ്പെടുത്തും. അപകീര്‍ത്തി ഒഴിവാക്കുവാന് സംഘനേതൃത്വസ്ഥാനം ഒഴിയും.\nതിരുവാതിര : തൊഴില്‍മേഖലകളോട് ബന്ധപ്പെട്ട് ചര്‍ച്ചകളും ദൂരദേശയാത്രയും വേണ്ടി വരും. സന്താനസംരക്ഷണത്താല് മനസ്സമാധാനമുണ്ടാകും. ധനകാര്യസ്ഥാപനങ്ങളുടെ സഹായത്തോടുകൂടി വാഹനം വാങ്ങുവാന് തീരുമാനിയ്ക്കും\nപുണര്‍തം : സഹപാഠിയോടൊപ്പം ഉപരിപഠനത്തിന് ചേരുവാന് സാധിയ്ക്കും. സമൂഹത്തില് ഉന്നതരെ പരിചയപ്പെടുവാനവസരമുണ്ടാകും. വ്യവഹാരം, നറുക്കെടുപ്പ് തുടങ്ങി യവയില് വിജയിയ്ക്കും.\nപൂയ്യം : അന്യരെ പഴിപറയുന്ന സ്വഭാവത്തില് നിന്നും പിന്മാറുകയാണ് വേണ്ടത്.ഔദ്യോഗികമായ യാത്രകളും ചര്‍ച്ചകളും മാറ്റിവെയ്ക്കുവാനിടവരും.അമിതമായ വൈദ്യുതിപ്രവാഹത്താല് ഗൃഹോപകരണങ്ങള്‍ക്ക് നാശനഷ്ടങ്ങള് ഉണ്ടാകും.\nആയില്യം : കലാകായിക മത്സരങ്ങളില് അനുകൂലവിജയമുണ്ടാകും. വ്യവസ്ഥകള്‍ക്കതീതമായി പ്രവൃത്തിയ്ക്കുവാന് സാധിയ്ക്കും.തൊഴില് മേഖലകളോട് ബന്ധപ്പെട്ട് ദൂര ദേശയാത്ര പുറപ്പെടും.\nമകം : പുനപ്പരീക്ഷയില് വിജയശതമാനം വര്‍ദ്ധിയ്ക്കും. യുക്തിപൂര്‍വ്വം ചിന്തിച്ചു പ്രവര്‍ത്തിച്ചാല് എതിര്‍പ്പുകളെ അതിജീവിയ്ക്കുവാന് സാധിയ്ക്കും. വൈദ്യനിര്‍ദ്ദശത്താല് ദുഃശീലങ്ങള് ഒഴിവാക്കും.\nപൂരം : പുത്രന് തന്‍റെ ഉദ്യോഗത്തേക്കാള് ഉയര്‍ന്നപദവിയുള്ള ജോലി ലഭിച്ചതിനാല് ആത്മാഭിമാനം തോന്നും. മുടങ്ങിക്കിടപ്പുള്ള വഴിപാടുകള് നടത്തുവാനോര്‍മ്മവരും. കുടുംബാംഗങ്ങളോടൊപ്പം താമസിയ്ക്കുവാന് തക്കവണ്ണം ഉദ്യോഗമാറ്റമുണ്ടാകും.\nഉത്രം : മേലധികാരിയ്ക്ക് തൃപ്തിയാകും വിധത്തില് പദ്ധതി സമര്‍പ്പിയ്ക്കുവാന് സാധിയ്ക്കും. ജാമ്യം നില്‍ക്കുവാനുള്ള സാഹചര്യത്തില് നിന്നും ഒഴിഞ്ഞുമാറുകയാണ് നല്ലത്. വിരുന്നുസല്‍ക്കാരത്തിന് അധികച്ചെലവ് അനുഭവപ്പെടും.\nഅത്തം : കലാകാരന്മാര്‍ക്ക് അനുകൂല അവസരങ്ങള് വന്നുചേരും.പിതാവിന്‍റെ ഇഷ്ടത്തി നനുസരിച്ച് ഗൃഹം വാങ്ങുവാന് തയ്യാറാകും.വിശ്വസ്തസേവനത്തിന് പ്രശസ്തിപത്രം ലഭിയ്ക്കും.മനസ്സമാധാനം ഉണ്ടാകും.\nചിത്ര : വിദഗ്ദ്ധാഭിപ്രായം സ്വീകരിച്ച് ചെയ്യുന്ന പ്രവര്‍ത്തനങ്ങളെല്ലാം ലക്ഷ്യപ്രാപ്തിനേടും. ഏകാഭിപ്രായത്തോടുകൂടിയ ദമ്പതികളുടെ ആവശ്യങ്ങള് പരിഗണിയ്ക്കപ്പെടും. സാമ്പത്തികപുരോഗതി കൈവരിയ്ക്കും.\nചോതി : കൂടുതല് വിസ്തൃതിയുള്ള ഗൃഹം വാങ്ങിയ്ക്കുവാന് അന്വേഷണം ആരംഭിയ്ക്കും. ആശയങ്ങള് പ്രാവര്‍ത്തികമാക്കുവാന് അവസരമുണ്ടാകും. സാമ്പത്തികലാഭം വര് ദ്ധിയ്ക്കും.\nവിശാഖം : പുതിയ കര്‍മ്മപദ്ധതികള്‍ക്ക് രൂപകല്പന തയ്യാറാകും. ജീവിതനിലവാരം വര്‍ദ്ധിച്ചതിനാല് കൂടുതല് വിസ്തൃതിയുള്ള ഗൃഹം വാങ്ങിയ്ക്കുവാന് തീരുമാനിയ് ക്കും. വിദ്യാര്‍ത്ഥികള്‍ക്ക് ഉത്സാഹവും ഉന്മേഷവും ഉണ്ടാകും.\nഅനിഴം : ഊഹകച്ചവടത്തില് നഷ്ടമുണ്ടാകും. തൊഴില് മേഖലകളോട് ബന്ധപ്പെട്ട് തൃപ് തിയായ അന്തരീക്ഷം ഉണ്ടാകുകയില്ല. പലപ്രകാരത്തിലും രോഗപീഡകള് വര്‍ദ്ധിയ്ക്കു ന്നതിനാല് വിദഗ്ദ്ധപരിശോധന വേണ്ടിവരും.\nതൃക്കേട്ട : ബന്ധുസഹായത്താല് ഏറ്റെടുത്ത ദൗത്യം വിജയിപ്പിയ്ക്കുവാന് സാധിയ് ക്കും. ദുശ്ശീലങ്ങള് ഒഴിവാക്കുവാന് നിര്‍ബന്ധിതനാകും. വാഹനാപകടത്തില് നിന്ന് അത്ഭുതകരമായി രക്ഷപ്പെടും.\nമൂലം : തൊഴില്‍പരമായ അനിശ്ചിതാവസ്ഥകള് തരണം ചെയ്യും. സന്താനസംരക്ഷണത്താല് ആശ്വാസമുണ്ടാകും. അവധിയെടുത്ത് ബന്ധുവിന്‍റെ പിറന്നാളാഘോഷത്തില് പങ്കെടുക്കും.\nപൂരാടം : പ്രവര്‍ത്തനമേഖലകളില് അനുകൂലസാഹചര്യങ്ങള് വന്നുചേരും. വിജ്ഞാന പ്രദമായ വിഷയങ്ങള് മറ്റുള്ളവര്‍ക്ക് പറഞ്ഞുകൊടുക്കുന്നതില് ആത്മാഭിമാനം തോന്നും. ഉദരരക്തദൂഷ്യജന്യങ്ങളായ രോഗപീഡകള് വര്‍ദ്ധിയ്ക്കും.\nഉത്രാടം : പാഠ്യപദ്ധതിയുടെ അന്തിമഭാഗം സമര്‍പ്പിയ്ക്കുവാന് തയ്യാറാകും. കാലാഹരണപ്പെട്ട ഗൃഹോപകരണങ്ങള് മാറ്റിവാങ്ങുവാന് തീരുമാനിയ്ക്കും. അവധിയെടുത്ത് മംഗള കര്‍മ്മങ്ങളില് പങ്കെടുക്കും.\nതിരുവോണം : വിദേശബന്ധമുള്ള വ്യാപാരവിപണനങ്ങള് തുടങ്ങുന്നിന്‍റെ പ്രാഥമിക ചര്‍ച്ചയില് പങ്കെടുക്കും. ഉത്തരവാദിത്ത്വങ്ങള് വര്‍ദ്ധിയ്ക്കുന്ന വിഭാഗത്തിലേയ്ക്ക് ഉദ്യോഗമാറ്റമുണ്ടാകും. അഭിപ്രായവ്യത്യാസം പരിഹരിയ്ക്കുവാന് സാധിയ്ക്കും.\nഅവിട്ടം : അവസരോചിതമായി പ്രവര്‍ത്തിയ്ക്കുന്നതിനാല് അനിഷ്ടഫലങ്ങള് ഒഴിവാകും. മേലധികാരിയുടെ സ്വകാര്യ ആവശ്യങ്ങള്‍ക്ക് ദുരദേശയാത്ര വേണ്ടിവരും. നിസ്സാര കാര്യങ്ങള്‍ക്കു പോലും മാര്‍ഗ്ഗതടസ്സങ്ങള് അനുഭവപ്പെടും.\nചതയം : ചിന്തിച്ചു പ്രവര്‍ത്തിയ്ക്കുവാന് സാധിയ്ക്കാത്തതിനാല് ഉദ്യോഗത്തില് നിന്നും വിരമിയ്ക്കുവാന് തീരുമാനിയ്ക്കും. അനാവശ്യമായ ആധി ഉപേക്ഷിയ്ക്കണം. തൊഴില് മേഖകളോട് ബന്ധപ്പെട്ട് ദൂരയാത്രവേണ്ടിവരും.\nപൂരോരുട്ടാതി : അതിരുകടന്ന ആത്മപ്രശംസ അബദ്ധങ്ങള്‍ക്കു വഴിയൊരുക്കും. രക്തസമ്മര്‍ദ്ദാധിക്യത്താല് മുന്‍കോപം വര്‍ദ്ധിയ്ക്കും. പൂര്‍വ്വിക തറവാട്ടില് ഒരുനേരമെങ്കിലും താമസിയ്ക്കുവാനുള്ള സാഹചര്യം വന്നുചേരും.\nഉത്രട്ടാതി : ഗുരുസ്ഥാനീയനായ ബന്ധുവിന്‍റെ അകാലവിയോഗത്തില് മനോവിഷമം തോന്നും. പുരപണിപൂര്‍ത്തീകരിയ്ക്കുവാന് കരുതിച്ച വെച്ച പണം ഭൂമിവാങ്ങുവാനുപയോഗിയ്ക്കും. മംഗളകര്‍മ്മങ്ങളില് പങ്കെടുക്കും.\nരേവതി : കുടുംബസമേതം ബന്ധുഗൃഹത്തിലേയ്ക്ക് വിരുന്നുപോകും.ആഗ്രഹിച്ച വിദേശയാത്രയ്ക്ക് അനുമതി ലഭിയ്ക്കും. പൂര്‍വ്വികര് അനുവര്‍ത്തിച്ചു വന്നിരുന്ന പ്രവര്‍ത്തനങ്ങള് തുടങ്ങിവെയ്ക്കും.


എല്ലാ വഴികളും ഒരേയിടത്ത് ചേരും\nWednesday 21 March 2018 2:10 am IST\nനിങ്ങള്‍ക്ക് ഒരു സിദ്ധാന്തം ബോധ്യമായാല് മറ്റുള്ളവയെ അധിക്ഷേപിക്കണമെന്നു തോന്നും. മഠാധിപതികള്‍ക്കിതൊരു പതിവാണ്. എല്ലാവരും ഒരേ മാര്‍ഗ്ഗത്തില് നില്‍ക്കാന് പ്രയാസം. ഒരോരുത്തരും ഒരേ സാധനയെ അഭ്യസിക്കാനും ബുദ്ധിമുട്ടുണ്ട്. അവനവന്റെ പക്വതയെ അനുസരിച്ചുള്ളതാണത്. ജ്ഞാനം, ഭക്തി, കര്‍മ്മങ്ങള് ഒന്നിനൊന്നു തുടര്‍ച്ചയുള്ളവയാണ്.\nസഗുണധ്യാനത്തില് അവരവര്‍ക്കിഷ്ടമുള്ളവരെ ധ്യാനിക്കുന്നു. ഇത് അവനവനെ ധ്യാനിക്കുന്നതുപോലെയാണ്. ഇതരനാമരൂപങ്ങളില്‍നിന്നും മനസ്സ് പിന്‍തിരിഞ്ഞു ഏകാഗ്രതയെ കൈവരിക്കുന്നു. ആ അനുഭവമുണ്ടാകുന്നു. ആദ്യമേ മനസ്സിനെ ഹൃദയത്തിലൊടുക്കാന് പ്രയാസം. അതുകൊണ്ട് ചില സഹായങ്ങളൊക്കെ ആവശ്യമായിത്തീരുന്നു. കൃഷ്ണന്, 'നിങ്ങള്‍ക്കും എനിക്കും ജന്മമില്ല' എന്നു പറയുന്നു. എന്നിട്ട് അദ്ദേഹം ആദിത്യനു മുന്‍പേ ജനിച്ചവനാണെന്നും മറ്റും പിന്നീട് പറയുന്നു. അര്‍ജ്ജുനന് അതിനെ ചോദ്യം ചെയ്യുന്നു. അതുകൊണ്ട് ഓരോ വ്യക്തിയും അവനവന്റെ വളര്‍ച്ചയനുസരിച്ച് ഈശ്വരനെപ്പറ്റി പറയുകയാണ്.\nനിങ്ങള് നിങ്ങളുടെ ജാഗ്രത്തിലെ ദേഹമാണെന്നു പറയുന്നു. സ്വപ്‌നത്തില് കാണുന്ന ശരീരത്തെ നാം വകവയ്ക്കുന്നില്ല. എന്നാല് ആ സമയത്തേയ്ക്ക് വേറൊരു ശരീരത്തെ വഹിച്ചുകൊണ്ടു തന്നെ വ്യവഹരിക്കുന്നു. അങ്ങനെ ജീവന് തന്നെ പല ശരീരങ്ങളെ വഹിച്ചുകൊള്ളാന് പ്രാപ്തനാണെങ്കില് ഈശ്വരന് അനന്തകോടി ശരീരത്തെ വഹിക്കാന് പ്രാപ്തനല്ലെന്നുവരുമോ? ഒരുത്തന് ഏത് വഴിയില്‍കൂടി പോയാലും അവന് ആ വഴിയില്‍കൂടിതന്നെ നേര്‍വഴിയില് വരാന് യതീശ്വരന്മാര് പ്രോത്സാഹിപ്പിക്കുന്നു. എല്ലാ വഴിയും ഒരിടത്ത് തന്നെ ചേരും.\nഅറിയേണ്ടത് വാക്കിനെയല്ല, വക്താവിനെ\nഭീകരര്‍ക്കെതിരെ നടപടിയില്ലെങ്കില് 'എല്ലാ വഴികളും' പരിഗണിക്കും\n205 ശിഷ്യഗണവുമായി പൈങ്കുളം നാരായണ ചാക്യാര് കലോത്സവ വേദിയില്


Janmabhumi| ഷെയ്ഖ് മുഹമ്മദ് ബിന് സായിദ് അല് നഹ്യാന് യുഎഇയുടെ പുതിയ പ്രസിഡന്റ്\nMay 14, 2022, 03:00 p.m.\nയുഎഇയുടെ മൂന്നാമത്തെ പ്രസിഡന്റും 17ാമത് അബൂദബി ഭരണാധികാരിയുമായാണ 61കാരനായ ഷെയ്ഖ് മുഹമ്മദ് ബിന് സായിദ് അല് നഹ്യാന്.\nഅബുദാബി: യുണൈറ്റഡ് അറബ് എമിരേറ്റ്‌സിന്റെ പുതിയ പ്രസിഡന്റായി ഷെയ്ഖ് മുഹമ്മദ് ബിന് സായിദ് അല് നഹ്യാനെ തെരഞ്ഞെടുത്തു. നിലവില് അബുദാബി ഭരണാധികാരിയാണ്. മരണമടഞ്ഞ ഖലീഫ ബിന് സായിദ് ബിന് അല് നഹ്യാന്റെ സഹോദരനാണ്.\nയുഎഇ രാഷ്ട്രപിതാവ് സായിദ് ബിന് സുല്‍ത്താന് അല് നഹ്യാന്റെ മൂന്നാമത്തെ പുത്രനായി 1961 മാര്‍ച്ച് 11 ന് അല്‍ഐനില് ജനിച്ചു. യുഎഇ സായുധ സേനയുടെ സഹമേധാവിയായി പ്രവര്‍ത്തിച്ചു വരുകയായിരുന്നു.\nയുഎഇയുടെ മൂന്നാമത്തെ പ്രസിഡന്റും 17ാമത് അബൂദബി ഭരണാധികാരിയുമായാണ 61കാരനായ ഷെയ്ഖ് മുഹമ്മദ് ബിന് സായിദ് അല് നഹ്യാന്. അമിത ഇസ്ലാമിക വത്കരണത്തിനെതിരായ എമിരേറ്റ്‌സിന്റെ നീക്കങ്ങളുടെ ചാലക ശക്തിയായി ഷയ്ഖ് മുഹമ്മദ് ബിന് സായിദ് അല് നഹ്യാനെ വിശേഷിപ്പിക്കുന്നു.


പ്രധാനമന്ത്രി ഇന്ന് കൊച്ചിയില്; വിവിധ പദ്ധതികള് ഉദ്ഘാടനം ചെയ്യും - കണ്ണൂരാൻ വാർത്ത\nHome Unlabelled പ്രധാനമന്ത്രി ഇന്ന് കൊച്ചിയില്; വിവിധ പദ്ധതികള് ഉദ്ഘാടനം ചെയ്യും\nപ്രധാനമന്ത്രി ഇന്ന് കൊച്ചിയില്; വിവിധ പദ്ധതികള് ഉദ്ഘാടനം ചെയ്യും\nപ്രധാനമന്ത്രി നരേന്ദ്രമോദി ഇന്ന് കേരളത്തിലെത്തും. ബിപിസിഎല്ലിന്‍റെ പുതിയ പെട്രോ കെമിക്കൽ പ്ലാന്‍റ് ഉദ്ഘാടനമുൾപ്പെടെ വിവിധ പരിപാടികളിൽ പങ്കെടുക്കാനാണ് പ്രധാനമന്ത്രി എത്തുന്നത്. കൊറോണ വ്യാപനം കണക്കിലെടുത്ത് റിഫൈനറി പരിസരത്ത് ഒരുക്കുന്ന ചടങ്ങിലാകും എല്ലാ പദ്ധതികളുടെയും ഉദ്ഘാടനം. ബിജെപി നേതൃയോഗത്തിലും പ്രധാനമന്ത്രി പങ്കെടുത്തേക്കും. കൊച്ചി നാവികസേനാ വിമാനത്താവളത്തിൽ ഉച്ചയ്ക്കു 2.45നെത്തുന്ന പ്രധാനമന്ത്രി ഹെലികോപ്റ്ററിൽ കാക്കനാട് രാജഗിരി വാലിയിലെ ഹെലിപ്പാഡിലിറങ്ങും. തുടർന്ന് അമ്പലമേട് വിഎച്ച്എസ്ഇ സ്കൂൾ ഗ്രൗണ്ടിൽ വിവിധ പദ്ധതികളുടെ ഉദ്ഘാടന ചടങ്ങിൽ പങ്കെടുക്കും. 6000 കോടി രൂപ ചെലവിൽ റിഫൈനറിയിൽ പൂർത്തിയാക്കിയ പിഡിപി പ്രൊജക്ടാണ് പ്രധാനമന്ത്രി ഉദ്ഘാടനം ചെയ്യുന്ന ബൃഹത് പദ്ധതി. കൊച്ചി തുറമുഖ ട്രസ്റ്റ് നിർമിച്ച അന്താരാഷ്ട്ര ക്രൂസ് ടെർമിനൽ, ഷിപ്പിയാർഡ് പരിശീലന കേന്ദ്രമായ വിജ്ഞാൻ സാഗർ കാമ്പസിലെ പുതിയ മന്ദിരം എന്നിവയും പ്രധാനമന്ത്രി ഉദ്ഘാടനം ചെയ്യും. ചെന്നൈയിൽ നിന്നും വിമാനമാര്‍ഗം എത്തുന്ന പ്രധാനമന്ത്രി വിവിധ പൊതുപരിപാടികൾക്കായി രണ്ടു മണിക്കൂറാകും കേരളത്തില് ചെലവഴിക്കുക. തെരഞ്ഞെടുപ്പ് അടുത്ത് നില്‍ക്കുന്ന ഘട്ടത്തില് പ്രധാനമന്ത്രിയുടെ സന്ദര്‍ശനത്തിന് രാഷ്ട്രീയ പ്രാധാന്യവും ഉണ്ട്. ബി.ജെ.പി നേതൃയോഗത്തിലും പ്രധാനമന്ത്രി പങ്കെടുത്തേക്കും. കോർ കമ്മിറ്റിയിലെ എല്ലാ അംഗങ്ങളോടും 14നു കൊച്ചിയിലെത്താൻ ദേശീയ നേതൃത്വം നിർദേശം നൽകിയിട്ടുണ്ട്. തെരഞ്ഞെടുപ്പ് അടുത്ത വേളയില് രാഷ്ട്രീയ പ്രഖ്യാപനങ്ങളും പ്രതീക്ഷിക്കുന്നുണ്ട്. പ്രധാനമന്ത്രിയുടെ സന്ദര്‍ശനം കണക്കിലെടുത്ത് എറണാകുളം ജില്ലയില് സുരക്ഷയും ശക്തമാക്കി.


കടല്‍ക്കൊലക്കേസ് ; നീണ്ട ഒമ്ബത് വര്‍ഷത്തെ നിയമനടപടികള്‍ക്കൊടുവില് കടല്‍ക്കൊലക്കേസ് അവസാനിപ്പിക്കാന് സുപ്രീം കോടതി തീരുമാനം. – twenty4news.com\nദില്ലി: നീണ്ട ഒമ്ബത് വര്‍ഷത്തെ നിയമനടപടികള്‍ക്കൊടുവില് കടല്‍ക്കൊലക്കേസ് അവസാനിപ്പിക്കാന് സുപ്രീം കോടതി തീരുമാനം. ഇറ്റാലിയന് നാവികര്‍ക്കെതിരായ കേസ് നടപടികള് അവസാനിപ്പിച്ച് സുപ്രീം കോടതി ഉത്തരവ് ഇറക്കി.\nനഷ്ടപരിഹാര തുകയായ 10 കോടി രൂപ കേരള ഹൈക്കോടതിക്ക് കൈമാറാന് സുപ്രീം കോടതി ഉത്തരവിട്ടു. നഷ്ടപരിഹാരം വിതരണം ചെയ്യാന് ഒരു ജ‍ഡ്ജിയെ നിയോഗിക്കാനും സുപ്രീം കോടതി ഹൈക്കോടതിയോട് അഭ്യര്‍ത്ഥിച്ചു.\nമത്സ്യതൊഴിലാളികളുടെ കുടുംബത്തിന് നാല് കോടി രൂപ വീതവും ബോട്ടുടമ ഫ്രഡിക്ക് രണ്ട് കോടി രൂപയും ധനസഹായം നല്‍കും.\n2012 ഫെബ്രുവരി 15നു വൈകുന്നേരം നാലര മണിക്കാണ് സെയ്ന്‍റ് ആന്‍റണി ബോട്ടില് മീന് പിടിക്കാന് പോയ ജെലസ്റ്റിന്, അജീഷ് പിങ്ക് എന്നിവര് ഇറ്റാലിയന് നാവികരുടെ വെടിയേറ്റ് മരിക്കുന്നത്.\nഎന്‍റിക്ക ലെക്സി എന്ന എണ്ണ ടാങ്കര് കപ്പലിലെ സുരക്ഷ ഉദ്യോഗസ്ഥരാണ് മത്സ്യത്തൊഴിലാളികള്‍ക്കെതിരെ മുന്നറിയിപ്പില്ലാതെ വെടിവച്ചത്. അടുത്ത ദിവസം ( ഫെബ്രുവരി 16ന് ) കപ്പലിനെ ഇന്ത്യന് നാവിക സേന കണ്ടെത്തി. ഫെബ്രുവരി 19നാണ് വെടിവച്ച സാല്‍വത്തോറെ ജെറോണിനെയും മാസിമിലാനോ ലത്തോറെയെയും പൊലീസ് കസ്റ്റഡിയിലെടുക്കുന്നത്.\nCategories: Global News, Kollam, News\nTagged as: Italian Marines Charged With Murder


ഭാര്യ അറിയാതെ മൊബൈല് ഫോണ് പരിശോധിക്കുന്നവര്; സോഷ്യല് മീഡിയ അക്കൗണ്ടില് ഒളിഞ്ഞുനോക്കുന്നവര്; ഈ - Samakalika Malayalam\nBy സമകാലിക മലയാളം ഡെസ്‌ക് | Published: 09th December 2019 04:17 PM |\nLast Updated: 09th December 2019 04:17 PM | A+A A- |\nരാജ്യത്തെ ദമ്പതിമാര്‍ക്കിടയില് അരക്ഷിതത്വ ബോധം വര്‍ധിക്കുന്നതായി സര്‍വേ റിപ്പോര്‍ട്ട്. വിവാഹിതരില് നാലില് ഒരാള് പങ്കാളി തന്നെ ചതിക്കുമോ എന്ന് ഭയക്കുന്നുണ്ടെന്നാണ് ഹോട്ട് സ്റ്റാര് ഔട്ട് ഓഫ് ലവ് സര്‍വേയിലെ കണ്ടെത്തല്. രാജ്യത്തെ 45 ശതമാനം പേരും തന്റെ പങ്കാളിയുടെ ഫോണ് അവരുടെ അനുവാദമില്ലാതെ പരിശോധിക്കാന് ആഗ്രഹിക്കുന്നവരാണ്. 55 ശതമാനം പേരും ഇത് ചെയ്തു കഴിഞ്ഞു.\nനോര്‍ത്ത് ഇന്ത്യയിലാണ് അരക്ഷിത ബോധം കൂടുതല് ശക്തമായി നിലനില്‍ക്കുന്നത്. 32 ശതമാനം പേരാണ് പങ്കാളി ചതിക്കുമെന്ന് ഭയക്കുന്നത്. ദക്ഷിണേന്ത്യയില് ഇത് 21 ശതമാനമാണ്. ജയ്പൂര്, ലഖ്‌നൗ, പാട്‌ന എന്നിവിടങ്ങളിലുള്ളവര്‍ക്കാണ് സംശയം കൂടുതല്. ബാംഗളൂര്, പൂനെ എന്നിവിടങ്ങളിലുള്ളവര്‍ക്ക് ഭയം കുറവാണ്. പ്രണയം വിവാഹം കഴിച്ചവരിലാണ് സംശയം കൂടുതലുള്ളത്. പ്രണയ വിവാഹിതരില് 62 ശതമാനം പങ്കാളികളെ സംശയിക്കുമ്പോള് അറേഞ്ച്ഡ് മാര്യേജില് ഇത് 52 ശതമാനമാണ്.\nപുരുഷന്മാരേക്കാള് സംശയാലുക്കള് സ്ത്രീകളാണെന്നാണ് സര്‍വേയിലെ കണ്ടെത്തല്. അതിനാല് സ്ത്രീകളാണ് കൂടുതല് ഫോണ് പരിശോധിക്കുന്നത്. പലതരത്തിലുള്ള വിശ്വാസ വഞ്ചനകളുണ്ടെന്നാണ് വിദഗ്ധര് പറയുന്നത്. ചിലത് ശാരീരിക ആവശ്യങ്ങള്‍ക്കു വേണ്ടിയും മറ്റു ചിലത് വൈകാരികവുമായി ഉണ്ടാകുന്നതാണ്. കഴിഞ്ഞ കുറച്ചു വര്‍ഷങ്ങളായി ശാരീരിക ആവശ്യങ്ങള് മാത്രമല്ല അവിഹിത ബന്ധങ്ങക്ക് കാരണമാകുന്നത്. വൈകാരികവും സാമൂഹിക മാധ്യമങ്ങളുടെ അതിപ്രസരവുമെല്ലാം അതിന് കാരണമാകുന്നുണ്ട്.\nശാരീരികമായ വിശ്വാസ വഞ്ചനയാണ് ഏറ്റവും മോശം എന്നാണ് 47 ശതമാനം പേരും പറയുന്നത്. എന്നാല് 37 ശതമാനം പേരുടെ അഭിപ്രായം വൈകാരികമായ വഞ്ചനയാണ് അറ്റവും വേദനിപ്പിക്കുന്നത് എന്നാണ്. സോഷ്യല് മീഡിയയിലൂടെയുള്ള ബന്ധങ്ങളെയാണ് കൂടുതല് പേരും ഭയക്കുന്നത്. തന്നോട് സ്‌നേഹം ഇല്ലാത്തതുകൊണ്ടാകും പങ്കാളി വിശ്വാസവഞ്ചന കാണിക്കുന്നത് എന്നാണ് അഞ്ചില് ഒരാള് പറയുന്നത്. മടുപ്പ്, സാമ്പത്തികവും ജീവിതരീതിയിലെ പ്രശ്‌നങ്ങളും ഇതിന് കാരണമായി കരുതുന്നവരുണ്ട്.\nരാജ്യത്തെ 78 ശതമാനം പേരും വിശ്വാസവഞ്ചന നേരിട്ടിട്ടുണ്ട് എന്നാണ് സര്‍വേയില് പറയുന്നത്. ഇതില് പകുതിയോളം പേരും തന്റെ പങ്കാളിയോട് ക്ഷമിച്ചു. 20 ശതമാനം പേര് ഇത് ക്ഷമിക്കാനും തയാറാണ്. ഒരു തവണ ചെയ്യുന്ന കാര്യമായി കണ്ടാണ് പലരും ഇതിന് തയാറാകുന്നത്. കൂടാതെ കുട്ടികളും ഭാവിയും സമൂഹം എന്തുകരുതുമെന്ന ചിന്തയും കുടുംബത്തിനുണ്ടാകുന്ന നാണക്കേടുമെല്ലാം ക്ഷമിക്കാനുള്ള കാരണങ്ങളാണ്.\ncheating marriage survey


You are at:Home»News»Kerala»അങ്കണവാടി പെൻഷൻകാർക്ക് ഓണത്തോടനുബന്ധിച്ച് പ്രത്യേക ധനസഹായം\nBy News Desk\t August 26, 2020 No Comments\nസംസ്ഥാനത്തെ പെൻഷൻകാരായ അങ്കണവാടി ജീവനക്കാർക്ക് ഓണത്തോടനുബന്ധിച്ച് പ്രത്യേക ധനസഹായം അനുവദിച്ച് വനിത ശിശുവികസന വകുപ്പ് ഉത്തരവ് പുറപ്പെടുവിച്ചതായി ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചർ അറിയിച്ചു. പെൻഷകാരായ അങ്കണവാടി വർക്കർമാർക്കും ഹെൽപ്പർമാർക്കും 1000 രൂപയാണ് ഓണത്തോടനുബന്ധിച്ച് പ്രത്യേക ധനസഹായം അനുവദിക്കുന്നത്. ഇതിനാവശ്യമായ തുക കേരള അങ്കണവാടി വർക്കേഴ്സ് ആന്റ് ഹെൽപ്പേഴ്സ് ക്ഷേമനിധി ബോർഡ് അക്കൗണ്ടിൽ നിന്നും തത്ക്കാലം വഹിക്കുന്നതിനും അനുമതി നൽകിയിട്ടുണ്ട്. ഇതിനാവശ്യമായ തുകയുടെ 50 ശതമാനം സർക്കാർ പിന്നീട് ബോർഡിന് അനുവദിക്കുന്നതാണെന്നും മന്ത്രി വ്യക്തമാക്കി.\nസംയോജിത ശിശുവികസന പദ്ധതിയുടെ ഭാഗമായി സംസ്ഥാനത്തെ വിരമിച്ച അങ്കണവാടി ജീവനക്കാരുടെ പെൻഷൻ തുക അടുത്തിടെ വർധിപ്പിച്ചിരുന്നു. അങ്കണവാടി വർക്കർമാരുടെ പ്രതിമാസ പെൻഷൻ തുക 1000ൽ നിന്നും 2,000 രൂപയും ഹെൽപ്പർമാരുടെ പ്രതിമാസ പെൻഷൻ തുക 600ൽ നിന്നും 1,200 രൂപയുമായാണ് വർദ്ധിപ്പിച്ചത്. നേരത്തെ അങ്കണവാടി വർക്കർമാരുടെ പ്രതിമാസ പെൻഷൻ 500 രൂപയും ഹെൽപ്പർമാരുടേത് 300 രൂപയും ആയിരുന്നത് ഈ സർക്കാരാണ് 1000 രൂപയും 600 ആക്കി വർധിപ്പിച്ചത്. ഇതോടെ ഈ സർക്കാർ അധികാരമേറ്റ ശേഷം അങ്കണവാടി ജീവനക്കാരുടെ പെൻഷൻ തുകയുടെ 400 ശതമാനം വർധനവാണ് വരുത്തിയതെന്നും മന്ത്രി വ്യക്തമാക്കി.\nPrevious Articleഇന്ന് 2476 പേര്‍ക്ക് കോവിഡ്-19 സ്ഥിരീകരിച്ചു; 1351 പേര് രോഗമുക്തി നേടി\nNext Article സാത്തി ഇലക്‌ട്രിക് മോപ്പെഡ് അവതരിപ്പിച്ച് ടെക്കോ; വില 57,697 രൂപ


കൊക്കാലിലെ വേണുഗോപാലന്: അനുഭവങ്ങളുടെ ആഴവും പരപ്പും അതിജീവനത്തിന്റെ പാഠമാക്കിയ ഭിന്നശേഷിക്കാരന് – Malayalamtoday\nകൊക്കാലിലെ വേണുഗോപാലന്: അനുഭവങ്ങളുടെ ആഴവും പരപ്പും അതിജീവനത്തിന്റെ പാഠമാക്കിയ ഭിന്നശേഷിക്കാരന്\nഅമ്മയുടെ ഉദരത്തില് നിന്ന് അരനൂറ്റാണ്ട് മുന്‍പ് പിറവിയെടുത്ത ഒരു ആണ് കുഞ്ഞ്. എല്ലാവരെയും പോലെ ഒരു വര്‍ഷത്തിന് ശേഷമൊരു ആദ്യ ജന്മദിനം ആ കുഞ്ഞിനും അവകാശപെട്ടതാണ്. കേക്ക് മുറിച്ചോ സ്വാദിഷ്ട ഭക്ഷണം വിളമ്പിയോ സന്തോഷ നിമിഷങ്ങള് പങ്കിടാത്ത ആ കാലം. തൊട്ടടുത്ത അമ്പലത്തില് പോയി പ്രാര്‍ഥിക്കാന് പോലും പക്ഷേ ആ കുഞ്ഞിനായില്ല. പോളിയോ ബാധിച്ച് അരയ്ക്ക് താഴെ ചലനശേഷി നഷ്ടമായെന്ന് അറിഞ്ഞ അച്ഛന് കൃഷ്ണന്റെയും അമ്മ ജാനകിയുടെയും നൊമ്പരങ്ങള് അന്ന് ആ കുടുംബത്തെ ആകെ തളര്‍ത്തി. എങ്കിലും പൊരുതി ജയിച്ചു മുന്നേറാനായിരുന്നു വിധി. പറഞ്ഞുവരുന്നത് ഉദുമ കൊക്കാലിലെ ഭിന്നശേഷിക്കാരനായ 52കാരന് വേണുഗോപാലന് എന്ന നാട്ടുകാരുടെ വേണുവേട്ടനെ കുറിച്ചാണ്. കാലുകള്‍ക്ക് ഉറപ്പില്ലെങ്കിലും കരളുറപ്പിന്റെ പിന്‍ബലത്തില് ജീവിതം പിടിച്ചടക്കിയ വേണുവിന്റെ അതിജീവന പോരാട്ടം ഏവര്‍ക്കും മാതൃക.\nആ പോരാട്ടത്തിന്റെ ഫലം ഇപ്പോള് എത്തിനില്‍ക്കുന്നത് കമ്യുണിസ്റ്റ് പാര്‍ട്ടി ഓഫ് ഇന്ത്യയുടെ കൊക്കാല് ബ്രാഞ്ച് സെക്രട്ടറി സ്ഥാനത്തേക്കുള്ള ആരോഹണത്തിലും. ഓരോ അടി മുന്നേറ്റവും മുചക്രവാഹന സഹായതോടെയാണെങ്കിലും, ബ്രാഞ്ച് സെക്രട്ടറി എന്ന പ്രാരംഭ നേതൃസ്ഥാനം കൈയേല്‍ക്കാന് ആളേറെ ഉണ്ടായിട്ടും കൊക്കാലിലെ സഖാക്കള് വേണുവിന് നല്‍കിയത് പാര്‍ട്ടിയില് രണ്ട് പതിറ്റാണ്ട് കാലമായുള്ള പ്രവര്‍ത്തന മികവിനുള്ള അംഗീകാരം തന്നെയാണ്. കാലുകൊണ്ട് നടന്നെത്തേണ്ട ദൂരം വേണുവിന് കൈപ്പിടിയില് ഒതുക്കാനായത് മനക്കരുത്തിന്റെയും നിശ്ചയദാര്‍ഢ്യത്തിന്റെയും ഇച്ഛാശക്തിയുടെയും പിന്‍ബലത്തിലും. ഇത്രയും കാലം ‘നീങ്ങി നിരങ്ങിയിട്ടും’ ബന്ധുക്കള്‍ക്കോ വേണ്ടപ്പെട്ടവര്‍ക്കോ വേണു ബാധ്യതയാവാതെ പിടിച്ചു നിന്നത് ചരിത്രം. അനുഭവങ്ങളുടെ കൈപ്പ്‌നീര് അതിജീവനത്തിന്റെ പാഠമാക്കിയ ഭിന്നശേഷിക്കാരന്.\nഭിന്നശേഷിക്കാര്‍ക്ക് അര്‍ഹതപ്പെട്ടത് നേടിയെടുക്കാന് ഒറ്റയാള് പട്ടാളമായി വേണുഗോപാലന് ഏതറ്റം വരെയും പോകും. പലരും പലകുറി പയറ്റിയിട്ടും കിട്ടാത്ത ആനുകൂല്യങ്ങള് വേണുഗോപാലന് ഇടപെട്ടാല് ശരിയാകുമെന്നത് കേവലമൊരു പറച്ചില് മാത്രമല്ല.അധികൃതരെ കാര്യങ്ങള് പറഞ്ഞു ധരിപ്പിക്കാനുള്ള കഴിവാണ് അദ്ദേഹത്തിന്റെ മികവ്. പോയകാര്യം സാധിച്ചേയുള്ളൂ മടക്കയാത്ര. അതിനായി അങ്ങ് തലസ്ഥാനം വരെ പോകാനും മടിയില്ല. അര്‍ഹമായത് ചോദിച്ചു വാങ്ങേണ്ട വഴികള് വേണുവിന് നന്നായറിയാം. രക്ഷയായത് വിവിധ വൈകല്യങ്ങളാല് ജീവിതം വഴിമുട്ടിയ ഒട്ടനേകം പേര്‍ക്കും. അവരുടെ സംഘടനയുടെ സംസ്ഥാന കമ്മിറ്റി അംഗമാണ്. ജീവിതം മുന്നോട്ട് നയിക്കാന് ബീഡി തെറുപ്പും, കൊപ്രപണിയും എന്തിനേറെ, ഭിന്നശേഷിക്കാര് ‘കുലത്തൊഴിലു’ പോലെ കൊണ്ടുനടക്കുന്ന ലോട്ടറിടിക്കറ്റ് വില്പനവരെ വേണു പരീക്ഷിച്ചു.\nമരപ്പണിയില് വിവിധ കാര്‍ഷിക- ഗാര്‍ഹിക ഉപകരണങ്ങള് ഉണ്ടാക്കി വില്പനചെയ്താണ് കുടുംബം ഇപ്പോള് മുന്നോട്ട് നീങ്ങുന്നത്. ഇതൊക്ക ജീവിതോപാധിയായിരുന്നുവെങ്കിലും ഒപ്പം സാമൂഹിക പ്രതിബദ്ധതയെന്നോണം നാട്ടുകാര്യങ്ങളിലും സക്രിയ സന്നിധ്യമാകാന് സമയം കണ്ടെത്തുന്നതും വേണുവെന്ന ഭിന്നശേഷിക്കാരെന്റെ അപൂര്‍വതകളില് പെടുന്നു. ഒരു പക്ഷേ സംസ്ഥാനത്ത് തന്നെ ആദ്യമാകാം വേണുവിനെ പോലെ ഭിന്നശേഷിക്കാരനായ ഒരാള് സിപിഎമ്മില് ബ്രാഞ്ച് സെക്രട്ടറിയാകുന്നത്. മോട്ടോര് ഘടിപ്പിച്ച മുചക്ര ശകടത്തില് എത്ര ദൂരവും വേണു യാത്ര ചെയ്യും.ആ യാത്രകള് സാന്ത്വനത്തിന്റെയും സഹനത്തിന്റെയും തുറന്ന പുസ്തകമാണ്. യാത്ര ഇനിയും തുടര്‍ന്നേപറ്റൂ. ആ യാത്രയ്ക്കിപ്പോള് താന് വിശ്വസിക്കുന്ന പാര്‍ട്ടിയുടെ നേതൃത്വ ഗൗരവം കൂടിയുണ്ട്. ചീമേനി പൊതാവൂര് സ്വദേശിനി സൗദാമിനിയാണ് ഭാര്യ. വിദ്യാര്‍ഥികളായ സൗരവും അഷിതയും മക്കള്.\nകോട്ടിക്കുളം ചാലഞ്ചേഴ്‌സ് ആര്‍ട്‌സ് ആന്റ് സ്‌പോര്‍ട്‌സ് ക്ലബ്ബിന്റെ നേതൃത്വത്തില് സൗജന്യ ആരോഗ്യ പരിശോധന ക്യാമ്പ് നടത്തി\nഉദുമ റെയില്‍വേ ഓവര് ബ്രിഡ്ജ് യാഥാര്‍ഥ്യമാക്കണം; സിപിഎം ഉദുമ ബ്രാഞ്ച് സമ്മേളനം


മികച്ച LALA World എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച LALA World എക്സ്ചേഞ്ച് നിരക്ക്. ഇന്ന് LALA World വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില LALA World $\nഏറ്റവും മികച്ച വിൽപ്പന വില LALA World $\nക്രിപ്‌റ്റോ കറൻസി എക്‌സ്‌ചേഞ്ചുകളിൽ ക്രിപ്‌റ്റോകറൻസി ജോഡികളുടെ ട്രേഡിംഗിന്റെ ഫലങ്ങൾ നോക്കിയാൽ മികച്ച LALA World നിരക്ക് കണക്കാക്കാം. LALA World ക്രിപ്‌റ്റോകറൻസി വിനിമയ നിരക്ക് ഓരോ ഇടപാടിലും മാർക്കറ്റ് നിർണ്ണയിക്കുന്നു. ഇത് ഈ ക്രിപ്റ്റോയുടെ ഓഫറിനെയും ഡിമാൻഡിനെയും ആശ്രയിച്ചിരിക്കുന്നു. അതിനാൽ, ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും ക്രിപ്‌റ്റോകറൻസി LALA World വിനിമയ നിരക്ക് വ്യക്തിഗതമാണ്. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച LALA World നിരക്ക്.\nമികച്ച LALA World വാലറ്റ്\nഇന്ന് LALA World യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് LALA World യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. മികച്ച LALA World വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം. ക്രിപ്‌റ്റോകറൻസിയുടെ വിൽപ്പനയിലും വാങ്ങലിലും പൂർത്തിയായ വ്യാപാര ഇടപാടുകളുടെ വിശകലനത്തിന്റെ ഫലമായി മികച്ച ക്രിപ്‌റ്റോ കറൻസി എക്‌സ്‌ചേഞ്ചർ LALA World കണക്കാക്കുന്നു. എല്ലാ വിപണികളിലെയും LALA World ക്രിപ്‌റ്റോകറൻസി എക്‌സ്‌ചേഞ്ച് ഞങ്ങൾ വിശകലനം ചെയ്യുകയും വാങ്ങുന്നതിനും വിൽക്കുന്നതിനുമായി മികച്ച ട്രേഡിംഗ് ഡീലുകൾ തിരഞ്ഞെടുക്കുന്നു.\nമികച്ച LALA World വിൽപ്പനസ്ഥലത്ത്\nഅടുത്തിടെ എക്സ്ചേഞ്ചിൽ LALA World ന്റെ ഏറ്റവും മികച്ച വാങ്ങൽ വിലയുണ്ടായിരുന്നുവെന്ന് കരുതുന്നത് യുക്തിസഹമാണ്, ഈ ക്രിപ്റ്റോ കറൻസി എക്സ്ചേഞ്ചിലെ മികച്ച വിനിമയ നിരക്ക് അന്വേഷിക്കുന്നത് മൂല്യവത്താണ്. LALA World 31/03/2020 എന്നതിലെ മികച്ച നിരക്ക് - ഇന്നത്തെ എക്സ്ചേഞ്ചുകളിലെ എല്ലാ ട്രേഡിംഗ് ഡീൽ നിരക്കുകളുടെയും പട്ടികയിൽ പ്രദർശിപ്പിച്ചിരിക്കുന്നു. പേജിന്റെ മുകൾ‌ഭാഗത്തുള്ള 31/03/2020 എന്നിവയാണ് ഏറ്റവും മികച്ച LALA World ഇന്നത്തെ വാങ്ങൽ, വിൽ‌പന നിരക്കുകൾ. മികച്ച LALA World വാങ്ങൽ നിരക്ക് - ഡോളറിൽ LALA World ന്റെ വീണ്ടും കണക്കാക്കിയ മൂല്യത്തോടെ പേജിന്റെ മുകളിൽ കാണിച്ചിരിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ LALA World എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nമികച്ച LALA World വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. ലഭ്യമായ ഏതൊരു കറൻസിയിലും LALA World എന്നതിനായുള്ള ഏറ്റവും മികച്ച വാങ്ങൽ വില ഞങ്ങൾ ഡോളറിലെ ഏറ്റവും കുറഞ്ഞ വിലയ്ക്ക് കാണിക്കുന്നു. LALA World ഏറ്റവും വിലകുറഞ്ഞത് വാങ്ങാൻ കഴിയുന്ന കറൻസി കറൻസി ഫീൽഡ് പ്രദർശിപ്പിക്കുന്നു. ക്രിപ്‌റ്റോകറൻസിയുടെ ഏറ്റവും മികച്ച വിൽപ്പന നിരക്കിന് സമീപം LALA World മികച്ച മൂല്യം വിൽക്കുന്ന എക്സ്ചേഞ്ച് മാർക്കറ്റിലേക്കുള്ള ഒരു ലിങ്ക് നിങ്ങൾ കണ്ടെത്തും.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി LALA World ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. ക്രിപ്‌റ്റോ എക്‌സ്‌ചേഞ്ചുകൾ മികച്ച വിനിമയ നിരക്ക്, വിൽപ്പന, വാങ്ങൽ LALA World എന്നിവയിൽ അടുക്കിയതായി കാണിക്കുന്നു. വ്യത്യസ്ത കറൻസികളുടെ ഫിൽട്ടർ നിങ്ങൾക്ക് ഉപയോഗിക്കാം. മികച്ച ക്രിപ്റ്റോ എക്സ്ചേഞ്ചുകളുടെ പട്ടികയ്ക്ക് മുകളിലാണ് ഇത് സ്ഥിതിചെയ്യുന്നത്. LALA World വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള പേജ് നിരന്തരം അപ്‌ഡേറ്റുചെയ്യുന്നു. ക്രിപ്റ്റോ വ്യാപാരം നടക്കുന്നു.


വെറും പത്ത് മിനിറ്റ് മതി, പച്ചക്കറികളിലെ വിഷാംശം പമ്പകടക്കും !\nവ്യാഴം,9നവം‌ബര് 2017 (15:54 IST)\nഅന്യ സംസ്ഥാനങ്ങളില് നിന്നും എത്തുന്ന പച്ചക്കറികളാണ് മലയാളികള് പൊതുവേ ഉപയോഗിക്കുന്നത്. മാരകമായ കീടനാശിനി തളിച്ച് വളരുന്ന ഇത്തരം പച്ചക്കറികള് കഴിച്ചാല് പലതരത്തിലുള്ള രോഗങ്ങളും ഉണ്ടാകും. അടുത്തിടെ നടത്തിയ പല പഠനങ്ങളും പച്ചക്കറികളില് മാരകമായ കീടനാശിനി തളിക്കുന്നതായി കണ്ടെത്തിയിട്ടുണ്ട്.\nകാരറ്റ്, പച്ചമുളക്, ചുവപ്പ് ചീര, വെള്ളരിക്ക, വെണ്ടയ്ക്ക തുടങ്ങിയവയിലെല്ലാം അപകടകരമായ രീതിയില് വിഷാംശം ഉണ്ടെന്നാണ് കണ്ടെത്തല്. പ്രൊഫിനോഫോസ്, മീഥെയില് പാരത്തിയോണ് തുടങ്ങിയ കീടനാശിനികളാണ് പച്ചക്കറികളില് തളിക്കുന്നത്. പച്ചക്കറികളിലെ വിഷാംശം കൂറയ്ക്കാന് ചില എളുപ്പവഴികളുണ്ട്. അവ എന്തൊക്കെയാണെന്ന് പരിശോധിക്കാം.\nപച്ചക്കറികളില് ഏറ്റവും കൂടുതല് കീടനാശിനി തളിക്കുന്നത് കാബേജിലാണ്. ഇതിന്റെ വിഷാംശം കളയാന് കാബേജിന്റെ പുറമേയുള്ള നാലോ അഞ്ചോ ഇതളുകള് കളഞ്ഞ് കുറച്ചു സമയം ഉപ്പുവെള്ളത്തിലിട്ട ശേഷം ഉപയോഗിക്കാം. കോളിഫ്‌ളവറിന്റെ ഇലയും തണ്ടും കളഞ്ഞശേഷം വിനാഗിരി ലായനിയിലോ ഉപ്പുവെള്ളത്തിലോ പത്ത് മിനിറ്റ് മുക്കി വയ്ക്കുക.\nപുതിനയില, പച്ചമുളക്, കാപ്‌സിക്കം, കത്തിരി, തക്കാളി, കോവയ്ക്ക എന്നിവ വിനാഗിരി ലായനിയിലോ വാളന്‍പുളി ലായനിയിലോ 10 മിനിറ്റ് മുക്കിവയ്ക്കുക. ശേഷം വെള്ളത്തില് പലതവണ കഴുകി ഉപയോഗിക്കാം. പാവയ്ക്കയും വെണ്ടയ്ക്കയും രണ്ടോ മൂന്നോ വെള്ളത്തില് നന്നായി കഴുകിയ ശേഷം ഉപയോഗിക്കുക. ബീറ്റ്‌റൂട്ട്, കാരറ്റ്, മുരിങ്ങയ്ക്ക എന്നിവ തൊലി കളഞ്ഞശേഷം നന്നായി കഴുകുക.\nഒട്ടുമിക്ക പച്ചക്കറികളും വിനാഗിരി ചേര്‍ത്ത വെള്ളത്തില് കഴുകിയെടുക്കുമ്പോള് വിഷാംശം പോകും. ഉപ്പും മഞ്ഞളും ചേര്‍ത്ത വെള്ളത്തില് കഴുകുന്നതിലൂടെയും പച്ചക്കറികളിലെ വിഷാംശം കുറയ്ക്കാന് സാധിക്കും. പച്ചക്കറികളും പഴങ്ങളും തണുത്തവെള്ളത്തില് കഴുകുന്നത് കെമിക്കലുകളെ ഒരുപരിധിവരെ കുറയ്ക്കും.\nമുടികൊഴിച്ചിലിന് കാരണം താരനോ? ഇത് നിങ്ങളുടെ തെറ്റിദ്ധാരണ മാത്രം!\n'ആ ചിത്രത്തിലെ മമ്മൂട്ടിയുടെ പ്രകടനം അവിസ്മരണീയമാണ്': മോഹൻലാൽ\nഗര്‍ഭനിരോധന ഗുളികകള് കഴിക്കുന്നവര് അറിഞ്ഞോളൂ... സിന്‍ഡ്രോം എക്സ് പിന്നാലെയുണ്ട് !\nകൌമാരക്കാരികള് സമ്മര്‍ദ്ദത്തില് ?; എന്തുകൊണ്ടെന്നല്ലേ ? - അതുതന്നെ കാരണം !\nസ്കാന് ചെയ്താല് വിശ്വാസം വെളിവാകുമോ ? അറിയാം... ചില കാര്യങ്ങള് !\nഭക്ഷണശേഷം ഒരു മണിക്കൂര് കയ്യടിക്കൂ, ആയുസ് കൂടും... ഉറപ്പ് !\n'മൂഡ് സ്വിംഗ്‌സ്' വില്ലനാണോ? പരിഹാരം ഇവിടെയുണ്ട്


ശബരിമല കുംഭ മാസപൂജ : കോവിഡ് പ്രോട്ടോക്കോള് പാലിക്കും ; ക്രമീകരണങ്ങള് പൂര്‍ണം - ജില്ലാ കളക്ടര് | Pathanamthitta Media\nTuesday, May 10, 2022 12:34 pm\nശബരിമല കുംഭ മാസപൂജ : കോവിഡ് പ്രോട്ടോക്കോള് പാലിക്കും ; ക്രമീകരണങ്ങള് പൂര്‍ണം – ജില്ലാ കളക്ടര്\nപത്തനംതിട്ട : ശബരിമല കുംഭ മാസപൂജ തീര്‍ഥാടനത്തിന് കോവിഡ് പ്രോട്ടോക്കോള് പാലിക്കുമെന്നും ആവശ്യമായ ക്രമീകരണങ്ങള് ഏര്‍പ്പെടുത്തിയിട്ടുണ്ടെന്നും ജില്ലാ കളക്ടര് ഡോ. ദിവ്യ എസ്.അയ്യര് പറഞ്ഞു. കുംഭ മാസപൂജയ്ക്കുള്ള ക്രമീകരണങ്ങള് വിലയിരുത്താന് ഓണ്‍ലൈനായി ചേര്‍ന്ന ഉദ്യോഗസ്ഥരുടെയും വിവിധ പ്രതിനിധികളുടെയും യോഗത്തില് അധ്യക്ഷത വഹിച്ചു സംസാരിക്കുകയായിരുന്നു ജില്ലാ കളക്ടര്. വെര്‍ച്വല് ക്യു സംവിധാനത്തില് രജിസ്റ്റര് ചെയ്തിട്ടുള്ളവര്‍ക്കാണ് ദര്‍ശനത്തിന് അനുമതിയുള്ളത്. നിര്‍ദേശങ്ങള് പാലിച്ച് പ്രതിരോധ പ്രവര്‍ത്തികള് സ്വീകരിച്ചും ആരോഗ്യ പൂര്‍ണമായ തീര്‍ഥാടനം ഉറപ്പു വരുത്താന് സഹകരിക്കണമെന്നും ജില്ലാ കളക്ടര് പറഞ്ഞു.\nശബരിമല കുംഭമാസപൂജയുമായി ബന്ധപ്പെട്ട് ആരോഗ്യവകുപ്പ് നടപടികള് പൂര്‍ത്തിയായി. തീര്‍ഥാടകര് രണ്ട് ഡോസ് കോവിഡ് വാക്‌സിന് സ്വീകരിച്ചതായ സര്‍ട്ടിഫിക്കറ്റോ, 48 മണിക്കൂറിനുളളില് എടുത്ത ആര്‍ടിപിസിആര് പരിശോധനാ സര്‍ട്ടിഫിക്കറ്റോ കരുതണം. രോഗലക്ഷണങ്ങള് ഉള്ളവര് തീര്‍ഥാടനം ഒഴിവാക്കേണ്ടതാണ്. തീര്‍ഥാടന സമയത്ത് മാസ്‌ക് ശരിയായ രീതിയില് ധരിക്കുകയും സുരക്ഷിതമായ ശാരീരിക അകലം പാലിക്കുകയും വേണം. ഹോട്ടലുകളിലും കടകളിലും കൗണ്ടറുകളിലും തിരക്ക് കൂട്ടാതിരിക്കാന് പ്രത്യേകം ശ്രദ്ധിക്കണം. കോവിഡ് മാനദണ്ഡങ്ങള് പാലിച്ചായിരിക്കും തീര്‍ഥാടനമെന്ന് ദേവസ്വം ബോര്‍ഡ് അധികൃതര് പറഞ്ഞു.\nപമ്പയില് നിന്ന് തീര്‍ഥാടകര്‍ക്ക് കുടിവെള്ളം കുപ്പിയില് നല്‍കും. നിലയ്ക്കലില് നിന്നു പമ്പയിലേക്ക് ചെയിന് സര്‍വീസ് നടത്തുന്നതിന് 30 ബസുകള് കെഎസ്ആര്‍ടിസി സജ്ജമാക്കിയിട്ടുണ്ട്. വാട്ടര് അതോറിറ്റി കുടിവെള്ള ലഭ്യത ഉറപ്പാക്കും. അയ്യപ്പസേവാ സംഘം സ്‌ട്രെച്ചര് സര്‍വീസ്, ശുചീകരണം എന്നിവയ്ക്കായി വോളന്റിയര്‍മാരെ സജ്ജമാക്കിയിട്ടുണ്ട്. അയ്യപ്പസേവാ സംഘം അന്നദാനം നടത്തും. ഒരു ആംബുലന്‍സും അയ്യപ്പസേവാ സംഘം സജ്ജമാക്കിയിട്ടുണ്ട്. വനം വകുപ്പ് റാപ്പിഡ് റെസ്‌പോണ്‍സ് ടീമിനെ സജ്ജമാക്കും. പമ്പയില്‍നിന്നും സന്നിധാനത്തേക്കും തിരിച്ചും തീര്‍ഥാടകര്‍ക്ക് സഞ്ചരിക്കുന്നതിനുള്ള സുരക്ഷ വനം വകുപ്പ് ഉറപ്പാക്കുമെന്നും കളക്ടര് പറഞ്ഞു. ജില്ലാതല ഉദ്യോഗസ്ഥര് തുടങ്ങിയവര് പങ്കെടുത്തു.\nPrevious articleട്രെയിൻ ഗതാഗത സ്തംഭനം ; കെഎസ്ആർടിസി കൂടുതൽ സർവീസുകൾ ഏർപ്പെടുത്തി\nNext articleതണലേകിയ മരം ഇനി ഓർമ്മ ; മാമ്മുക്ക് ജംഗ്ഷനിലെ തണൽ മരം മുറിച്ചുമാറ്റുന്ന ജോലികൾ ആരംഭിച്ചു\nജി.എസ്.ടി ഇന്റലിജന്‍സ് വിഭാഗം ഓഫീസര് അജികുമാറിന്റെ തിരോധാനം ; പ്രത്യേക അന്വേഷണ സംഘത്തെ നിയോഗിക്കണമെന്ന് കുടുംബം\nപോപ്പുലറിന് പിന്നാലെ 1300 കോടിയുമായി കേച്ചേരി ചിട്ടിഫണ്ട് ഉടമയും കുടുംബവും മുങ്ങി\nസംസ്ഥാനത്തെ ഹോട്ടലുകളെ ഗ്രീന് കാറ്റഗറി പരിധിയിലാക്കും : മന്ത്രി വീണാ ജോര്‍ജ്\nഎം.ടി അബ്ദുള്ള മുസ്ലിയാരെ വിമര്‍ശിച്ച എംഎസ്‌എഫ് മുന് ദേശീയ വൈസ് പ്രസിഡന്റ് ഫാത്തിമാ തെഹ്ലിയയ്ക്ക് നേരെ സൈബര് ആക്രമണം\nകീഴുകരയില് ഓടിക്കൊണ്ടിരുന്ന കാര് പൂര്‍ണമായും കത്തി നശിച്ചു\nറോഡ് മുറിച്ചു കടക്കുന്നതിനിടെ കാറിടിച്ച് യുവാവ് മരിച്ചു\nതുടർഭരണം കേരളത്തെ വിൽക്കാനുള്ള ലൈസൻസല്ല : ആര്യാടൻ ഷൗക്കത്ത്


മലബാര് കലാപവും മുസ്ലീം വിരോധവും- അശോകന് ചരുവില് എഴുതുന്നു | From the Net | Deshabhimani | Saturday Sep 25, 2021\nചാതുര്‍വര്‍ണ്ണ വ്യവസ്ഥക്കും മുജ്ജന്മ വിധിക്കും വിശ്വാസത്തിനും വിധേയപ്പെടാത്ത ഒരു തൊഴില്‍സമൂഹം നിലനില്‍ക്കരുതെന്നാണ് ജാതി ജന്മി പുരുഷ നാടുവാഴിത്തം പഠിച്ചതെന്ന് അശോകന് ചരുവില്. ദളിതരേയും ആദിവാസികളേയും അടിമശ്രേണിയിലേക്ക് കൊണ്ടുവരുവാന് നേരത്തേ പൗരോഹിത്യത്തിനു കഴിഞ്ഞിട്ടുണ്ട്. അതുപോലെ മുസ്ലീം ജനവിഭാഗത്തെയും ഭീഷണിപ്പെടുത്തി അടിമകളാക്കി അടക്കി നിര്‍ത്താനാണ് അവര് പരിശ്രമിക്കുന്നതെന്നും അശോകന് ചരുവില് ഫേസ്ബുക്ക് പോസ്റ്റില് കുറിച്ചു.\nഅശോകന് ചരുവിലിന്റെ ഫേസ്ബുക്ക് കുറിപ്പ്- പൂര്‍ണരൂപം\nഇന്ത്യയിലെ രാഷ്ട്രീയഹിന്ദുത്വം തങ്ങളുടെ ഒന്നാം നമ്പര് ടാര്‍ജറ്റായി മുസ്ലീം സാമാന്യജനതയെ കാണുന്നത് എന്തുകൊണ്ട് എന്ന ചോദ്യത്തിന്റെ ഉത്തരം മലബാര് കലാപത്തെ പരിശോധിച്ചാല് മനസ്സിലാക്കാവുന്നതാണ്. അതു മതവുമായി ബന്ധപ്പെട്ട വിരോധമല്ല. തങ്ങള്‍ക്ക് ഒരു നിലക്കും വിധേയമല്ലാത്ത ഒരു അടിസ്ഥാന ജനത രാജ്യത്ത് നിലനില്‍ക്കുന്നതിലുള്ള അര്‍ദ്ധ ഫ്യൂഡല് മുതലാളിത്തത്തിന്റെ അസംതൃപ്തിയാണ്.\nനാടുവാഴിത്ത കാലത്തെന്ന പോലെ ഇന്നും ഇന്ത്യയിലെ ചൂഷണത്തിന് മതത്തിന്റെയും ജാതിമേധാവിത്തത്തിന്റെയും പിന്തുണയുണ്ട്. തൊഴിലാളികളും കൃഷിക്കാരും കൈവേലക്കാരും പൊതുവെ പിന്നാക്ക ദളിത് ആദിവാസി വിഭാഗങ്ങളിലാണ് ഉള്‍പ്പെടുന്നത്. വര്‍ണ്ണവ്യവസ്ഥയനുസരിച്ചു തന്നെ ഇവര് അടിമകളാണ്. ചവിട്ടിയാലും തിരിഞ്ഞു കടിക്കാന് അവകാശമില്ലാത്തവര്. അടിമത്തം ഈശ്വരേച്ഛയാണെന്ന് ഇവര് കരുതുന്നു. ഇക്കൂട്ടരെ ചൂഷണം ചെയ്യുന്നത് എളുപ്പമാണ്. പക്ഷേ ജാതിവ്യവസ്ഥയില് ഉള്‍പ്പെടാത്ത മുസ്ലീം കര്‍ഷകര്‍ക്ക് ചവിട്ടുകൊള്ളാന് ബാധ്യതയില്ല. അവര് ആശ്രയിക്കുന്ന പൗരോഹിത്യത്തിന് അന്ന് ധനപ്രമാണിത്തവും ഭൂസ്വത്തും ഇല്ല.\nസമരം നടക്കുന്ന കാലത്തെ മലബാറിലെ പ്രത്യേകിച്ചും ഏറനാട് വള്ളുവനാട് മേഖലകളിലെ കാര്‍ഷികവ്യവസ്ഥ പരിശോധിച്ചാല് ഇത് മനസ്സിലാകും. കോണ്‍ഗ്രസ് - ഖിലാഫത്തിനെ തുടര്‍ന്ന് 1921ല് ആണല്ലോ പ്രധാന സമരം ഉണ്ടായത്. അതിനു മുന്‍പും പല ഘട്ടങ്ങളിലായി മാപ്പിള കുടിയാന് കര്‍ഷകരുടെ പ്രതിഷേധങ്ങള് ഉണ്ടായിട്ടുണ്ട്. മലബാറിലെ കുടിയാന്മാരില് നായര്, തിയ്യ, മാപ്പിള വിഭാഗങ്ങളാണ് പ്രധാനമായും ഉണ്ടായിരുന്നത്. ഒരേ തരത്തിലുള്ള ചൂഷണവും മര്‍ദ്ദനവുമാണ് ഇവരെല്ലാം അനുഭവിച്ചിരുന്നത്. എന്നിട്ടും പ്രതിഷേധത്തിനും സമരത്തിനും മാപ്പിളമാര് മാത്രം എന്തുകൊണ്ട് മുന്നില് നിന്നു?\nഹിന്ദുമതത്തില് ഉള്‍പ്പെട്ട കുടിയാന് കര്‍ഷകര്‍ക്ക് പ്രതിഷേധിക്കാനുള്ള ശേഷി അന്ന് ഉണ്ടായിരുന്നില്ല. കീടങ്ങളേപ്പോലെ തങ്ങളെ ചവിട്ടിയരക്കുന്നയാള് അവര്‍ക്ക് ഭൂവുടമയും ജന്മിയും മാത്രമായിരുന്നില്ല. പൗരോഹിത്യത്തിന്റെ പിന്‍ബലമുള്ള സവര്‍ണ്ണമേല്‍ജാതിക്കാരനായിരുന്നു. സവര്‍ണ്ണപൗരോഹിത്യത്തിന്റെ ചവിട്ടു കൊള്ളാന് അവര്‍ക്ക് ബാധ്യതയുണ്ടായിരുന്നു. ഈ ബാധ്യത ഇല്ലാത്തതിനാല് മാപ്പിള കര്‍ഷകര് തിരിഞ്ഞു നിന്നു. പ്രതിഷേധിച്ചു. സമരം ചെയ്തു. പല ഘട്ടത്തിലും അത് കലാപമായി.\nചാതുര്‍വര്‍ണ്ണ വ്യവസ്ഥക്കും മുജ്ജന്മ വിധിക്കും വിശ്വാസത്തിനും വിധേയപ്പെടാത്ത ഒരു തൊഴില്‍സമൂഹം നിലനില്‍ക്കുന്നത് മഹാ അപകടമാണ് എന്ന സന്ദേശമാണ് മലബാര് കലാപത്തില് നിന്ന് ജാതി ജന്മി പുരുഷ നാടുവാഴിത്തം പഠിച്ചത്. ദളിതരേയും ആദിവാസികളേയും അടിമശ്രേണിയിലേക്ക് കൊണ്ടുവരുവാന് നേരത്തേ പൗരോഹിത്യത്തിനു കഴിഞ്ഞിട്ടുണ്ട്. അതുപോലെ മുസ്ലീം ജനവിഭാഗത്തെയും ഭീഷണിപ്പെടുത്തി അടിമകളാക്കി അടക്കി നിര്‍ത്താനാണ് അവര് പരിശ്രമിക്കുന്നത്.\nപുനര്‍വായിക്കപ്പെടുന്ന മലബാര് കലാപം


പശുവിനെ രാഷ്ട്രമാതാവായി പ്രഖ്യാപിക്കണം; പ്രമേയവുമായി ഹിമാചല് നിയമസഭ; അവതരിപ്പിച്ചത് കോണ്‍ഗ്രസ് എംഎല്‍എ - The Newsrupt\nപശുവിനെ രാഷ്ട്രമാതാവായി പ്രഖ്യാപിക്കണം; പ്രമേയവുമായി ഹിമാചല് നിയമസഭ; അവതരിപ്പിച്ചത് കോണ്‍ഗ്രസ് എംഎല്‍എ\nPosted 14 Dec 2018 at 9:12 AM\nപശുവിനെ രാഷ്ട്രമാതാവാക്കണം എന്ന ആവശ്യവുമായി ഹിമാചല്‍പ്രദേശ് ബിജെപി സര്‍ക്കാര്. ഇത് സംബന്ധിക്കുന്ന പ്രമേയം നിയമസഭ പാസാക്കി കേന്ദ്രസര്‍ക്കാരിന് അയച്ചു. ഈ വര്‍ഷം സെപ്റ്റംബറില് ഇതേ ആവശ്യമുന്നയിച്ച് ഉത്തരഖണ്ഡ് നിയമസഭയും പ്രമേയം പാസാക്കിയിരുന്നു.\nകോണ്‍ഗ്രസ് എംഎല്‍എ അനിരുദ്ധ് സിങ് അവതരിപ്പിച്ച പ്രമേയം ബിജെപി അംഗങ്ങളുടെ പിന്തുണയോടെയാണ് ഹിമാചല് നിയമസഭ പാസാക്കിയത്.\nവിശുദ്ധ മൃഗം രാഷ്ട്രീയത്തിന്റെയോ, മത, ജാത, വര്‍ഗത്തിന്റെയോ പരിധിയില്‍പെടുന്നതല്ലെന്നാണ് വാദം. വിശുദ്ധ മൃഗം മനുഷ്യന് നല്‍കുന്ന വലിയ സംഭാവനകളെ വിലമതിക്കണമെന്നും അനിരുദ്ധ് സിങ് വ്യക്തമാക്കി.\nപശുവിന്റെ പേരില് സംസ്ഥാനത്തുണ്ടാകുന്ന ആള്‍ക്കൂട്ട കൊലപാതകങ്ങള് നിയന്ത്രിക്കാന് നിയമങ്ങള് ആവശ്യമാണെന്നും എംഎല്‍എ അഭിപ്രായപ്പെട്ടു. ഹിമാചലിലെ ഗൗരി എന്ന പേരിലുള്ള പ്രാദേശിക പശു വളര്‍ത്തലിനെ സര്‍ക്കാര് പ്രോത്സാഹിപ്പിക്കണമെന്നും ആവശ്യമുണ്ട്. രാജസ്ഥാനെ ഉദാഹരണമാക്കി കാണിച്ചുകൊണ്ട്, സംസ്ഥാനത്ത് പ്രത്യേകമായി ഒരു പശു മന്ത്രാലയമുണ്ടാക്കണമെന്നും എംഎല്‍എമാര് ആവശ്യപ്പെട്ടു.\nരാജസ്ഥാനില് വീണ്ടും ആള്‍ക്കൂട്ട കൊലപാതകം; പശുവിനെ കടത്തിയെന്ന് ആരോപിച്ച് ഒരാളെ തല്ലിക്കൊന്നു\nമൃഗസംരക്ഷണ വകുപ്പ് മന്ത്രി രേഖ ആര്യ ഉത്തരാഖണ്ഡ് നിയമസഭയില് ഇതേ ആവശ്യമുന്നയിച്ച് പ്രമേയം പാസാക്കിയത്. ഓക്‌സിജന് ശ്വസിച്ച് അത് പുറത്തുവിടുന്ന ഏക മൃഗമായ പശുവിനെ രാഷ്ട്രമാതാവാക്കണം എന്നായിരുന്നു രേഖ ആര്യ പ്രമേയത്തില് പറഞ്ഞത്. രാഷ്ട്രമാതാവായി ഉയര്‍ത്തുന്നതോടെ പശു സംരക്ഷണത്തിനുള്ള പ്രയത്‌നം വര്‍ധിക്കുമെന്നും അവര് പറഞ്ഞിരുന്നു.\nഹിമാചലില് പശു സങ്കേതങ്ങള് തുടങ്ങാന് സര്‍ക്കാര് നടപടി സ്വീകരിച്ചിട്ടുണ്ടെന്ന് മൃഗസംരക്ഷണ വകുപ്പ് മന്ത്രി വിരേന്ദര് കന്‍വാര് നിയമസഭയെ അറിയിച്ചു. സിര്‍മൗര് ജില്ലയില് പശു സങ്കേതം ആരംഭിക്കാന് 1.52 കോടി അനുവദിച്ചിട്ടുണ്ടെന്നും മന്ത്രി പറഞ്ഞു.\nBJPMob LynchingCow vigilantismHimachal pradesh


സിൽവർ ലൈൻ സംവാദം; ജോസഫ് സി മാത്യുവിനെ പാനലിൽ നിന്ന് ഒഴിവാക്കി |\nസിൽവർ ലൈൻ സംവാദം; ജോസഫ് സി മാത്യുവിനെ പാനലിൽ നിന്ന് ഒഴിവാക്കി\nസിൽവർലൈനിൽ എതിർപ്പ് ഉന്നയിച്ച വിദഗ്ധരെയടക്കം പങ്കെടുപ്പിച്ച് സർക്കാർ സംഘടിപ്പിക്കുന്ന സംവാദത്തിന്റെ പാനലിൽ മാറ്റം. ജോസഫ് സി മാത്യുവിനെ ഒഴിവാക്കി പകരം പരിസ്ഥിതി ഗവേഷകൻ ശ്രീധർ രാധാകൃഷ്ണനെ ഉൾപെടുത്തി. ഇന്ത്യൻ റെയിൽവേ റിട്ടയേർഡ് ചീഫ് എൻജിനീയർ അലോക് കുമാർ വർമ, കണ്ണൂർ ഗവ. കോളേജ് ഓഫ് എൻജിനീയറിംഗ് റിട്ട, പ്രിൻസിപ്പൽ ഡോ. ആർ വി ജി മേനോൻ, പരിസ്ഥിതി ഗവേഷകൻ ശ്രീധർ രാധാകൃഷ്ണൻ എന്നിവരാകും ഇനി പദ്ധതിയെ എതിർത്ത് പരിപാടിയിൽ പങ്കെടുക്കുക. സംവാദത്തിൽ പങ്കെടുക്കാൻ ശ്രീധർ വെച്ച ഉപാധികൾ സർക്കാർ അംഗീകരിച്ചു.\nജോസഫ് സി മാത്യുവിനെ സംവാദത്തിൽ പങ്കെടുപ്പിക്കാനായിരുന്നു നേരത്തെ തീരുമാനം. ഇതിന്റെ അടിസ്ഥാനത്തിൽ ജോസഫിനെ നേരത്തെ ഔദ്യോഗികമായി ക്ഷണിക്കുകയും സംവാദത്തിൽ പങ്കെടുക്കാൻ തയ്യാറാണെന്ന് അദ്ദേഹം മറുപടി നൽകുകയും ചെയ്തിരുന്നു. എന്നാൽ അവസാന നിമിഷം അദ്ദേഹത്തെ ഒഴിവാക്കി പകരം പരിസ്ഥിതി ഗവേഷകൻ ശ്രീധർ രാധാകൃഷ്ണനെ പാനലലേക്ക് ഉൾപ്പെടുത്തുകയായിരുന്നു. എന്നാൽ ജോസഫ് സി മാത്യുവിനെ ഒഴിവാക്കിയതിന്റെ കാരണം വ്യക്തമാക്കാൻ സർക്കാരോ കെ റെയലോ തയ്യാറായിട്ടില്ല.\nവ്യാഴാഴ്ച നടക്കുന്ന സംവാദത്തിൽ പദ്ധതിയെ അനുകൂലിക്കുന്ന മൂന്ന് പേരുടെ പാനലിൽ നിന്നും ഡിജിറ്റൽ സർവ്വകലാശാല വിസി സജി ഗോപിനാഥിനെയും മാറ്റി. സ്ഥലത്തില്ലാത്തതാണ് അദ്ദേഹത്തെ മാറ്റാൻ കാരണം. പകരം കേരള സാങ്കേതിക സർവകലാശാല മുൻ വൈസ് ചാൻസലർ ഡോ. കുഞ്ചെറിയ പി. ഐസകിനെ ഉൾപ്പെടുത്തി. ഇദ്ദേഹത്തിനൊപ്പം ട്രിവാൻഡ്രം ചേംബർ ഓഫ് കൊമേഴ്സ് ആന്റ് ഇൻസട്രി പ്രസിഡന്റ് എസ്.എൻ. രഘുചന്ദ്രൻ നായർ, റിട്ടയേർഡ് റെയിൽവേ ബോർഡ് മെംബർ (എൻജിനീയറിംഗ്) സുബോധ് കുമാർ ജയിൻ എന്നിവരാകും പദ്ധതിയെ അനുകൂലിക്കുക.


R,T അക്ഷരങ്ങളില് പേരു തുടങ്ങിയാല് | Does Your Name Start With Letters T Or R - Malayalam BoldSky\n» R,T അക്ഷരങ്ങളില് പേരു തുടങ്ങിയാല്\nR,T അക്ഷരങ്ങളില് പേരു തുടങ്ങിയാല്\nUpdated: Wednesday, December 13, 2017, 15:34 [IST]\nഇംഗ്ലീഷ് അക്ഷരമാലയിലെ എ മുതല് സെഡ് വരെയുള്ള അക്ഷരങ്ങളിലാണ് ഓരോരുത്തരുടേയും പേരു തുടങ്ങുക.\nഓരോ പേരുകളും തുടങ്ങുന്ന അക്ഷരങ്ങള്‍ക്ക് പ്രാധാന്യമുണ്ട്. ചില അക്ഷരങ്ങള് ചില പ്രത്യേക മാസങ്ങളില് ജനിയ്ക്കുന്നവര്‍ക്ക് ഗുണം ചെയ്യുകയും ചെയ്യും.\nചില അക്ഷരങ്ങളില് തുടങ്ങുന്ന പേരുകള് ഇഷ്ടം പോലം ഉണ്ടുതാനും ഉദാഹരണമായി എ, എസ് തുടങ്ങിയ അക്ഷരങ്ങളില് തുടങ്ങുന്ന പേരുകള് ധാരാളമുണ്ട്.\nപേരു തുടങ്ങുന്ന അക്ഷരം വെളിപ്പെടുത്തുന്ന രഹസ്യങ്ങള് പലതുമുണ്ട്. ഇതു നോക്കി ഒരാളുടെ സ്വഭാവത്തെ കുറിച്ചു വരെ പറയാനാകുമെന്നാണ് പറയപ്പെടുന്നത്.\nടി, ആര് എന്നീ അക്ഷരങ്ങളിലാണ് പേരു തുടങ്ങുന്നതെങ്കില് ഇത് വെളിപ്പെടുത്തുന്ന ചില രഹസ്യങ്ങളുണ്ട്. ഇത്തരം ചില രഹസ്യങ്ങളെക്കുറിച്ചറിയൂ,\nനല്ല സോഷ്യല് ജീവിതമുള്ളവരാകും, ടി, ആര് എന്നീ അക്ഷരങ്ങളില് തുടങ്ങുന്ന പേരുകാര്. ഇതുകൊണ്ടുതന്നെ ഇവര്‍ക്ക് ധാരാളം സുഹൃത്തുക്കളും കാണും. കൂട്ടുകാരെ ഏറെ ഇഷ്ടപ്പെടുന്ന ഇക്കൂട്ടരെ കൂട്ടുകാരും ഏറെ ഇഷ്ടപ്പെടും. ന്ല്ല സമൂഹബന്ധങ്ങള് കാത്തു സൂക്ഷിയ്ക്കുന്നവര്.\nവളരെ ആകര്‍ഷകമായ വ്യക്തിത്വമുള്ളവരാകും ഇവര്. സന്തോഷം നിറഞ്ഞ പ്രകൃതക്കാര്. മറ്റുള്ളവരെ സന്തോഷിപ്പിയ്ക്കാന് പറ്റുന്നവര്. അവരുടെ സന്തോഷങ്ങള്‍ക്കും പ്രാധാന്യം നല്‍കുന്നവര്. തലച്ചോര് ഉപയോഗിച്ചുള്ള ജോലികള് ഇഷ്ടപ്പെടുന്ന ഇവര് നല്ല ബുദ്ധിയുള്ളവരുമാകും.\nനല്ല വൃത്തിയുള്ളവരും എല്ലാ കാര്യങ്ങളും പ്ലാന് ചെയ്ത് ചിട്ടയായി ചെയ്യുന്നവരുമാകും ഇക്കൂട്ടര്. പാട്ട് ഏറെ ഇഷ്ടപ്പെടുന്ന ഇക്കൂട്ടര് സ്വന്തം മക്കളുമായി ഏറെ അടുപ്പമുള്ളവരുമാകും. സ്‌പോര്‍ട്‌സിനോടും ആര്‍ട്‌സിനോടും ഇവര്‍ക്കുപൊതുവെ കമ്പമേറും.\nനല്ല മര്യാദയുള്ള ഇക്കൂട്ടര് മൂത്തവരെ ബഹൂമാനിയ്ക്കുന്നവരുമാകും. പുറത്തു പോകുന്നതിനേക്കാള് വീട്ടില് തന്നെ നില്‍ക്കാന് താല്‍പര്യപ്പെടുന്നവരുമാകും.\nഇവര് പൊതുവെ ഉയരമുള്ള മെലിഞ്ഞ വെളുപ്പു നിറമുള്ള, കാണാന് ആകര്‍ഷകത്വമുള്ളവരുമാകും. ജീവിതത്തില് മുന്നേറാന് ആഗ്രഹിയ്ക്കുന്നവര്. പുരാതനസ്ഥലങ്ങള് സന്ദര്‍ശിയ്ക്കാന് ആഗ്രഹമുള്ളവരും. ഇവര് പൊതുവെ നല്ല പങ്കാളികളാകുമെന്നാണ് വിശ്വസിയ്ക്കപ്പെടുന്നത്.\nവളരെ നല്ല സ്വരമുള്ള ഇവര് ഏതു സാഹചര്യത്തിനും പുഞ്ചിരിയ്ക്കുന്നവരുമാകും. സാഹിത്യവുമായി ബന്ധപ്പെട്ടവരും.\nമാനസികമായി ഏറെ കരുത്തുള്ളരാകും, ഇവര്. ജീവിതത്തില് പുതിയ കാര്യങ്ങള് പഠിച്ചെടുക്കാന് താല്‍പര്യപ്പെടുന്നവര്. വളരെ നിഷ്‌കളങ്കരുമാകും ഇക്കൂട്ടര്\nDoes Your Name Start With Letters T Or R\nDoes Your Name Start With Letters T Or R, read more to know about


ചെങ്കോട്ടയുടെ പരിപാലനം: ഗ്രൂപ്പിന് ലാഭമുണ്ടാക്കാനുള്ള പ്രവര്‍ത്തനങ്ങള് അനുവദിക്കില്ലെന്ന് കേന്ദ്രം - themediasyndicate\nചെങ്കോട്ടയുടെ പരിപാലനം: ഗ്രൂപ്പിന് ലാഭമുണ്ടാക്കാനുള്ള പ്രവര്‍ത്തനങ്ങള് അനുവദിക്കില്ലെന്ന് കേന്ദ്രം\nന്യൂഡല്‍ഹി: ചെങ്കോട്ടയുടെ പരിപാലനവുമായി ബന്ധപ്പെട്ട കരാര് വഴി ഡാല്‍മിയ ഭാരത് ഗ്രൂപ്പിന് സാമ്പത്തിക ലാഭമുണ്ടാക്കാനുള്ള പ്രവര്‍ത്തനങ്ങള് അനുവദിക്കില്ലെന്ന് കേന്ദ്രമന്ത്രി മഹേഷ് ശര്‍മ. കോട്ടയുടെ പരിപാലനം സ്വകാര്യ കമ്പനിക്ക് നല്‍കിയ നടപടിയില് കോണ്‍ഗ്രസ് ഉള്‍പ്പെടെയുള്ള പ്രതിപക്ഷ പാര്‍ട്ടികള് കടുത്ത വിമര്‍ശം ഉന്നയിച്ച സാഹചര്യത്തിലാണ് വിശദീകരണം.\nസന്ദര്‍ശകര്‍ക്ക് മികച്ച സേവനങ്ങള് നല്‍കാനാണ് ഡാല്‍മിയ ഭാരത് ഗ്രൂപ്പിനെ ചുമതലപ്പെടുത്തിയിരിക്കുന്നത്.\nചരിത്ര സ്മാരകങ്ങളിലെ സേവനങ്ങള് മേച്ചപ്പെടുത്താന് ആഗ്രഹിക്കുന്നവര്‍ക്ക് അതിനവസരം നല്‍കുന്ന പദ്ധതി 2017ലെ ലോക വിനോദ സഞ്ചാരദിനത്തില് രാഷ്ട്രപതി പ്രഖ്യാപിച്ചിരുന്നു. അതനുസരിച്ചുള്ള ചില സേവനങ്ങളാണ് ഡാല്‍മിയ ഗ്രൂപ്പിന് കൈമാറിയതെന്ന് കേന്ദ്രമന്ത്രി എ.എന്.ഐ വാര്‍ത്താ ഏജന്‍സിയോട് പറഞ്ഞു.\nഇതാദ്യമായാണ് ഒരു സ്വകാര്യ കമ്പനിക്ക് ചരിത്ര സ്മാരക സംരക്ഷണത്തിനുള്ള ചുമതല ലഭിക്കുന്നത്. ഡാല്‍മിയ ഭരത് ലിമിറ്റഡുമായാണ് ടൂറിസം വകുപ്പും ആര്‍ക്കിയോളജിക്കല് സര്‍വെ ഓഫ് ഇന്ത്യയും കരാറൊപ്പിട്ടത്. 25 കോടി രൂപയാണ് കരാര് തുക. സര്‍ക്കാരിന്റെ പുതിയ പദ്ധതി പ്രകാരം രാജ്യത്തെ 90ലധികം ചരിത്ര സ്മാരകങ്ങളുടെ പരിപാലന ചുമതലയാണ് ഇത്തരത്തില് സ്വകാര്യ കമ്പനികളെ ഏല്‍പ്പിച്ചത്.\nകുടിവെള്ള കിയോസ്‌കുകള്, ബെഞ്ചുകള്, സൂചകങ്ങള് തുടങ്ങിയവ സ്ഥാപിക്കല് കരാര് പ്രകാരം ഡാല്‍മിയ ഗ്രൂപ്പ് ചെയ്യേണ്ടതാണ്. കോട്ടയുമായി ബന്ധപ്പെട്ട അടിസ്ഥാന സൗകര്യങ്ങള് വികസിപ്പിക്കുന്നതോടൊപ്പം സ്മാരകം സംരക്ഷിക്കേണ്ട ചുമതലയും ഗ്രൂപ്പിനാണ്. അതേസമയം, ചരിത്ര സ്മാരകങ്ങള് സ്വകാര്യ സ്ഥാപനങ്ങളെ ഏല്‍പ്പിക്കുന്നതിനെതിരേ കോണ്‍ഗ്രസും തൃണമൂല് കോണ്‍ഗ്രസും അടക്കമുള്ളവര് രംഗത്തെത്തിയിട്ടുണ്ട്. ബിജെപി സര്‍ക്കാര് അടുത്തതായി ലീസിന് കൊടുക്കുന്ന സ്ഥാപനമേതെന്ന് കാണിച്ച് കോണ്‍ഗ്രസ് ട്വിറ്ററില് പോള് പ്രസിദ്ധീകരിച്ചിട്ടുണ്ട്. പാര്‍ലമെന്റ്, ലോക് കല്യാണ് മാര്‍ഗ്, സുപ്രീം കോടതി എന്നിങ്ങനെ ഓപ്ഷനുംകൊടുത്താനാണ് വോട്ടിനിട്ടിരിക്കുന്നത്.\nവനിതാ മതിലിൽ പങ്കെടുക്കാൻ ആരെയും നിർബന്ധിക്കില്ലെന്ന് ആരോഗ്യമന്ത്രി\nപൊലീസ് അകമ്പടിയില്ലാതെ തൃശൂരില് ഇറങ്ങാന് കഴിയില്ല; പ്രിയനന്ദനന് BJP നേതാവിന്റെ മുന്നറിയിപ്പ്


വിവാദങ്ങള്‍ക്ക് വിട, മോഡി വസ്ത്രം വാങ്ങുന്ന പണം എവിടെ നിന്നാണെന്നറിയാമോ | prime minister pays his own money for luxury dress - Malayalam Oneindia\n» വിവാദങ്ങള്‍ക്ക് വിട, മോഡി വസ്ത്രം വാങ്ങുന്ന പണം എവിടെ നിന്നാണെന്നറിയാമോ\nUpdated: Fri, Jan 12, 2018, 17:29 [IST]\nദില്ലി: മുഖ്യമന്ത്രി പിണറായി വിജയന് ഓഖി ഫണ്ടെടുത്ത് വിമാനയാത്ര നടത്തി എന്ന് പറഞ്ഞപ്പോള് മുതല് അതിനെ ന്യായീകരിക്കാന് വേണ്ടി പലരും പറഞ്ഞു തുടങ്ങിയതാണ് ഇതൊക്കെ എല്ലാവരും ചെയ്യുന്നതാണെന്ന്. അതോടൊപ്പം പ്രധാനമന്ത്രി നരേന്ദ്ര മോഡിയും ഇത്തരത്തില് പണം ചെലവാക്കുന്നുവെന്നും ആരോപണങ്ങളുണ്ടായിരുന്നു. ഇത് ഏറെ വിവാദമാവുകയും ചെയ്തിരുന്നു.\nപ്രധാനമന്ത്രി ദുരന്ത പ്രദേശങ്ങള് സന്ദര്‍ശിക്കുന്നതിനും എന്തിനേറെ അദ്ദേഹം വസ്ത്രം ധരിക്കുന്നത് ആകര്‍ഷമാക്കുന്നതിനും സര്‍ക്കാരില് നിന്നാണ് പണം ഈടാക്കുന്നതെന്ന് റിപ്പോര്‍ട്ടുണ്ടായിരുന്നു. എന്നാല് ഈ വാദങ്ങളെയൊക്കെ കാറ്റില്‍പറത്തുന്ന റിപ്പോര്‍ട്ട് പുറത്തുവന്നിരിക്കുകയാണ്. മോഡി വിലപ്പെട്ട വസ്ത്രങ്ങള് വാങ്ങാനായി ചെലവാക്കുന്ന പണം സ്വന്തം പോക്കറ്റില് നിന്നാണെന്നാണ് വിവരാവകാശ രേഖ പറയുന്നത്. വിവരാവകാശ പ്രവര്‍ത്തകന് നല്‍കിയ അപേക്ഷയിലാണ് ഇക്കാര്യം വെളിപ്പെട്ടത്.\nമോഡിയെ കൂടാതെ മുന് പ്രധാനമന്ത്രിമാരായ മന്‍മോഹന് സിങ്, അടല് ബിഹാരി വാജ്‌പേയ് എന്നിവര് വസ്ത്രങ്ങള്‍ക്കായി ഏത്ര ചെലവാക്കിയിട്ടുണ്ടെന്നും ചോദ്യമുണ്ടായിരുന്നു. എന്നാല് ഇത് സ്വകാര്യ സ്വഭാവമുള്ള രേഖയായതിനാല് പ്രധാനമന്ത്രിയുടെ ഓഫീസില് ഇല്ലെന്ന് മറുപടി ലഭിച്ചിട്ടുണ്ട്. സ്വകാര്യ ആവശ്യത്തിനായി പ്രധാനമന്ത്രി സര്‍ക്കാര് ഖജനാവില് നിന്ന് പണം ചെലവാക്കുന്നുവെന്ന ആരോപണം ഇതോടെ ഇല്ലാതാവും.\nനേരത്തെ ഡല്‍ഹി മുഖ്യമന്ത്രി അരവിന്ദ് കെജ്‌രിവാള് മോജിക്ക് വിലപ്പിടിപ്പുള്ള വസ്ത്രങ്ങള്‍ക്കായി നിത്യേന പത്തുലക്ഷം രൂപ ചെലവഴിക്കുന്നുണ്ടെന്ന് പറഞ്ഞിരുന്നു. ഒരു തവണ ഉപയോഗിച്ച വസ്ത്രങ്ങള് അദ്ദേഹം വീണ്ടും ഉപയോഗിക്കാറില്ലെന്നും ആരോപണമുണ്ടായിരുന്നു.\nmodi money luxury india മോഡി പണം ആഢംബരം ഇന്ത്യ\nprime minister pays his own money for luxury dress


ശബരിമലയിലെ തന്ത്രി സ്ഥാനം : തന്ത്രികുടുംബത്തിന്റെ വാദങ്ങൾ പൊളിച്ച‌് ചെമ്പോല തീട്ടൂരം\nPrevious Article സുപ്രീം കോടതി വിധിയ്ക്കെതിരെ സംഘപരിവാർ നടത്തിയ അക്രമങ്ങൾ: വിശദമായ റിപ്പോര്‍ട്ട് മുഖ്യമന്ത്രി ഗവര്‍ണര്‍ക്ക് കൈമാറി\nNext Article കൊല്ലം തുളസിയുടെ മുന്‍കൂര് ജാമ്യാപേക്ഷ ഹൈക്കോടതി തള്ളി; ഇനി കുറച്ച് നാൾ ജയിലിൽ\nശബരിമലയുടെ തന്ത്രിസ്ഥാനം പരശുരാമൻ ബിസി ഒന്നാം നൂറ്റാണ്ടിൽ തന്നതാണെന്ന താഴമൺ കുടുംബത്തിന്റെ അവകാശവാദം ശരിയല്ലെന്ന‌് പന്തളം കൊട്ടാരത്തിന്റെ 351 വർഷം പഴക്കമുള്ള ചെമ്പോല തീട്ടൂരം തെളിവ‌്. മൂന്നരനൂറ്റാണ്ട‌ുമുമ്പ‌് ശബരിമലയിൽ പുള്ളുവൻപാട്ട‌്, വേലൻപാട്ട‌് എന്നീ ദ്രാവിഡ ആചാരങ്ങൾ മാത്രമാണുണ്ടായിരുന്നതെന്ന‌് ചെമ്പോലയിൽ പറയുന്നു.\nശബരിമലയിലെ പ്രതിഷ‌്ഠയെക്കുറിച്ചോ ബ്രാഹ്മണാചാരങ്ങളെക്കുറിച്ചോ തന്ത്രിമാരെക്കുറിച്ചോ, ബ്രാഹ്മണ ശാന്തിമാരെക്കുറിച്ചോ ഈ തീട്ടൂരത്തിൽ ഒരു സൂചനയുമില്ല. പുള്ളുവൻപാട്ട‌്, വേലൻപാട്ട‌് എന്നിവ ദ്രാവിഡാചാരങ്ങളാണെന്നും വൈദികാചാരങ്ങൾ ഉള്ള ക്ഷേത്രങ്ങളിൽ ഇവ ഉണ്ടാകില്ലെന്നും ചരിത്രകാരനും തൃപ്പൂണിത്തുറ ഹിൽപാലസിലെ പൈതൃക പഠനകേന്ദ്രം ഡയറക്ടറുമായ ഡോ. എം ആർ രാഘവവാര്യർ പറഞ്ഞു. അതുകൊണ്ടുതന്നെ കേവലം 350 വർഷം മുമ്പുപോലും ശബരിമല ബ്രാഹ്മണേതര ക്ഷേത്രമായി നിലനിന്നിരുന്നതിന‌് തെളിവാണ‌് പന്തളം കൊട്ടാരത്തിന്റെ ഈ ചെമ്പോല തീട്ടൂരമെന്നും അദ്ദേഹം കൂട്ടിച്ചേർത്തു.\nകലൂരിലെ ഡോ. മോൺസൻ മാവുങ്കലിന്റെ സ്വകാര്യശേഖരത്തിലാണ‌് ശബരിമലയുടെ ചരിത്രം വിളിച്ചോതുന്ന 351 മലയാളവർഷം പഴക്കംവരുന്ന രാജമുദ്രയുള്ള രേഖയുള്ളത‌്. പന്തളം കോവിലധികാരി മകരവിളക്കിനും അനുബന്ധ ചടങ്ങുകൾക്കും പണം അനുവദിച്ച‌് ശബരിമല കോവിൽ അധികാരികൾക്ക‌് കൊല്ലവർഷം 843ൽ എഴുതിയ ചെമ്പോല തീട്ടൂരമാണിത‌്. ശബരിമലയെ ‘ചവരിമല’ എന്നാണ‌് എഴുതിയിരുന്നത‌്. സന്നിധാനത്തെ കാണിക്കയ‌്ക്ക‌ു സമീപം കുടിൽകെട്ടി പാർത്തിരുന്നത‌് തണ്ണീർമുക്കം ചീരപ്പൻചിറയിലെ കുഞ്ഞൻ കുഞ്ഞൻ പണിക്കരാണെന്നും ചെമ്പോല വ്യക്തമാക്കുന്നു. കൊല്ലവർഷം 843 (ക്രിസ‌്തുവർഷം 1668) ധനുമാസം ഞായറാഴ‌്ചയാണ‌് പുറപ്പെടുവിക്കുന്നത‌്.\nഈ കാലഘട്ടത്തിലാണ‌് മധുരനായ‌്ക്കൻ പാണ്ടിനാട‌് ആക്രമിക്കുന്നതും രാജവംശം പന്തളത്തേയ‌്ക്ക‌് കുടിയേറുന്നതും. ശബരിമലയിലെ ആചാരങ്ങളെയും ചടങ്ങുകളെയും കുറിച്ച‌് ഇന്ന‌് ലഭ്യമാകുന്ന ഏറ്റവും പഴയ രേഖയാണിത‌്. ശബരിമലയിൽ രാജാധികാരം പ്രയോഗിക്കപ്പെട്ടതിന്റെ രേഖ കൂടിയാണിത‌്.ഇതിൽനിന്ന‌് ശബരിമലയിൽ വൈദിക ക്ഷേത്രാചാരങ്ങൾ തുടങ്ങിയിട്ട‌് വളരെ കുറച്ചുകാലമേ ആയിട്ടുള്ളൂവെന്ന‌് തെളിയുന്നു. തന്നെയുമല്ല, താഴമൺ കുടുംബം അവകാശപ്പെടുന്ന ബിസി ഒന്നാം നൂറ്റാണ്ടിൽ ശബരി–-അയ്യപ്പൻ എന്ന സങ്കൽപ്പംപോലും ഉണ്ടായിരുന്നില്ലെന്നും രാഘവവാര്യർ പറയുന്നു. പെരുമാൾമാരുടെ വാഴ‌്ചയ‌്ക്ക‌ുശേഷം 12–-ാം നൂറ്റാണ്ടോടെയാണ‌് ശബരി എന്ന സങ്കൽപ്പം ഉണ്ടാകുന്നത‌്. കേരളത്തിേലേക്ക‌് ബ്രാഹ‌്മണർ എത്തുന്നത‌് 5–-6 നൂറ്റാണ്ടോടെയാണ‌്. തുളു, കർണാടക ബ്രാഹ്മണരാണ‌് കേരളത്തിലെത്തുന്നത‌്. മധുര നായ‌്ക്കന്മാർ പാണ്ടിനാട‌് ആക്രമിച്ചതോടെയാണ‌് അതിൽ ഒരു വിഭാഗം പന്തളത്ത‌് എത്തുന്നത‌്. അതും 17–-ാം നൂറ്റാണ്ടിൽ.


ASI Biju helped Sanu in Kevins abduction : IG report: 'എല്ലാം പൊലീസ് അറിവോടെ'; കേസ് എഎസ്‌ഐ ബിജു അട്ടിമറിച്ചെന്ന് ഐജിയുടെ റിപ്പോര്‍ട്ട്\n'കെവിനെ തട്ടിക്കൊണ്ടു പോയത് പൊലീസ് അറിവോടെ'; എഎസ്‌ഐ ബിജു കേസ് അട്ടിമറിച്ചെന്ന് ഐജിയുടെ റിപ്പോര്‍ട്ട്\nസാനുവും ഗാന്ധിനഗര് പൊലീസും തമ്മിലുള്ളതെന്ന് സംശയിക്കുന്ന ഫോണ് സംഭാഷണം പുറത്തായി. ഞായറാഴ്‌ച നടന്ന സംഭാഷണമാണ് പുറത്തായത്\nUpdated: May 30, 2018 2:36:55 pm\nകോട്ടയം: കെവിനെ തട്ടിക്കൊണ്ടു പോയത് ഗാന്ധിനഗര് എഎസ്‌ഐ ബിജു അറിഞ്ഞിട്ടും മറച്ചുവച്ചെന്ന് ഐജിയുടെ അന്വേഷണ റിപ്പോര്‍ട്ട്. പ്രതികളുമായി എഎസ്‌ഐ ബിജു രണ്ട് തവണ ഫോണില് സംസാരിച്ചെന്നും ഐജിയുടെ റിപ്പോര്‍ട്ടില് പറയുന്നു. ഞായറാഴ്‌ച ബിജു മാന്നാനത്തെത്തിയെന്നും റിപ്പോര്‍ട്ടില് പറയുന്നു. കേസ് എഎസ്‌ഐ അട്ടിമറിച്ചതായി റിപ്പോര്‍ട്ടിലുണ്ട്. അന്വേഷണ റിപ്പോര്‍ട്ട് ഡിജിപിയ്ക്ക് കൈമാറി.\nHonor KillingKevin Murder CaseKottayam\nWeb Title: Asi biju helped sanu in kevins abduction says report by ig\nതട്ടിക്കൊണ്ടു പോയത് പൊലീസിന്‍റെ അറിവോടെ; സാനുവും ഗാന്ധിനഗര് പൊലീസും തമ്മിലുള്ള സംഭാഷണം പുറത്ത്


man attacked by elephant during cliking selfie in alappuzha | ആനയ്ക്കു മുൻപിൽ നിന്ന് സെൽഫി എടുക്കാൻ ശ്രമം: കുത്തേറ്റ ആളുടെ നില ഗുരുതരമായി തുടരുന്നു - Malayalam Oneindia\n18 min ago പുതിയ പാര്‍ലമെന്റില്3തുരങ്കങ്ങള്, ഉപരാഷ്ട്രപതിയുടെയും പ്രധാനമന്ത്രിയുടെയും വീട്ടിലെത്താം\nUpdated: Wed, Mar 20, 2019, 12:56 [IST]\nആലപ്പുഴ: ഉത്സവ എഴുന്നള്ളിപ്പിന് കൊണ്ടുവന്ന ആനയുടെ മുന്നിൽ നിന്ന് സെൽഫി എടുക്കാൻ ശ്രമിച്ച യുവാവിന് ആനയുടെ കുത്തേറ്റ സംഭവത്തിൽ യുവാവിന്റെ നില ഗുരുതരമായി തുടരുന്നു. അറവുകാട് ക്ഷേത്രം മുൻ മാനേജർ കണ്ണംപള്ളി വെളിയിൽ പരേതനായ ഗോപാലകൃഷ്ണന്റെ മകൻ റെനീഷിനെ ആലപ്പുഴ മെഡിക്കൽ കോളേജ് ആശുപത്രിയിൽ അടിയന്തിര ശസ്ത്രക്രിയക്കു വിധേയനാക്കിയത്. പുന്നപ്ര അറവുകാട് ക്ഷേത്രത്തിലെ പൂര മഹോത്സവത്തിന് തിടമ്പേറ്റാൻ നിർത്തിയിരുന്ന ആനയാണ് റെനീഷിനെ കുത്തിയത്.\nതളച്ചിരുന്ന ആനകളുടെ സമീപത്തെത്തിയ ജിനേഷ് ആനയ്ക്കു മുന്നിൽ നിന്നു സെൽഫി എടുക്കുമ്പോഴാണ് കുത്തേറ്റതെന്ന് പുന്നപ്ര പൊലീസ് പറഞ്ഞു. നാട്ടുകാരും പൊലീസും ചേർന്നാണ് ആശുപത്രിയിലെത്തിച്ച്ത്. ആനയെ പിന്നീട് എഴുന്നള്ളത്തിൽനിന്നു മാറ്റി. ഇപ്പോഴും മെഡിക്കൽ കോളേജിൽ ചികിത്സയിലിരിക്കുന്ന യുവാവ് അപകട നില തരണം ചെയ്തിട്ടില്ല. ഇന്നലെ ആറാട്ടുത്സവമായ പുന്നപ്ര അറവുകാട്ട് ക്ഷേത്രത്തിൽ പത്തോളം ആനകളെയാണ് എഴുന്നള്ളിപ്പിന് കൊണ്ടുവന്നത്. ക്ഷേത്രപരിസരത്തായിരുന്നു ആനകള കെട്ടിയിരുന്നത്.\nelephant attack selfie man injury hospital ആന ആക്രമണം സെല്‍ഫി പരിക്ക് ആശുപത്രി ആലപ്പുഴ\nman attacked by elephant during cliking selfie in alappuzha